text:
ໃນວັນທີ 21 ກັນຍາ 2022, ທ່ານ ສະເຫຼີມໄຊ ກົມມະສິດ, ຮອງນາຍົກລັດຖະມົນຕີ, ລັດຖະມົນຕີກະຊວງການຕ່າງປະເທດ, ໄດ້ສືບຕໍ່ນໍາພາຄະນະຜູ້ແທນແຫ່ງ ສປປ ລາວ ເຂົ້າຮ່ວມກອງປະຊຸມສະມັດຊາໃຫຍ່ ອົງການສະຫະປະຊາຊາດ ສະໄໝທີ 77 ແລະ ກອງປະຊຸມປິ່ນອ້ອມລະດັບສູງຕ່າງໆ ທີ່ ນະຄອນນິວຢອກ, ສະຫະລັດອາເມລິກາ. ໃນນັ້ນ, ທ່ານ ທອງຜ່ານ ສະຫວັນເພັດ, ຮອງລັດຖະມົນຕີກະຊວງການຕ່າງປະເທດ ກໍ່ໄດ້ຕາງໜ້າໃຫ້ຫົວໜ້າຄະນະຜູ້ແທນລາວ ກ່າວຄໍາເຫັນຕໍ່ກອງປະຊຸມລະດັບລັດຖະມົນຕີຂອງຂະບວນການບໍ່ຮ່ວມກຸ່ມ (Ministerial Meeting of Non-Aligned Movement) ຊຶ່ງໃນນັ້ນໄດ້ຢ້ຳຄືນການຍົກສູງ ແລະ ການປົກປ້ອງຫຼັກການພື້ນຖານຂອງຂະບວນການບໍ່ຮ່ວມກຸ່ມໃນການສົ່ງເສີມສັນຕິພາບ, ຄວາມໝັ້ນຄົງ ແລະ ການຮ່ວມມືເພື່ອການພັດທະນາ ໂດຍຜ່ານຂອບຫຼາຍຝ່າຍພາຍໃຕ້ອົງການ ສປຊ ກໍຄືການຮັດແໜ້ນຄວາມສາມັກຄີ ແລະ ຄວາມພະຍາຍາມຮ່ວມກັນໃນການແກ້ໄຂຜົນກະທົບຈາກວິກິດການຕ່າງໆໃນປັດຈຸບັນ ພ້ອມທັງໄດ້ຍົກໃຫ້ເຫັນວ່າ ການດຳເນີນມາດຕະການຝ່າຍດຽວ ບໍ່ສາມາດແກ້ໄຂບັນຫາສິ່ງທ້າທາຍຂອງໂລກໄດ້.
ໃນມື້ດຽວກັນນີ້, ທ່ານ ຮອງນາຍົກລັດຖະມົນຕີ, ລັດຖະມົນຕີ ກະຊວງການຕ່າງປະເທດ ໄດ້ເຂົ້າຮ່ວມພົບປະສອງຝ່າຍກັບຄູ່ຮ່ວມຕຳແໜ່ງຈາກຫຼາຍປະເທດເພື່ອນມິດ ເຊັ່ນ: ທ່ານ ເອກກາດ ຣິ້ງເກີວິດ (Edgars Rinkevics), ລັດຖະມົນຕີກະຊວງການຕ່າງປະເທດ ສາທາລະນະລັດ ລັດເວີຍ, ທ່ານ ໄຟຊານ ເມກແດດ (Faisal Mekdad), ລັດຖະມົນຕີກະຊວງການຕ່າງປະເທດ ສາທາລະນະລັດ ອາຣັບ ຊີຣີ, ແລະ ທ່ານ ນາງ ເຣດໂນ ມາຊຸຍດີ (Retno Marsudi), ລັດຖະມົນຕີກະຊວງການຕ່າງປະເທດອິນໂດເນເຊຍ. ຕະຫຼອດໄລຍະການພົບປະດັ່ງກ່າວ ທັງສອງຝ່າຍໄດ້ແຈ້ງສະພາບການພັດທະນາເສດຖະກິດ-ສັງຄົມໃຫ້ກັນ ແລະ ກັນຊາບ, ລວມທັງໄດ້ມີການແລກປ່ຽນທັດສະນະກ່ຽວກັບສະພາບການພົ້ນເດັ່ນໃນພາກພື້ນ ແລະ ສາກົນ ກໍຄືການເພີ່ມທະວີການຮ່ວມມື ແລະ ສະໜັບສະໜູນເຊິ່ງກັນແລະກັນໃນຂອບສອງຝ່າຍ ແລະ ຫຼາຍຝ່າຍ ໂດຍສະເພາະໃນເວທີຂອງອົງການສະຫະປະຊາຊາດ.
ນອກຈາກນີ້, ທ່ານຮອງນາຍົກລັດຖະມົນຕີ, ລັດຖະມົນຕີກະຊວງການຕ່າງປະເທດ ກໍຍັງໄດ້ມີໂອກາດພົບປະກັບທ່ານ ນາງ ແຄັດເທີີຣິນ ຣັດໂຊລ໌ (Ms. Catherine Russel), ຜູ້ອໍານວຍການໃຫ່ຍ ອົງການສະຫະປະຊາຊາດ ເພື່ອກອງທຶນເດັກ (UNICEF), ໂດຍທັງສອງຝ່າຍໄດ້ທົບທວນຄືນກ່ຽວກັບສະພາບການຮ່ວມມືຕະຫຼອດໄລຍະຫ້າທົດສະວັດຜ່ານມາ ເຊິ່ງອົງການ UNICEF ຖືເປັນອົງການເຄືອຂ່າຍ ສປຊ ທໍາອິດທີ່ເຂົ້າມາຕັ້ງຫ້ອງການຢູ່ລາວ.ໃນໂອກາດດັ່ງກ່າວ, ທ່ານຮອງນາຍົກລັດຖະມົນຕີ, ລັດຖະມົນຕີກະຊວງການຕ່າງປະເທດ ໄດ້ສະແດງຄວາມຂອບໃຈຕໍ່ອົງການ UNICEF ທີ່ໄດ້ປະກອບສ່ວນອັນສໍາຄັນ ເຂົ້າໃນການພັດທະນາເສດຖະກິດ-ສັງຄົມ ຂອງ ສປປ ລາວ ໂດຍຜ່ານການຈັດຕັ້ງປະຕິບັດແຜນງານການຮ່ວມມືລະຫວ່າງ ສປປ ລາວ-UNICEF ໃນແຕ່ລະໄລຍະ ທີ່ສຸມໃສ່ບູລິມະສິດການພັດທະນາຂອງ ສປປ ລາວ ເວົ້້າລວມ, ເວົ້າສະເພາະແມ່ນການຈັດຕັ້ງປະຕິບັດເປົ້າໝາຍການພັດທະນາແບບຍືນຍົງ ທີ່ກ່ຽວຂ້ອງກັບເດັກນ້ອຍ ແລະ ແມ່ຍິງ ຢູ່ ສປປ ລາວ.
ຂ່າວ; ພາບ: ກົມການຂ່າວ ກະຊວງການຕ່າງປະເທດ


c: text/html

text:
ອີງຕາມ ຂປລ ຜົນການປະເມີນຂະໜາດ ໃຫຍ່ຫລາຍຄັ້ງ ກ່ຽວກັບຜົນການຮຽນ ຂອງນັກຮຽນ ຢູ່ ສປປ ລາວ ໄດ້ສະແດງໃຫ້ເຫັນວ່າ ນັກຮຽນຂັ້ນ ປ3, ປ5 ແລະ ມ4 ມີຜົນການຮຽນຮູ້ ພາສາລາວ ແລະ ຄະນິດສາດຂ້ອນຂ້າງຕໍ່າ, ເຊິ່ງໄດ້ສະແດງໃຫ້ເຫັນເຖິງ ຄວາມຈຳເປັນຢ່າງຮີບດ່ວນ ເພື່ອຮັບ ປະກັນວ່າ ພວກເຮົາຈະມີງົບປະມານພຽງພໍ ໃນການປັບປຸງຄຸນນະພາບ ການສຶກສາໃນຕໍ່ໜ້າ, ຂໍ້ມູນດັ່ງກ່າວ ໄດ້ລາຍງານໃນພິທີ ມອບ-ຮັບ ປຶ້ມຮຽນ, ປຶ້ມຄູ່ມືຄູ ແລະ ອຸປະກອນສຳລັບ ການຮຽນຮູ້ອື່ນໆ ໃຫ້ແກ່ກະ ຊວງສຶກສາທິການ ແລະ ກິລາ ໃນວັນທີ 22 ກຸມພາ 2021 ທີ່ນະຄອນຫລວງວຽງຈັນ ທ່ານ ພຸດ ສິມມະລາວົງ ຮອງລັດຖະມົນຕີ ກະຊວງສຶກສາທິການ ແລະ ກິລາ ແຈ້ງໃຫ້ຮູ້ວ່າ:
ການລະບາດ ຂອງພະຍາດໂຄວິດ-19 ໄດ້ສະແດງໃຫ້ພວກເຮົາເຫັນວ່າ ໃນໂລກທີ່ປະເຊີນກັບ ວິກິດການໃນການຮຽນຮູ້ນີ້, ການຮຽນຮູ້ແບບດິຈິຕອນ ຄວນຈະເປັນການບໍລິການ ທີ່ຈຳເປັນໃນ ສປປ ລາວ, ອົງການຢູນິເຊັບ ຮ່ວມກັບ ສະຫະພາບເອີຣົບ ແລະ ກອງທຶນສາກົນ ເພື່ອການສຶກສາ ພວມສະໜັບສະໜູນ ກະຊວງສຶກສາທິການ ແລະ ກິລາ ສ້າງຕັ້ງແພລັດຟອມ ການສອນ ແລະ ການຮຽນຮູ້ແບບດິຈິຕອນ ເພື່ອໃຫ້ນັກຮຽນ, ຄູອາຈານ, ຄູສຶກສານິເທດ ແລະ ພະນັກງານການສຶກສາ ໄດ້ນຳໃຊ້, ໄດ້ສ້າງແອັບພລິເຄຊັນເທິງມືຖື ແລະ ປັດຈຸບັນພວມທົດ
ທ່ານ ພຸດ ສິມມະລາວົງ ກ່າວຕື່ມວ່າ: ການຊ່ວຍເຫລືອ ໄລຍະພະຍາດ ໂຄວິດ-19 ໃນຄັ້ງນີ້, ຖືວ່າໄດ້ທັນເວລາທີ່ສຸດ ຍ້ອນວ່າການ ໃຫ້ທຶນສະໜັບສະໜູນ ແມ່ນເປັນການຊ່ວຍຕື່ມເຕັມ ຊ່ອງຫວ່າງງົບປະມານ ຂອງການສຶກສາ, ຊຶ່ງງົບປະມານດັ່ງກ່າວ ໄດ້ຫລຸດລົງເນື່ອງຈາກ ຂໍ້ຈຳກັດ ດ້ານງົບປະມານ ແລະ ຄາດວ່າຈະຍັງຄົງສືບຕໍ່ ເນື່ອງຈາກຜົນກະທົບ ຂອງພະຍາດໂຄວິດ-19 ຕໍ່ດ້ານເສດຖະກິດ-ສັງ ຄົມຂອງປະເທດ.
ການສະໜັບ ສະໜູນ ຈາກອົງການຮ່ວມມືສາກົນ ເພື່ອການສຶກສາ (GPE) ພ້ອມທັງການສະໜັບ ສະໜູນເພີ່ມເຕີມ ຈາກບັນດາຄູ່ຮ່ວມງານ ເຊັ່ນ: ອົດສະຕາລີ, ສະຫະພາບເອີຣົບ ແລະ ທະນາຄານໂລກ ແມ່ນມີຄວາມຈຳເປັນ ແລະ ສຳຄັນຫລາຍ ເພື່ອຫລຸດຜ່ອນຜົນກະທົບ ຂອງພະຍາດໂຄວິດ-19 ຕໍ່ຂະແໜງ ການສຶກສາ ແລະ ກິລາ
ໂອກາດນີ້, ທ່ານ ນາງ Alice Albright ຜູ້ບໍລິຫານສູງສຸດຂອງ GPE ໄດ້ກ່າວວ່າ: ການສະໜັບສະໜູນຈາກກອງທຶນ GPE ເຮັດໃຫ້ ເດັກນ້ອຍ ໄດ້ສືບຕໍ່ການຮຽນໃນລາວນັ້ນ ມີຄວາມສໍາຄັນຫລາຍໃນຕອນນີ້ ເມື່ອທຽບກັບແຕ່ກ່ອນ. ຄອບຄົວ, ໂຮງຮຽນ ແລະ ລັດຖະບານ ກໍາລັງປະເຊີນກັບ ຄວາມຫຍຸ້ງຍາກ ໃນການຮັບມືກັບຜົນກະທົບ ຈາກການລະບາດ ຂອງພະຍາດ, ທຶນສະໜັບສະໜູນດັ່ງກ່າວ, ຈະຊ່ວຍຮັບປະກັນວ່າ ເດັກທຸກໆຄົນ ຈະກັບໄປຮຽນໄດ້ຢ່າງປອດໄພ
ທີ່ມາ: ຂປລ

robotstxt: allowed

filter: keep


text:
ໃນເດືອນມິຖຸນາ 2022 ຜ່ານມາ ຂະແໜງວິທະຍຸຂອງສູນໂຄສະນາຂ່າວສານການສຶກສາ ແລະ ກີລາ ພາຍ ໃຕ້ການຊີ້ນໍາຂອງສະຖາບັນຄົ້ນຄ້ວາວິທະຍາສາດການສຶກສາ (ສວສ) ຂອງ ກະຊວງສຶກສາທິການ ແລະ ກີລາ (ສສກ) ໄດ້ຕິດຕັ້ງລະບົບບັນທຶກສຽງໃໝ່ຢູ່ໃນຫ້ອງສະຕູດິໂອ ສະໜັບສະໜູນໂດຍລັດຖະບານອົດສະຕຣາລີ ຜ່ານແຜນງານການປັບປຸງຄຸນນະພາບ ແລະ ຂະຫຍາຍໂອກາດເຂົ້າຮຽນສໍາລັບການສຶກສາຂັ້ນພື້ນຖານໃນ ສປປ ລາວ (ແຜນງານບີຄວາ) ເຊິ່ງມີນັກວິຊາການດ້ານສຽງ ແລະ ໂຄສົກລາຍການວິທະຍຸຂອງຂະແໜງວິທະຍຸຂອງສູນໂຄສະນາຂ່າວສານການສຶກສາ ແລະ ກີລາ ໄດ້ເຂົ້າຮ່ວມການເຝິກຊ້ອມນຳໃຊ້ລະບົບທີ່ທັນສະໄໝໃໝ່.
ທ່ານ ນາງ ພາວະດີ ຫົວໜ້າຂະແໜງວິທະຍຸ ແລະ ໂຄສົກລາຍການວິທະຍຸການສຶກສາ ໄດ້ກ່າວວ່າ: ປັດຈຸບັນ ຂະແໜງວິທະຍຸແມ່ນໄດ້ມີສິ່ງອໍານວຍຄວາມສະດວກເປັນອຸປະກອນທີ່ມີຄຸນນະພາບ ເພື່ອສະໜັບສະໜູນວຽກງານຂອງພວກເຂົາໃຫ້ພັດທະນາຂຶ້ນໄປອີກລະດັບໜຶ່ງ ສາມາດນໍາໃຊ້ອຸປະກອນບັນທຶກສຽງທີ່ທັນສະໄໝ ແລະ ເປັນມືອາຊີບ ເພື່ອເຮັດໃຫ້ສຽງດຶງດູດໃຈຜູ້ຟັງຫຼາຍຂຶ້ນ ພາກສ່ວນອື່ນໆຂອງ ສວສ ທີ່ຈະມາໃຊ້ສະຕູດິໂອຂອງພວກເຮົາ ກໍຈະດີໃຈກັບການປັບປຸງໃນຄັ້ງນີ້ ເພາະວ່າການຜະລິດຂອງພວກເຮົາຈະມີຄຸນນະພາບສຽງທີ່ດີກວ່າ ” ສະຕູດິໂອຂອງ IMC ໄດ້ຖືກສ້າງຕັ້ງຂຶ້ນປະມານ 40 ກວ່າປີແລ້ວ ຜ່ານມາ ສະຕູດິໂອນີ້ໄດ້ຜະລິດລາຍການວິທະຍຸສຶກສາໃໝ່ອອກອາກາດສູ່ສັງຄົມໄດ້ຮັບຟັງ ເປັນກະບອກສຽງໃຫ້ແກ່ກະຊວງ ສສກ ໃນການເຜີຍແຜ່ໂຄສະນາວຽກງານຂ່າວສານການສຶກສາຕ່າງໆ ແລະ ຍັງສາມາດຜະລິດຄຼິບສຽງຫຼາຍຢ່າງ ເພື່ອສະໜັບສະໜູນການພັດທະນາການສຶກສາຂອງລາວ ເຊັ່ນ: ຄຼິບສຽງ ການນໍາໃຊ້ການຮຽນ-ການສອນ ຫຼັກສູດ ປຶ້ມແບບຮຽນ ແລະ ປຶ້ມຄູ່ມືຄູ ເພງການສຶກສາ ແລະ ລາຍງານຂ່າວອື່ນໆກ່ຽວ ກັບວຽກງານການສຶກສາ.
ການປັບປຸງເຄື່ອງສຽງສະຕູດີໂອຄັ້ງນີ້ ເຮັດໃຫ້ຂະແໜງວິທະຍຸໄດ້ພັດທະນາ ແລະ ອອກອາກາດຂ່າວກ່ຽວກັບຄວາມຄືບໜ້າ ແລະ ຜົນສຳເລັດຂອງການຈັດຕັ້ງປະຕິບັດຫຼັກສູດຊັ້ນປະຖົມໃໝ່ ແລະ ການເຝິກອົບຮົມຄູ ທີມງານໄດ້ຜະລິດໂຄສະນາທາງວິທະຍຸ ເພື່ອປະກາດການເລີ່ມຕົ້ນນຳໃຊ້ຫຼັກສູດໃໝ່ ແລະ ສົ່ງເສີມການຮັກສາ ປຶ້ມແບບຮຽນ ຂະແໜງວິທະຍຸຂອງສູນໂຄສະນາຂ່າວສານການສຶກສາ ແລະ ກີລາຍັງໄດ້ມີສ່ວນຮ່ວມໃນໂຄງການໃໝ່ຄູຕົວແບບ ແລະ ບໍ່ດົນມານີ້ ໄດ້ສໍາພາດຜູ້ສຳເລັດການຮຽນຮູ້ຈາກການຮຽນຮູ້ດ້ວຍການປະຕິບັດຕົວຈິງ ການສຶກສາຮຽນຮ່ວມ ແລະ ການຊ່ວຍເຫຼືອຄູ ສະຕູດິໂອບັນທືກສຽງຍັງຖືກນໍາໃຊ້ໂດຍຄູ່ຮ່ວມງານຂອງ ສວສ ອື່ນໆ ເພື່ອບັນທຶກຄຼິບສຽງທີ່ຄູສາມາດນໍາໃຊ້ໂດຍກົງໃນຫ້ອງຮຽນຂອງພວກເຂົາສໍາລັບບົດຮຽນວິຊາພາສາລາວ ວິຊາພາສາອັງກິດ ວິຊາດົນຕີ ແລະ ວິຊາພາລະສຶກສາ.
ທ່ານສາມາດຕິດຕາມລາຍການວິທະຍຸຂອງກະຊວງ ສສກ ເຊິ່ງອອກອາກາດທຸກເສົາ-ອາທິດ ເວລາ 14:30-15:00 ໂມງ ທີ່ວິທະຍຸກະຈາຍສຽງແຫ່ງຊາດລາວ FM 103,7 MHz ແລະ AM 567 MHz ເວລາ 9:30-10:00 ໂມງ ຂອງທຸກໆວັນຈັນ ວັນພຸດ ແລະ ວັນສຸກ.


text:
ນັກລົງທຶນໄທ ສົນໃຈພັດທະນາດ້ານພະລັງງານ ສິ່ງແວດລ້ອມຢູ່ແຂວງຈຳປາສັກ
ວັນທີ 8 ກັນຍາ ນີ້ ທີ່ຫ້ອງວ່າການແຂວງຈຳປາສັກ, ທ່ານ ວິໄລວົງ ບຸດດາຄໍາ ເຈົ້າແຂວງຈໍາປາສັກ ໄດ້ຕ້ອນຮັບ ທ່ານ ພົງຣັດ ພິຣົມຣັດ ຜູ້ວ່າຣາຊະການຈັງຫວັດອຸບົນຣາຊະທານີ ແຫ່ງ ຣາຊະອານາຈັກໄທ ພ້ອມຄະນະ ໃນໂອກາດມາຢ້ຽມຢາມ ແລະ ນຳພານັກລົງທຶນຊາວໄທ ທີ່ມີຄວາມສົນໃຈມາລົງທຶນພັດທະນາ ໂດຍສະເພາະດ້ານພະລັງງານ ສິ່ງແວດລ້ອມ (ພະລັງງານສະອາດ) ຢູ່ແຂວງຈຳປາສັກ.
ໂອກາດນີ້, ທ່ານ ວິໄລວົງ ບຸດດາຄໍາ ໄດ້ສະແດງການຕ້ອນຮັບ ທ່ານ ພົງຣັດ ພິຣົມຣັດ ພ້ອມຄະນະທີ່ໄດ້ມາຢ້ຽມຢາມ ແລະ ນຳພາຄະນະນັກລົງທຶນຊາວໄທ ທີ່ມີຄວາມສົນໃຈມາລົງທຶນພັດທະນາ, ໂດຍສະເພາະດ້ານພະລັງງານ ສິ່ງແວດລ້ອມ ຢູ່ແຂວງຈຳປາສັກ ແລະ ຜ່ານມາ ແຂວງຈຳປາສັກ ແລະ ຈັງຫວັດອຸບົນຣາຊະທານີແມ່ນມີການຮ່ວມມືທາງດ້ານການຄ້າ, ການລົງທຶນ, ການຂົນສົ່ງ, ການທ່ອງທ່ຽວ, ການໄປມາຫາສູ່ຊຶ່ງກັນ ແລະ ກັນຢ່າງເປັນປົກກະຕິ ທັງມີຄວາມສຳພັນທີ່ດີຕະຫຼອດມາ ແລະ ການຮ່ວມມືໃນຕໍ່ໜ້ານີ້ ຈະເປັນການປະກອບສ່ວນອັນສຳຄັນເຂົ້າໃນການພັດທະນາເສດຖະກິດ-ສັງຄົມ ຂອງສອງທ້ອງຖິ່ນ, ພ້ອມທັງເຮັດໃຫ້ບັນຍາກາດການພົວພັນຮ່ວມມືລະຫວ່າງສອງປະເທດ ລາວ-ໄທ, ໄທ-ລາວ ເວົ້າລວມ, ເວົ້າສະເພາະ ລະຫວ່າງ ແຂວງຈຳປາສັກ ແລະ ຈັງຫວັດອຸບົນຣາຊະທານີ ໄດ້ຮັບການເສີມຂະຫຍາຍຢ່າງຕໍ່ເນື່ອງ.
ໃນການພົບປະຄັ້ງນີ້, ທ່ານ ວິໄລວົງ ບຸດດາຄໍາ ແລະ ທ່ານ ພົງຣັດ ພິຣົມຣັດ ຍັງໄດ້ມີຄຳເຫັນຮ່ວມກັນ ກ່ຽວກັບ ຍຸດທະສາດການພັດທະນາ, ໂດຍສະເພາະດ້ານພະລັງງານ ສິ່ງແວດລ້ອມ ແລະ ການຊຸກຍູ້ການລົງທຶນຂອງສອງຝ່າຍ, ຊຸກຍູ້ການເຊື່ອມໂຍງເຊື່ອມຈອດດ້ານການຄ້າ ແລະ ການທ່ອງທ່ຽວ ລະຫວ່າງ ສອງທ້ອງຖິ່ນ ຕາມແລວຕາເວັນອອກ-ຕາເວັນຕົກ ຕື່ມອີກ.


text:
ໃນວາລະຂອງການດໍາເນີນກອງປະຊຸມສະໄໝສາມັນ ເທື່ອທີ 3 ຂອງສະພາປະຊາຊົນ ແຂວງອັດຕະປື ຊຸດທີ II ເມື່ອວັນທີ 16 ສິງຫາ 2022, ທ່ານ ສົມພົງ ສີຊານົນ ຫົວໜ້າອົງການໄອຍະການປະຊາຊົນ ແຂວງອັດຕະປື ໄດ້ລາຍງານກ່ຽວກັບການຈັດຕັ້ງປະຕິບັດວາລະແຫ່ງຊາດ ວ່າດ້ວຍການແກ້ໄຂບັນຫາຢາເສບຕິດ ແລະ ການຕິດຕາມກວດກາການນໍາໃຊ້ 7 ມາດຕະການສະກັດກັ້ນຂອງອົງການສືບສວນ-ສອບສວນ.
ທ່ານ ສົມພົງ ສີຊານົນ ໃຫ້ຮູ້ວ່າ: ຕໍ່ກັບການຕິດຕາມກວດກາການນໍາໃຊ້ມາດຕະການສະກັດກັ້ນ ທີ່ຕິດພັນກັບການຈັດຕັ້ງປະຕິບັດວາລະແຫ່ງຊາດ ວ່າດ້ວຍການແກ້ໄຂບັນຫາຢາເສບຕິດ ນັບແຕ່ເດືອນທັນວາ 2021 ເປັນຕົ້ນມາ ເປັນໄລຍະທີ່ອົງການໄອຍະການປະຊາຊົນແຂວງ ໄດ້ເລີ່ມຈັດຕັ້ງຜັນຂະ ຫຍາຍວາລະແຫ່ງຊາດ ວ່າດ້ວຍການແກ້ໄຂບັນຫາຢາເສບຕິດ; ເຊິ່ງວຽກງານຕົ້ນຕໍທີ່ອົງການໄອຍະການປະຊາຊົນແມ່ນການຕິດຕາມກວດກາການດໍາເນີນຄະດີຢາເສບຕິດ, ການສັ່ງຟ້ອງຜູ້ຖືກຫາຄະດີຢາເສບຕິດຂຶ້ນສານໃຫ້ຖືກຕ້ອງຕາມກົດໝາຍ ແລະ ເຂັ້ມງວດ ຮັບປະກັນຂໍ້ມູນຫຼັກຖານທີ່ຖືກຕ້ອງ ແລະ ນໍາເອົາຜູ້ກະທໍາຜິດມາລົງໂທດຕາມກົດໝາຍຢ່າງເດັດຂາດ ແລະ ທັນການ.
ບົນພື້ນຖານວາລະແຫ່ງຊາດດັ່ງກ່າວນັ້ນ, ຜ່ານມາ ອົງການໄອຍະການປະຊາຊົນແຂວງອັດຕະປື ໄດ້ສຸມໃສ່ຕິດຕາມກວດກາການດໍາເນີນຄະດີຢາເສບຕິດ ດ້ວຍຄວາມຮັບຜິດຊອບສູງ ໂດຍສະເພາະແມ່ນການຕິດຕາມກວດກາການນໍາໃຊ້ມາດຕະການສະກັດກັ້ນຂອງອົງການສືບສວນ-ສອບສວນ ຕາມມາດຕາ 136 ຂອງກົດໝາຍ ວ່າດ້ວຍການດໍາເນີນຄະດີອາຍາ ເປັນຕົ້ນແມ່ນການກັກຕົວ, ການຈັບຕົວ, ການກັກຂັງພາງ ແລະ ການປ່ອຍຕົວພາງ ຜູ້ຖືກຫາຄະດີຢາເສບຕິດໃຫ້ມີຄວາມເຂັ້ມງວດຂຶ້ນກວ່າເກົ່າ. ແຕ່ປີ 2021 ມາຮອດປັດຈຸບັນ, ອົງການໄອຍະການປະຊາຊົນແຂວງ ໄດ້ອອກຄໍາສັ່ງພາຕົວ 4 ສະບັບ, ອອກຄໍາສັ່ງຈັບຕົວ ຈໍານວນ 73 ສະບັບ, ໄດ້ອອກຄໍາສັ່ງກັກຂັງພາງຈໍານວນ 153 ສະບັບ. ໃນນີ້, ໄດ້ກັກຂັງຜູ້ຖືກຫາຄະດີຢາເສບຕິດທັງໝົດ 130 ຄົນ, ເທົ່າກັບ 84,96% ຂອງຈໍານວນຜູ້ຖືກຫາທັງໝົດ ແລະ ໄດ້ອອກຄໍາສັງປ່ອຍຕົວພາງຜູ້ຖືກຫາຄະດີອາຍາທົ່ວໄປ ຈໍານວນ 33 ສະບັບ, ແຕ່ຜູ້ຖືກຫາຄະດີຢາເສບຕິດແມ່ນບໍ່ໄດ້ປ່ອຍຕົວພາງ.
ທ່ານ ສົມພົງ ສີຊານົນ ໃຫ້ຮູ້ອີກວ່າ: ຜ່ານການຕິດຕາມກວດກາ ເຫັນວ່າອົງການສືບສວນ-ສອບສວນຂອງເຈົ້າໜ້າທີ່ຕໍາຫຼວດ ສ່ວນໃຫຍ່ໄດ້ເອົາໃຈໃສ່ປະຕິບັດສິດ ແລະ ໜ້າທີ່ ໃນການດໍາເນີນການສືບສວນ-ສອບສວນ, ການປະຕິບັດມາດຕະການສະກັດກັ້ນ ໂດຍລວມ ແມ່ນໄດ້ປະຕິບັດຢ່າງຄົບຖ້ວນ ຕາມທີ່ໄດ້ກໍານົດໄວ້ໃນກົດໝາຍ ແຕ່ກໍມີບາງກໍລະນີທີ່ບໍ່ທັນເຂັ້ມງວດໃນການຈັດຕັ້ງປະຕິບັດມາດຕະການສະກັດກັ້ນ, ເຊິ່ງອົງການໄອຍະການປະຊາຊົນ ກໍໄດ້ມີການປະສານສົມທົບກັບອົງການສືບສວນ-ສອບສວນ ເພື່ອແກ້ໄຂຕາມລະບຽບກົດໝາຍ ດ້ວຍການອອກຄໍາເເນະນໍາ ແລະ ການຈັດກອງປະຊຸມຮ່ວມ.
ຂ່າວ: ວັດທະນາ


text:
ໃນວັນທີ 12-13 ກັນຍາ 2022 ນີ້, ທ່ານ ຄໍາຜັນ ຄູນສະຫວັນ ຄະນະປະຈໍາພັກແຂວງ ຮອງປະທານສະພາປະຊາຊົນແຂວງ ຮອງປະທານຄະນະສະມາຊິກສະພາແຫ່ງຊາດ ຊຸດທີ IX ປະຈຳເຂດເລືອກຕັ້ງທີ 13 ແຂວງສະຫວັນນະເຂດ, ທ່ານ ພັທ ແສງກາ ສຸວັນນະຄົງ ຮອງປະທານຄະນະກຳມະການຍຸຕິທຳ ແລະ ປ້ອງກັນຊາດ-ປ້ອງກັນຄວາມສະຫງົບ ທັງເປັນສະມາຊິກສະພາແຫ່ງຊາດ ຊຸດທີ IX ປະຈຳເຂດເລືອກຕັ້ງທີ 13 ພ້ອມດ້ວຍ ສະມາຊິກສະພາປະຊາຊົນແຂວງ ປະຈຳເຂດເລືອກຕັ້ງເມືອງຊົນນະບູລີ, ໄດ້ລົງເຄື່ອນໄຫວພົບປະເຜີຍແຜ່ຜົນສຳເລັດກອງປະຊຸມສະໄໝສາມັນເທື່ອທີ 03 ຂອງສະພາແຫ່ງຊາດຊຸດທີ IX ແລະສະພາປະຊາຊົນແຂວງຊຸດທີ II ໂດຍການຕ້ອນຮັບ ຂອງຄະນະນຳຂອງເມືອງ,ມີບັນດາທ່ານຄະນະພັກ-ຄະນະປົກຄອງເມືອງ, ຄະນະຫ້ອງການ, ທະຫານ, ຕຳຫຼວດ, ພະນັກງານລັດຖະກອນ, ອຳນາດການປົກຄອງບ້ານ ຕະຫຼອດຮອດພໍ່ແມ່ປະຊາຊົນເຂົ້າຮ່ວມຮັບຟັງຢ່າງພ້ອມພຽງ.
ການລົງເຄື່ອນໄຫວພົບປະເຜີຍແຜ່ຂອງບັນດາທ່ານ ສສຊ ແລະ ສສຂ ໃນຄັ້ງນີ້ແມ່ນໄດ້ລົງຢູ່ 04 ຈຸດຄື: ຈຸດສຸມກຸ່ມບ້ານລຳທວາຍ, ຈຸດບ້ານກະເບົາ, ຈຸດບ້ານກອງປະທຸມວັນ ແລະ ໂອ້ລົມສະມາຊິກພັກ-ພະນັກງານຢູ່ທີ່ສະໂມສອນເມືອງ ຊຶ່ງໃນແຕ່ລະຈຸດທີ່ລົງບັນດາທ່ານ ສສຊ ແລະ ສສຂ ກໍ່ໄດ້ຮັບຟັງການລາຍງານ ການຈັດຕັ້ງປະຕິບັດວຽກງານການຊີ້ນໍາ-ນຳພາວຽກງານຂອງອຳານາດການປົກທັງສາມບ້ານ, ພ້ອມທັງການລາຍງານ ສະພາບການຈັດຕັ້ງປະຕິບັດແຜນພັດທະນາເສດຖະກິດ-ສັງຄົມຂອງເມືອງຊົນນະບູລີໂດຍຫໍ້ຍ, ຈາກນັ້ນ ບັນດາທ່ານ ສສຊ, ສສຂ ກໍ່ໄດ້ຜັດປ່ຽນກັນເຜີຍແຜ່ເນື້ອໃນຜົນສຳເລັດຂອງ ກອງປະຊຸມສະໄໝສາມັນ ເທື່ອທີ 3 ໃຫ້ປະຊາຊົນຜູ້ມີສິດເລືອກຕັ້ງໄດ້ຮັບຮູ້, ໂດຍສະເພາະກອງປະຊຸມໄດ້ຮັບຮອງເອົາຫຼາຍບັນຫາສຳຄັນເປັນຕົ້ນແມ່ນ: ການຮັບຮອງເອົາ 10 ມະຕິຂອງກອງປະຊຸມສະໄໝສາມັນເທື່ອທີ 3 ຂອງສະພາແຫ່ງຊາດ ຊຸດທີ IX ແລະ ການຮັບຮອງເອົາ 4 ມະຕິຂອງກອງປະຊຸມສະໄໝສາມັນເທື່ອທີ 3 ຂອງສະພາປະຊາຊົນ ແຂວງຊຸດທີ II
ໂອກາດນີ້, ພໍ່ແມ່ ປະຊົນ ກໍ່ຍັງໄດ້ຊັກຖາມ ແລະມີຄຳສະເໜີ ໂດຍສະເພາະແມ່ນບັນຫາການພັດທະນາພື້ນຖານໂຄງລ່າງໃນນັ້ນການກໍ່ເສັ້ນທາງ, ຂົວແຫ່ງຕ່າງໆຈາກເມືອງຫາບ້ານ, ການສ້າງຕາຂ່າຍໄຟຟ້າ, ການແກ້ໄຂບັນຫາຢາເສບຕິດ, ບັກຫາຄູອາສາສະໝັກ,ການກໍ່ສ້າງສຸກສາລາປະຈຳບ້ານ, ລະບົບຊົນລະປະທານເໝືອງຝາຍທີ່ຈະນຳໃຊ້ເຂົ້າໃນການຜະລິດຂອງພໍ່ແມ່ປະຊາຊົນ ເພື່ອເປັນການແກ້ໄຂຊິວິດການເປັນຢູ່ຂອງປະຊາຊົນໃຫ້ດີຂຶ້ນ, ພ້ອມນັ້ນ ສສຊ ແລະ ສສຂ ກໍ່ຍັງໄດ້ມີຄໍາເຫັນຫຼາຍດ້ານ ຕໍ່ກັບການການພັດທະນາພື້ນຖານ ໂຄງລ່າງ, ການພັດທະນາທາງດ້ານເສດຖະກິດ, ການແກ້ໄຂບັນຫາ ທາງດ້ານຢາເສບຕິດ ໂດຍຕິດພັນ ກັບການແກ້ໄຂ 2 ວາລະແຫ່ງຊາດ ຂອງລັດຖະບານ ເພື່ອແນໃສ່ໃຫ້ ບັນລຸໄດ້ຕາມລະດັບຄາດໝາຍ ທີ່ພັກ-ລັດວາງໄວ້. ພ້ອມນັ້ນ ຍັງ ໄດ້ຕອບບັນຫາການຊັກຖາມຂອງ ພໍ່ແມ່ປະຊາຊົນ ເພື່ອໃຫ້ຮັບຮູ້ ແລະ ເຂົ້າໃຈເຖິງບັນຫາຕ່າງໆຕໍ່ກັບສະພາບການອັນລວມຕໍ່ກັບການພັດທະນາ ຂອງປະເທດເຮົາໃນໄລຍະປະຈຸບັນ ພ້ອມທັງຮັບເອົາຄຳສະເໜີຂອງອົງການປົກຄອງບ້ານ ແລະພໍ່ແມ່ປະຊາຊົນໄປນຳສະເໜີ ຕໍ່ຂະແໜງການກ່ຽວຂ້ອງ, ເພື່ອນຳໄປປຶກສາຫາລື ແລະ ຄົ້ນຄວ້າແກ້ໄຂໃນຂັ້ນຕໍ່ໄປ.
ພາບ-ຂ່າວ: ນ.ຄອນສະຫວັນ ເມກສະຫວັນ


text:
ມູນລະນິທິ McKnight ໂຄງການ Midwest Climate & Energy ສຸມໃສ່ການຫຼຸດຜ່ອນການປ່ອຍອາຍພິດເຮືອນແກ້ວ, ໃນຂະຫນາດ, ໄວເທົ່າທີ່ຈະໄວໄດ້ໃນ Midwest. ໃນປີກາຍນີ້, ໂຄງການດັ່ງກ່າວໄດ້ຂະຫຍາຍການສະໜັບສະໜູນການແກ້ໄຂດິນຟ້າອາກາດໃນດິນທຳມະ ຊາດ ແລະ ພື້ນທີ່ທຳງານ- ທົ່ງນາ, ໄຮ່ນາ ແລະ ປ່າດົງຂອງພວກເຮົາ—ທີ່ສະໜັບສະໜູນຊີວິດການເປັນຢູ່ ແລະ ການດຳລົງຊີວິດ, ໂດຍຮັບຮູ້ວ່າພວກເຮົາຈໍາເປັນຕ້ອງໄດ້ຮ່ວມມືກັບຜູ້ຄຸ້ມຄອງທີ່ດິນເຫຼົ່ານີ້ເພື່ອປົກປ້ອງສະຖານທີ່ຕ່າງໆ. ຫຼາຍຄົນໂທຫາເຮືອນ.
"ຈາກພາຍຸທີ່ຮ້າຍກາດແລະນໍ້າຖ້ວມເພື່ອບັນທຶກຄື້ນຄວາມຮ້ອນແລະໄພແຫ້ງແລ້ງ, ຊາວກະສິກອນກໍາລັງປະສົບກັບໄພຂົ່ມຂູ່ຂອງການປ່ຽນແປງດິນຟ້າອາກາດໂດຍກົງ."– ທ່ານ TONYA ALLEN, ປະທານາທິບໍດີ
ປະທານ McKnight ທ່ານ Tonya Allen ກ່າວວ່າ "ຈາກພາຍຸທີ່ຮ້າຍກາດແລະນໍ້າຖ້ວມເພື່ອບັນທຶກຄື້ນຄວາມຮ້ອນແລະໄພແຫ້ງແລ້ງ, ຊາວກະສິກອນກໍາລັງປະສົບກັບໄພຂົ່ມຂູ່ຂອງການປ່ຽນແປງດິນຟ້າອາກາດ,". "ພວກເຮົາຕ້ອງປະຕິບັດຢ່າງໄວວາແລະເປັນລະບົບເພື່ອເຮັດໃຫ້ຊາວກະສິກອນກ້າວໄປສູ່ການແກ້ໄຂບັນຫາດິນຟ້າອາກາດງ່າຍຂຶ້ນ, ເຊິ່ງຈະເຮັດໃຫ້ການດໍາເນີນງານແລະການດໍາລົງຊີວິດຂອງພວກເຂົາມີຄວາມຍືດຫຍຸ່ນດີ, ພ້ອມທັງສ້າງດິນທີ່ມີສຸຂະພາບດີ, ນ້ໍາສະອາດ, ແລະເສດຖະກິດທີ່ຈະເລີນຮຸ່ງເຮືອງ."
ຍຸດທະສາດທີ່ດິນທີ່ເຮັດວຽກຂອງ McKnight ສຸມໃສ່ຊາວກະສິກອນເປັນຜູ້ນໍາຂອງການແກ້ໄຂດິນຟ້າອາກາດໃນການຮ່ວມມືສ້າງລະບົບທີ່ທົນທານຕໍ່ສະພາບອາກາດແລະພຽງແຕ່ອາຫານ. ແນວໃດ? ໂດຍການປົກປັກຮັກສາປ່າໄມ້ ແລະ ທົ່ງຫຍ້າທີ່ດູດຊຶມ ແລະ ເກັບກາກບອນ, ຫຼຸດຜ່ອນການປ່ອຍອາຍພິດໃນການດຳເນີນກະສິກຳ, ແລະ ເພີ່ມທະວີການເຮັດກະສິກຳທີ່ເໝາະສົມກັບດິນຟ້າອາກາດ, ເຊັ່ນ: ຫຼຸດຜ່ອນການໄຖນາ, ເຮັດໃຫ້ດິນປູກຝັງຕົກຄ້າງຢູ່ໄຮ່ນາ, ປູກພືດປົກຫຸ້ມ, ປູກພືດຢ່າງຫຼາກຫຼາຍ, ເພີ່ມການປູກຝັງ. ແລະການປະສົມປະສານການລ້ຽງສັດ.
"ການກະສິກໍາເປັນກະດູກສັນຫຼັງຂອງເສດຖະກິດຊົນນະບົດຂອງພວກເຮົາ, ແລະແປດລັດ Midwest ທີ່ McKnight ເຮັດວຽກກວມເອົາ 33 ສ່ວນຮ້ອຍຂອງການປ່ອຍອາຍພິດຂອງສະຫະລັດຈາກກະສິກໍາ," Sarah Christiansen, ຜູ້ອໍານວຍການໂຄງການດິນຟ້າອາກາດແລະພະລັງງານ Midwest ກ່າວ. "ພາກພື້ນຂອງພວກເຮົາແລະຊາວກະສິກອນຂອງພວກເຮົາສາມາດນໍາພາປະເທດຊາດໂດຍການວາງພື້ນທີ່ກະສິກໍາຫຼາຍລ້ານ acres ເພື່ອເຮັດວຽກເປັນການແກ້ໄຂດິນຟ້າອາກາດ, ນໍາເອົາຄວາມຈະເລີນຮຸ່ງເຮືອງໃນໄລຍະຍາວຫຼາຍກວ່າເກົ່າໃຫ້ກັບ Heartland."
"ພາກພື້ນຂອງພວກເຮົາແລະຊາວກະສິກອນຂອງພວກເຮົາສາມາດນໍາພາປະເທດຊາດໂດຍການວາງພື້ນທີ່ກະສິກໍາຫຼາຍລ້ານ acres ເພື່ອເຮັດວຽກເປັນການແກ້ໄຂດິນຟ້າອາກາດ, ນໍາເອົາຄວາມຈະເລີນຮຸ່ງເຮືອງໃນໄລຍະຍາວຫຼາຍກວ່າເກົ່າໃຫ້ກັບ Heartland."– SARAH ຄຣິສຕຽນເຊນ, ຜູ້ອໍານວຍການໂຄງການ
ສະຫນັບສະຫນູນໄຕມາດນີ້ສໍາລັບການແກ້ໄຂບັນຫາສະພາບອາກາດໂດຍຊາວກະສິກອນເປັນສູນກາງ
ໃນການໃຫ້ທຶນໃນໄຕມາດທີສອງຂອງປີ 2022, McKnight ໄດ້ມອບ $575,000 ໃຫ້ກັບເປົ້າໝາຍນີ້ຜ່ານໂຄງການດິນຟ້າອາກາດ ແລະພະລັງງານໃນພາກຕາເວັນຕົກກາງ. ບັນດາອົງການທີ່ໄດ້ຮັບແມ່ນຊ່ວຍໃຫ້ຊາວກະສິກອນປະຕິບັດການເຮັດກະສິກຳທີ່ສະຫຼາດສະຫຼາດດ້ານດິນຟ້າອາກາດ ແລະ ປັບປຸງຂອບນະໂຍບາຍກ່ຽວກັບວິທີການກະສິກຳສາມາດຫຼຸດຜ່ອນການປ່ຽນແປງຂອງດິນຟ້າອາກາດ. ໂດຍລວມແລ້ວ, McKnight ມອບໃຫ້ 63 ທຶນຊ່ວຍເຫຼືອລ້າລວມປະມານ $15 ລ້ານໃນໄຕມາດ (ເບິ່ງຂອງພວກເຮົາ. grants database ສໍາລັບບັນຊີລາຍຊື່ເຕັມຂອງການຊ່ວຍເຫຼືອລ້າທີ່ໄດ້ຮັບການອະນຸມັດ).
“ຄູ່ຮ່ວມມືທີ່ພວກເຮົານຳສະເໜີໃນໄຕມາດນີ້ ແມ່ນກຳລັງເຮັດວຽກເພື່ອແກ່ນ ແລະ ຂະຫຍາຍຈຳນວນຊາວກະສິກອນໃນລັດມິນເນໂຊຕາ ແລະ ໄອໂອວາ ປະຕິບັດການກະເສດທີ່ສະຫຼາດດ້ານສະພາບອາກາດເພື່ອຫຼຸດຜ່ອນການປ່ອຍອາຍພິດ ແລະ ຄາບອນທີ່ດູດຊຶມ. ຊາວກະສິກອນຮູ້ວ່າການດໍາເນີນງານທີ່ມີຜົນຜະລິດແລະກໍາໄລສາມາດໄປຄຽງຄູ່ກັບການປົກປ້ອງຊັບພະຍາກອນທໍາມະຊາດ, ການສ້າງດິນທີ່ມີສຸຂະພາບດີ, ແລະປົກປ້ອງຄຸນນະພາບນ້ໍາ, "Tenzin Dolkar, ເຈົ້າຫນ້າທີ່ໂຄງການສະພາບອາກາດແລະພະລັງງານຂອງພາກຕາເວັນຕົກກາງ.
ພະແນກກະສິກໍາຂອງລັດມິນເນໂຊຕາ ມີໜ້າທີ່ປົກປ້ອງສະບຽງອາຫານ, ປົກປັກຮັກສາຊັບພະຍາກອນທຳມະຊາດ, ປູກຝັງເສດຖະກິດກະສິກຳ. ການຊ່ວຍເຫຼືອລ້າ $100,000 ຈາກ McKnight ໃນປີຕໍ່ໄປຈະສະຫນັບສະຫນູນອົງການໃນການສ້າງໂຄງການ Climate Smart Farms ໃຫມ່ພາຍໃນໂຄງການການຢັ້ງຢືນຄຸນນະພາບນ້ໍາກະສິກໍາ Minnesota (MAWQCP). ໂດຍຜ່ານໂຄງການ, ຊາວກະສິກອນສາມາດໄດ້ຮັບເງິນຢ່າງຫນ້ອຍ $1,000 ຕໍ່ປີເປັນເວລາເຖິງຫ້າປີເພື່ອປະເມີນແລະນໍາໃຊ້ການປະຕິບັດການອະນຸລັກທີ່ສຸມໃສ່ສະພາບອາກາດ, ເຊັ່ນ: ການຄຸ້ມຄອງຝຸ່ນໄນໂຕຣເຈນແລະຝຸ່ນເພື່ອຫຼຸດຜ່ອນການປ່ອຍອາຍພິດ nitrous oxide ແລະ methane, ຫຼຸດຜ່ອນການຖາດ, ການລ້ຽງສັດ. , ແລະ ປູກພືດທີ່ມີອາຍຸຫລາຍປີເພື່ອເກັບຄາບອນ. ໂຄງການດັ່ງກ່າວຍັງຈະໃຫ້ການຊ່ວຍເຫຼືອດ້ານວິຊາການແບບຫນຶ່ງຕໍ່ຫນຶ່ງເພື່ອຊ່ວຍໃຫ້ຜູ້ຜະລິດປະເມີນວ່າທາງເລືອກການຄຸ້ມຄອງໃດທີ່ເຫມາະສົມທີ່ສຸດກັບໂຄງການຕະຫຼາດຄາບອນໃຫມ່.
“ເນື່ອງຈາກດິນຟ້າອາກາດທີ່ມີການປ່ຽນແປງຂອງພວກເຮົາ, ຊາວກະສິກອນໄດ້ປະສົບກັບໄພແຫ້ງແລ້ງເລື້ອຍໆ, ຝົນຕົກໜັກ, ອຸນຫະພູມປ່ຽນແປງທີ່ຮ້າຍແຮງ, ແລະສັດຕູພືດທີ່ຮຸກຮານຫຼາຍຂຶ້ນ. ຊາວກະສິກອນແມ່ນຢູ່ແຖວຫນ້າຂອງຜົນກະທົບຂອງການປ່ຽນແປງດິນຟ້າອາກາດແລະໃນປັດຈຸບັນ, ໂດຍຜ່ານໂຄງການ Climate Smart Farms, ພວກເຂົາສາມາດມີບົດບາດສໍາຄັນໃນການຕໍ່ສູ້ກັບພວກເຂົາໂດຍການປະຕິບັດການປະຕິບັດທີ່ພິສູດແລ້ວເຊິ່ງສ້າງສຸຂະພາບຂອງດິນ, ປົກປ້ອງຊັບພະຍາກອນນ້ໍາ, ແລະເພີ່ມກໍາໄລຂອງກະສິກໍາ, "ກະຊວງ Minnesota ກ່າວ. ກໍາມະການກະສິກໍາ Thom Petersen.
ພາກວິຊາເສດຖະສາດນຳໃຊ້ຂອງມະຫາວິທະຍາໄລມິນເນໂຊຕາ ໄດ້ຮັບການຍອມຮັບໃນລະດັບຊາດສໍາລັບການຄົ້ນຄວ້າ, ການສິດສອນລະດັບປະລິນຍາຕີແລະຈົບການສຶກສາ, ແລະໂຄງການຂະຫຍາຍ. ໃນປີຕໍ່ໄປ, ດ້ວຍການສະຫນັບສະຫນູນ $75,000 ຈາກ McKnight, ພວກເຂົາຈະຄົ້ນຄວ້າພຶດຕິກໍາທາງເສດຖະກິດຂອງຊາວກະສິກອນເພື່ອເຂົ້າໃຈອຸປະສັກແລະແຮງຈູງໃຈໃນການຮັບຮອງເອົາການປະຕິບັດທີ່ປັບປຸງສຸຂະພາບຂອງດິນແລະເຮັດໃຫ້ການດໍາເນີນງານຂອງພວກເຂົາມີຄວາມທົນທານຕໍ່ການປ່ຽນແປງຂອງສະພາບອາກາດ. ນອກຈາກນັ້ນ, ເຂົາເຈົ້າຈະໄດ້ສໍາພາດພະນັກງານເຂດອະນຸລັກດິນ ແລະ ນໍ້າ—ທີ່ເຮັດວຽກໂດຍກົງກັບເຈົ້າຂອງທີ່ດິນເພື່ອປັບປຸງ ແລະ ປົກປັກຮັກສາດິນ, ນໍ້າ, ແລະ ຊັບພະຍາກອນທໍາມະຊາດ, ແລະ ມີຜົນກະທົບໂດຍກົງຕໍ່ການປະຕິບັດຂອງຊາວກະສິກອນ—ເພື່ອເຂົ້າໃຈຢ່າງເລິກເຊິ່ງກ່ຽວກັບສິ່ງທ້າທາຍ ແລະ ໂອກາດໃນການປະຕິບັດຂອງເຂົາເຈົ້າ.
"ໂດຍການເຂົ້າໃຈຄວາມຮັບຮູ້ຂອງຊາວກະສິກອນແລະພະນັກງານເຂດອະນຸລັກ, ພວກເຮົາສາມາດຜະລິດຄໍາແນະນໍາສະເພາະຂອງວິທີການປັບປຸງການອອກແບບ, ການດູດຊືມ, ແລະປະສິດທິພາບຂອງໂຄງການຂອງລັດເຊັ່ນໂຄງການ Climate Smart Farms ແລະ, ດັ່ງນັ້ນ, ຜົນໄດ້ຮັບຄວາມຍືນຍົງຂອງກະສິກໍາຢູ່ໃນພື້ນທີ່," ທ່ານ Derric Pennington, ນັກວິທະຍາສາດດ້ານຄວາມຍືນຍົງອາວຸໂສຂອງພະແນກເສດຖະສາດນຳໃຊ້ຢູ່ມະຫາວິທະຍາໄລ Minnesota ກ່າວ.
ເຂດອະນຸລັກຂອງໄອໂອວາ ເປັນສຽງດຽວສໍາລັບ 100 county Soil and Water Conservation Districts (SWCDs) ຂອງ Iowa ເພື່ອສະຫນັບສະຫນູນຄວາມພະຍາຍາມໃນທ້ອງຖິ່ນແລະກ້າວຫນ້າເປົ້າຫມາຍຂອງລັດສໍາລັບຊັບພະຍາກອນທໍາມະຊາດ. ພວກເຂົາເຈົ້າຮູ້ດ້ວຍຕົນເອງວ່າຊາວກະສິກອນຂອງລັດ Iowa ຫຼາຍຄົນຮູ້ເຖິງຜົນປະໂຫຍດຂອງການປະຕິບັດເຊັ່ນການບໍ່ໄຖນາແລະການປົກຫຸ້ມຂອງການນໍາໃຊ້ການປູກພືດແຕ່ບໍ່ເຕັມໃຈທີ່ຈະພະຍາຍາມມັນ, ຢ້ານວ່າຄວາມລົ້ມເຫຼວໃນການປູກພືດປະຈໍາປີຂອງເຂົາເຈົ້າແລະປະເຊີນກັບຄວາມກົດດັນຈາກເພື່ອນມິດຂອງຊາວກະສິກອນອື່ນໆທີ່ບໍ່ເຊື່ອວ່າການປະຕິບັດເຫຼົ່ານີ້. ສາມາດມີກໍາໄລໄດ້. ເພື່ອເອົາຊະນະອຸປະສັກເຫຼົ່ານີ້, McKnight ໄດ້ອະນຸຍາດໃຫ້ເຂດອະນຸລັກຂອງລັດ Iowa $100,000 ໃນປີຕໍ່ໄປເພື່ອທົດລອງໂຄງການແນະນໍາສໍາລັບຜູ້ຜະລິດເພື່ອຮຽນຮູ້ວິທີການກະສິກໍາທີ່ສະຫລາດແລະນໍາໃຊ້ການປະຕິບັດການອະນຸລັກຢູ່ໃນດິນຂອງພວກເຂົາ - ການສຶກສາແລະການຈັດຕັ້ງຊາວກະສິກອນເພື່ອນໍາພາ. ສະພາບອາກາດ.
ທ່ານ John Whitaker, ຜູ້ ອຳ ນວຍການຝ່າຍບໍລິຫານຂອງເຂດອະນຸລັກຂອງລັດ Iowa ກ່າວວ່າ "ພວກເຮົາມີຈຸດປະສົງເພື່ອສ້າງການເຄື່ອນໄຫວແຫ່ງຊາດ, ເລີ່ມຕົ້ນທີ່ນີ້ໃນລັດ Iowa, ມຸ່ງໄປສູ່ການປະຕິບັດກະສິກໍາທີ່ໄດ້ຮັບການຍອມຮັບຈາກຕະຫຼາດແລະໄດ້ຮັບລາງວັນຕະຫຼາດເພື່ອສະຫນັບສະຫນູນການຫຼຸດຜ່ອນກາກບອນໃນການປູກຝັງ," John Whitaker, ຜູ້ອໍານວຍການບໍລິຫານເຂດອະນຸລັກຂອງລັດ Iowa ກ່າວ.
ການກໍ່ສ້າງໃນການເຮັດວຽກກະສິກໍາ McKnight ສໍາລັບປະຊາຊົນແລະດາວ
ໂຄງການທີ່ສໍາຄັນເຫຼົ່ານີ້ແມ່ນພາບລວມຂອງຄວາມພະຍາຍາມໃນປະຈຸບັນຂອງ McKnight ເພື່ອກ້າວຫນ້າການແກ້ໄຂສະພາບອາກາດໃນພື້ນທີ່ທໍາມະຊາດແລະການເຮັດວຽກໃນພາກຕາເວັນຕົກກາງ, ແລະພວກເຮົາພຽງແຕ່ເລີ່ມຕົ້ນທີ່ຈະຂຸດຄົ້ນ. ໃນຂະນະທີ່ວຽກງານນີ້ອາດຈະເປັນໂຄງການໃຫມ່ສໍາລັບໂຄງການສະພາບອາກາດ, ມັນບໍ່ແມ່ນເລື່ອງໃຫມ່ສໍາລັບ McKnight. . ໂດຍຜ່ານຂອງພວກເຮົາ ໂຄງການສາກົນ ພວກເຮົາສະຫນັບສະຫນູນການຄົ້ນຄວ້າກະສິກໍາເປັນສູນກາງຊາວກະສິກອນໃນ 10 ຄາວຕີ້ໃນອາເມລິກາໃຕ້ແລະອາຟຣິກາເພື່ອບັນລຸລະບົບສະບຽງອາຫານທີ່ສະເຫມີພາບແລະຍືນຍົງໃນການປະເຊີນກັບຄວາມອຶດຫິວຂອງໂລກແລະການປ່ຽນແປງຂອງດິນຟ້າອາກາດ. ນອກຈາກນັ້ນ, McKnight ໄດ້ໃຫ້ທຶນແກ່ວຽກງານຄຸນນະພາບຂອງດິນ ແລະນໍ້າ ເປັນເວລາເກືອບສາມທົດສະວັດຜ່ານອະດີດ Mississippi River program.
ຖ້າຫາກວ່າທ່ານມີຄວາມສົນໃຈໃນການຮຽນຮູ້ເພີ່ມເຕີມກ່ຽວກັບຫົວຂໍ້ນີ້, ຄົ້ນຫາ a ຊຸດຈາກ St. Cloud Times ກ່ຽວກັບວິທີທີ່ຊາວກະສິກອນເປັນຜູ້ນໍາຫນ້າກ່ຽວກັບການແກ້ໄຂດິນຟ້າອາກາດ, ເຊັ່ນດຽວກັນກັບ ວຽກພາກສະໜາມ ແລະ ຟາມຮ້ອນ ພອດແຄສ.
ຕ້ອນຮັບພະນັກງານໃໝ່
ໃນໄຕມາດນີ້, ພວກເຮົາຍິນດີຕ້ອນຮັບສະມາຊິກໃຫມ່ສອງຄົນມາສໍານັກງານປະທານາທິບໍດີ. ໃນຖານະຫົວໜ້າຄົນໃໝ່ຂອງພວກເຮົາ, Cedrick Baker ຈະຈັດວາງວຽກງານລະດັບວິສາຫະກິດໃຫ້ກ້າວໜ້າພາລະກິດຂອງພວກເຮົາ. Tamara Wallace ໄດ້ເຂົ້າຮ່ວມກັບ McKnight ເປັນຜູ້ຊ່ວຍບໍລິຫານຂອງ Tonya Allen ແລະໃຫ້ການນໍາພາທາງດ້ານບໍລິຫານໃນທຸກເລື່ອງທີ່ກ່ຽວຂ້ອງກັບປະທານາທິບໍດີ.
ພວກເຮົາຍັງຍິນດີຕ້ອນຮັບນັກບັນຊີໃຫມ່ Jamal Abukar ແລະ Justin O'Carrick, ຜູ້ບໍລິຫານທີມງານໂຄງການ Pono Asuncion ແລະ Brew Davis, ການລົງທຶນຜູ້ຊ່ວຍບໍລິຫານ Heidi Lundgren, ການບໍລິການແຂກແລະຜູ້ບໍລິຫານ David Schlosser, ແລະວິສະວະກອນລະບົບ IT Seth Gagnon.
ພວກເຮົາສະເຫຼີມສະຫຼອງ Na Eng, ຜູ້ທີ່ເປັນຜູ້ອໍານວຍການການສື່ສານຂອງ McKnight ສໍາລັບເຈັດປີ. ວັນທີ 22 ເມສາ, ພວກເຮົາຂໍອຳລານາງຢ່າງອົບອຸ່ນ, ແລະຂໍອວຍພອນໃຫ້ນາງຈົ່ງມີແຕ່ຄວາມສຸກກາຍສະບາຍໃຈ ໃນຂະນະທີ່ນາງສືບຕໍ່ນຳໃຊ້ການສື່ສານຍຸດທະສາດເປັນເຄື່ອງມືອັນມີພະລັງເພື່ອຜົນກະທົບທາງດ້ານສັງຄົມຢູ່ປະຊາຊົນເພື່ອແນວທາງອາເມລິກາ.
ປະຈຸບັນ McKnight ກໍາລັງຮັບສະໝັກວຽກສໍາລັບຜູ້ອໍານວຍການການສື່ສານ, ເຊັ່ນດຽວກັນກັບເຈົ້າຫນ້າທີ່ໂຄງການສະພາບອາກາດແລະພະລັງງານຂອງ Midwest ແລະເຈົ້າຫນ້າທີ່ໂຄງການອາວຸໂສ. ສຶກສາເພີ່ມເຕີມ ແລະສະໝັກ.


text:
ສະຫາຍ ປະລິນຍາເອກ ຄໍໍາພັນ ພົມມະທັດ ກໍາມະການກົມການເມືອງສູນກາງພັກ, ຄະນະເລຂາທິການສູນກາງພັກ, ຫົວໜ້າຫ້ອງວ່າການສູນກາງພັກ, ລົງເຄື່ອນໄຫວຢ້ຽມຢາມ ແລະ ເຮັດວຽກຢູ່ ແຂວງ ສາລະວັນ.
ເພື່ອເຮັດໃຫ້ການຜັນຂະຫຍາຍມະຕິ, ຄຳສັ່ງຂອງສູນກາງ ກໍຄືຂອງແຂວງເຂົ້າສູ່ລວງເລິກ ແລະ ແທດເຖິງຮາກຖານຕົວຈິງຫຼາຍຂຶ້ນ, ໃນຕອນເຊົ້າ ວັນທີ 26 ພຶດສະພາ 2019 ທີ່ຫ້ອງປະຊຸມພິເສດສະໂມສອນຂອງແຂວງ ສະຫາຍ ປອ ຄໍາພັນ ພົມມະທັດ ກຳມະການກົມການເມືອງສູນກາງພັກ, ຄະນະເລຂາທິການສູນກາງພັກ, ຫົວໜ້າຫ້ອງວ່າການສູນກາງພັກ, ພ້ອມດ້ວຍຄະນະ, ໄດ້ລົງເຄື່ອນໄຫວຢ້ຽມຢາມ ແລະ ເຮັດວຽກຢູ່ແຂວງສາລະວັນ. ເຊິ່ງໃຫ້ກຽດຕ້ອນຮັບຈາກຄະນະນໍາຂອງແຂວງຢ່າງອົບອຸ່ນ.
ໃນໂອກາດເຄື່ອນໄຫວຢ້ຽມຢາມຄັ້ງນີ້, ສະຫາຍ ປະລິນຍາເອກ ຄໍາພັນ ພົມມະທັດ ກຳມະການກົມການເມືອງສູນກາງພັກ, ຄະນະເລຂາທິການສູນກາງພັກ, ຫົວໜ້າຫ້ອງວ່າການສູນກາງພັກ, ກໍໄດ້ ຮັບຟັງການລາຍງານ ການກະກຽມເນື້ອໃນກອງປະຊຸມໃຫຍ່ຂອງອົງຄະນະພັກແຂວງ, ອົງຄະນະພັກເມືອງ, ຂັ້ນພະແນກການ ແລະ ຮາກຖານພັກທຸກໜ່ວຍ, ການຈັດຕັ້ງປະຕິບັດ, ແຜນພັດທະນາເສດຖະກິດ – ສັງຄົມ ຂອງປະຊາຊົນບັນດາເຜົ່າກໍຄືແຂວງສາລະວັນ ທີ່ສະເໜີໂດຍ: ສະຫາຍ ສີເຮັງ ຫອມສົມບັດ ຄະນະປະຈໍາພັກແຂວງ ຫົວໜ້າຄະນະໂຄສະນາອົບຮົມແຂວງ ໄດ້ລາຍງານການກະກຽມເນື້ອໃນກອງປະຊຸມໃຫຍ່ອົງຄະນະພັກໃນແຕ່ລະຂັ້ນ.
ຕອນທ້າຍ ສະຫາຍ ປະລິນຍາເອກ ຄໍາພັນ ພົມມະທັດ ກຳມະການກົມການເມືອງສູນກາງພັກ, ຄະນະເລຂາທິການສູນກາງພັກ, ຫົວໜ້າຫ້ອງວ່າການສູນກາງພັກ, ກໍໄດ້ໃຫ້ກຽດໂອ້ລົມ ໂດຍເນັ້ນໜັກ ໃຫ້ເອົາໃຈໃສ່ວຽກງານການສຶກສາອົບຮົມແນວຄິດ, ເອົາໃຈໃສ່ປຸກລະດົມສ້າງເງື່ອນໄຂໃຫ້ລູກຫຼານໄດ້ເຂົ້າເຖິງການສືກສາ, ຕິດພັນກັບການຜັນຂະຫຍາຍແນວທາງນະໂຍບາຍຂອງພັກ, ສ້າງວຽກເຮັດງານທໍາໃຫ້ແກ່ປະຊາຊົນໃນຂົງເຂດບໍລິການ ແລະ ການຜະລິດ ເປັນຕົ້ນ ການຜະລິດກະສິກຳ ແລະ ຫັດຖະກຳ ເປັນການສົ່ງອອກກັບທີ່ ແລະ ກະຈາຍລາຍໄດ້ໄປສູ່ທ້ອງຖິ່ນ ກໍຄືເຂດຊົນນະບົດຫ່າງໄກສອກຫຼີກ, ຖືເອົາການພັດທະນາ ແລະ ແນວທາງປ້ອງກັນຊາດ – ປ້ອງກັນຄວາມສະຫງົບ, ການພັດທະນາເສດຖະກິດ ແລະ ວັດທະນະທຳ – ສັງຄົມ; ເຂັ້ມງວດສະກັັດກັ້ນບັນດາປະກົດການຫຍໍ້ທໍ້ຕ່າງໆ ເພື່ອກະກຽມໃຫ້ແກ່ກອງປະຊຸມໃຫຍ່ຂອງອົງຄະນະພັກແຂວງໃນຄັ້ງຕໍ່ໄປ.


text:
(ສພຊ) ເພື່ອຮັບປະກັນໃຫ້ແກ່ການຢ້ຽມຢາມ ສປປລາວ ຢ່າງເປັນທາງການຂອງຄະນະຜູ້ແທນຂັ້ນສູງຂອງສະພາແຫ່ງຊາດ ແຫ່ງ ຣາຊະອານາຈັກກໍາປູເຈຍ ນໍາໂດຍສົມເດັດ ອັກຄະມະຫາ ໂປເຢຍ ຈັກກຼີ ເຮັງ ຊຳຣິນ ປະທານສະພາແຫ່ງຊາດ ແຫ່ງ ຣາຊະອານາຈັກກໍາປູເຈຍ ພ້ອມດ້ວຍພັນລະຍາ ແລະ ຄະນະ ໃນລະຫວ່າງວັນທີ 14-16 ກັນຍາທີ່ຈະມາເຖິງນີ້ ໃຫ້ມີຜົນສຳເລັດຢ່າງຈົບງາມ ໂດຍສະເພາະແມ່ນການຕ້ອນຮັບພັນລະຍາຂອງປະທານສະພາແຫ່ງຊາດ ແຫ່ງ ຣາຊະອານາຈັກກໍາປູເຈຍ ພ້ອມດ້ວຍຄະນະ.
ໃນວັນທີ 6 ມິຖຸນາ 2022 ທີ່ສະພາແຫ່ງຊາດ, ຄະນະກອງທຶນຊ່ວຍເຫຼືອສັງຄົມຂອງສະພາແຫ່ງຊາດ ຈຶ່ງໄດ້ດຳເນີນກອງປະຊຸມປຶກສາຫາລື ແລະ ກະກຽມການຕ້ອນຮັບຄະນະພັນລະຍາ ຂອງປະທານສະພາແຫ່ງຊາດ ແຫ່ງ ຣາຊະອານາຈັກກໍາປູເຈຍ ຢ່າງເປັນທາງການ ໂດຍການເປັນປະທານຂອງທ່ານ ດຣ. ນາງ ວິພາວັນ ພົມວິຫານ ປະທານກອງທຶນຊ່ວຍເຫຼືອສັງຄົມຂອງສະພາແຫ່ງຊາດ, ມີບັນດາທ່ານຮອງປະທານ, ກຳມະການ, ຜູ້ຊ່ວຍວຽກໃນຄະນະກອງທຶນດັ່ງກ່າວເຂົ້າຮ່ວມ.
(ພາບ ແລະ ຂ່າວ: ນາງ ປາກາລັກ ພົມມີໄຊ)


text:
ລັດຖະບານອາຟະການິດສະຖານ ສະແດງຈຸດຢືນຕ້ອງການເຈລະຈາສັນຕິພາບກັບກຸ່ມຕາລີບັນ
ສຳນັກຂ່າວຕ່າງປະເທດລາຍງານ 1 ມີນາ 2018 ວ່າ: ທ່ານ ອັສຣາບ ການີ ປະທານປະເທດອາຟະການິດສະຖານ ກ່າວຕໍ່ກອງປະຊຸມການຮ່ວມມືດ້ານສັນຕິພາບ ແລະ ຄວາມໝັ້ນຄົງ ຄັ້ງທີ 2 ທີ່ນະຄອນຫຼວງກາບູນ ເມື່ອວັນພຸດ (28 ກຸມພາ) ທີ່ຜ່ານມາ ທີ່ມີຕົວແທນລັດຖະບານຈາກ 20 ກວ່າປະເທດເຂົ້າຮ່ວມວ່າ: ລັດຖະບານອາຟະການິດສະຖານຫວັງເປັນຢ່າງຍິ່ງວ່າ ຈະເປັນການເປີດທາງໄປສູ່ການເຈລະຈາສັນຕິພາບກັບກຸ່ມຕາລີບັນ ໂດຍການສະເໜີຮັບຮອງເອົາກຸ່ມຕາລີບັນໃນຖານະອົງກອນທາງການເມືອງ, ການຢຸດຍິງ, ການປ່ອຍຕົວນັກໂທດການເມືອງ ແລະ ການຫຼຸດຜ່ອນການຂວໍ້າບາດ, ລວມໄປເຖິງການຍອມຮັບໃຫ້ກຸ່ມຕາລີບັນເຂົ້າມາມີສ່ວນຮ່ວມໃນຂະບວນການຮ່າງລັດຖະທຳມະນູນ ເພື່ອປະຕິຮູບການເມືອງອີກດ້ວຍ, ເຖິງຢ່າງໃດກໍ່ຕາມ ກຸ່ມຕາລີບັນຕ້ອງຍອມຮັບວ່າ ລັດຖະບານອາຟະການິດສະຖານຊຸດປັດຈຸບັນ ໃນຖານະລັດຖະບານທີ່ຖືກຕ້ອງຕາມລັດຖະທຳມະນູນ ແລະ ກົດໝາຍຂອງອາຟະການິດສະຖານ.
ການເຄື່ອນໄຫວດັ່ງກ່າວຖືເປັນການສົ່ງສັນຍານປະນີປະນອມຄັ້ງສຳຄັນຂອງທ່ານ ອາສຣາບ ການີ ເຊິ່ງຕະຫຼອດໄລຍະທີ່ຜ່ານມານັ້ນ ກຸ່ມຕາລີບັນຖືກຂະໜານນາມວ່າເປັນ ກຸ່ມກໍ່ການຮ້າຍ ຫຼື ກຸ່ມກະບົດ ມາໂດຍຕະຫຼອດ ແລະ ຍັງເປັນການສະແດງທ່າທີ່ຜ່ອຍຄາຍກ່ອນຂອງຝ່າຍລັດຖະບານ ພາຍຫຼັງທີ່ກຸ່ມຕາລີບັນຍື່ນຂໍ້ສະເໜີເມື່ອກາງເດືອນກຸມພາ ທີ່ຜ່ານມາ ຂໍເຈລະຈາໂດຍກົງກັບສະຫະລັດ ອາເມຣິກາ ແຕ່ຍັງບໍ່ເຄີຍໄດ້ຍື່ນຂໍ້ສະເໜີດຽວກັນນີ້ກັບລັດຖະບານອາຟະການິດສະຖານ, ເຖິງຢ່າງໃດກໍ່ຕາມ ລັດຖະບານສະຫະລັດ ອາເມຣິກາ ຕີລາຄາວ່າ ຂໍ້ສະເໜີຂອງກຸ່ມຕາລີບັນຍັງຂາດຄວາມຈິງໃຈ.
ເຊິ່ງສົງຄາມໃນອາຟະການິດສະຖານ ຖືເປັນສະໜາມຮົບໃນຕ່າງປະເທດທີ່ແກ່ຍາວທີ່ສຸດ ແລະ ສິ້ນເປືອງທີ່ສຸດໃນປະຫວັດສາດຂອງສະຫະລັດ ອາເມຣິກາ ດ້ວຍງົບປະມານທີ່ສູນເສຍໄປແລ້ວຫຼາຍກວ່າ 500,000 ລ້ານໂດລາສະຫະລັດ ໂດຍລັດຖະບານສະຫະລັດ ອາເມຣິກາ ພາຍໃຕ້ການນຳຂອງທ່ານ ຈອດ ດັບເບິນຢູ ບຸສ ໄດ້ປະຕິບັດການແຊກແຊງທາງທະຫານໃນອາຟະການິດສະຖານ ເມື່ອທ້າຍປີ 2001 ພຽງບໍ່ດົນຫຼັງຈາກເກີດເຫດໂສກອະນາດຕະກຳ 911 (ຍົນຕຳຕຶກ), ສະຫະລັດ ອາເມຣິກາເຄີຍປະຈຳການທະຫານໃນອາຟະການິດສະຖານຫຼາຍເຖິງ 100,000 ຄົນ ກ່ອນຄອຍໆຫຼຸດກຳລັງພົນລົງຕັ້ງແຕ່ທ້າຍປີ 2013 ຈົນເຫຼືອປະທານ 16,000 ຄົນໃນປັດຈຸບັນ.


text:
ເປີດກອງປະຊຸມປົວອາວສໍາລັບອາຊີເພື່ອສົ່ງເສີມການຮ່ວມມືລະຫວ່າງ ລາວ-ຈີນ
ຂປລ. ໃນວັນທີ 28 ກັນຍານີ້, ສະພາການຄ້າ ແລະ ອຸດສາຫະກຳແຫ່ງຊາດລາວ ຮ່ວມກັບ ສະພາການຄ້າຊາວຈີນຕ່າງດ້າວຢູ່ລາວ ໄດ້ຈັດກອງປະຊຸມປົວອາວ ສໍາລັບອາຊີ ຢູ່ນະ ຄອນຫລວງວຽງຈັນ (Boao Furum for Asia Vientiane Conference) ເພື່ອເປັນການຮັດແໜ້ນສາຍສຳພັນ ແລະ ສົ່ງເສີມການຮ່ວມມືລະຫວ່າງ ລາວ-ຈີນ, ທັງເປັນການສ້າງເຄືອຂ່າຍໃຫ້ແກ່ບັນດານັກທຸລະກິດ, ສົ່ງເສີມໃຫ້ມີການຮ່ວມມືກັນທາງດ້ານການຄ້າ ແລະ ການລົງທຶນ ໂດຍຕ່າງຝ່າຍຕ່າງໄດ້ຮັບຜົນປະໂຫຍດ ແລະ ຄາດວ່າຈະເຮັດໃຫ້ບັນດານັກທຸລະກິດສາມາດສ້າງເຄືອຂ່າຍ ແລະ ມີການຮ່ວມມືກັນ ເຊິ່ງບໍ່ພຽງແຕ່ການຮ່ວມມືລະຫວ່າງ ລາວ-ຈີນ ເທົ່ານັ້ນ, ແຕ່ຍັງເປັນການສົ່ງເສີມການຮ່ວມມືລະຫວ່າງ ລາວ ແລະ ບັນດາປະເທດຕ່າງໆອີກດ້ວຍ.
ກອງປະຊຸມດັ່ງກ່າວໄດ້ຈັດຂຶ້ນຢູ່ລາວເປັນຄັ້ງທຳອິດ ພາຍໃຕ້ການເປັນປະທານຂອງ ທ່ານ ສົມດີ ດວງດີ ຮອງນາຍົກລັດຖະມົນຕີ, ລັດຖະມົນຕີກະຊວງການເງິນ ໂດຍມີ ທ່ານ ນາງ ເຂັມມະນີ ພົນເສນາ ລັດຖະມົນຕີກະຊວງອຸດສາຫະກຳ ແລະ ການຄ້າ, ທ່ານ ຫລີ ປາວຕົ່ງ ເລຂາທິການກອງປະຊຸມປົວອາວສໍາລັບອາຊີ, ທ່ານ ຫວັງ ເຫວີນທ່ຽນ ເອກອັກຄະລັດຖະທູດ ສປ ຈີນ ປະຈໍາລາວ, ທ່ານ ສຸລະກຽດ ສະຖຽນໄທ ປະທານຄະນະມົນຕີເພື່ອສັນຕິພາບ ແລະ ຄວາມປອງດອງແຫ່ງອາຊີ, ລວມທັງພະນັກງານຈາກພາກລັດ ແລະ ນັກທຸລະກິດ ລາວ-ຈີນ ເຂົ້າຮ່ວມເປັນຈໍານວນຫລາຍ.
ໃນຂະນະທີ່ ສປປ ລາວ ຍັງຂາດທຶນຮອນ ແລະ ເຕັກໂນໂລຊີທີ່ທັນສະໄໝ ແມ່ນຈະສາມາດນຳໃຊ້ເວທີດັ່ງກ່າວເພື່ອເຈລະຈາ ແລະ ປຶກສາຫາລືຊອກຫາຊ່ອງທາງໃຫ້ມີການຮ່ວມມືກັນຢ່າງແທ້ຈິງ ແລະ ມີປະສິດທິຜົນ, ພ້ອມກັນນີ້ ກອງປະຊຸມຍັງເປັນໂອກາດອັນດີໃນການດຶງດູດການລົງທຶນຈາກນັກ ທຸລະກິດຈີນ ເພື່ອເຂົ້າມາລົງທຶນ ແລະ ຊ່ວຍຊຸກຍູ້ການພັດທະນາຂອງ ລາວ ໂດຍສະ ເພາະແມ່ນການດຳເນີນການຮ່ວມມືກັບ ບໍລິສັດພາຍໃນຂອງລາວ ໃນຮູບແບບຕ່າງໆ ເພື່ອພ້ອມກັນພັດທະນາ ແລະ ຕ່າງຝ່າຍຕ່າງໄດ້ຮັບຜົນປະໂຫຍດ.
ທ່ານ ສົມດີ ດວງດີ ກ່າວວ່າ: ປັດຈຸບັນ ລັດຖະບານລາວ ໄດ້ປັບປຸງສະພາບແວດລ້ອມ ເພື່ອເອື້ອອໍານວຍໃຫ້ການດໍາເນີນທຸລະກິດເຊັ່ນ: ການປັບປຸງກົດໝາຍສົ່ງເສີມການລົງທຶນພາຍໃນ ເພື່ອສ້າງສະ ພາບແວດລ້ອມການລົງທຶນ ໃຫ້ຜູ້ລົງທຶນສາມາດດໍາເນີນທຸລະກິດໄດ້ຢ່າງສະດວກວ່ອງໄວ, ໂປ່ງໃສ, ຍຸຕິທໍາ ແລະ ຖືກຕ້ອງຕາມກົດໝາຍ, ພ້ອມທັງສຸມໃສ່ການພັດທະນາໂຄງລ່າງພື້ນຖານປ່ຽນຈາກປະ ເທດທີ່ບໍ່ມີຊາຍແດນຕິດກັບທະເລ ເປັນປະເທດເຊື່ອມຕໍ່ກັບປະເທດຕ່າງໆ ໃນພາກພື້ນ ແລະ ສາກົນ, ໂດຍສະເພາະແມ່ນໂຄງການກໍ່ສ້າງທາງລົດໄຟຄວາມໄວສູງ ລາວ-ຈີນ, ເຊິ່ງຈະສຳເລັດໃນປີ 2021 ໂດຍໂຄງການດັ່ງກ່າວຈະສົ່ງຜົນປະໂຫຍດຮ່ວມກັນໃນອະນາຄົດ ເປັນຕົ້ນ ແມ່ນການຂົນສົ່ງສິນຄ້າ, ການຄົມມະນາຄົມຂົນສົ່ງພາກພື້ນດິນ ທີ່ວ່ອງໄວ, ປະຢັດເວລາ ສາມາດຫລຸດຜ່ອນຄ່າໃຊ້ຈ່າຍການຂົນສົ່ງ, ບັນທຸກສິນຄ້າໄດ້ຫລາຍ ແລະ ຄຸ້ມຄ່າ, ພ້ອມທັງເປັນການສົ່ງເສີມການພົວພັນ ແລະ ການຮ່ວມມືດ້ານເສດຖະກິດ ລະຫວ່າງ ສປປ ລາວ-ສປ ຈີນ ກໍຄື ອາຊຽນ-ສປ ຈີນ. ພ້ອມນີ້ ທ່ານຍັງຫວັງຢ່າງຍິ່ງວ່າ ນັກທຸລະກິດຈາກ ສປ ຈີນ ຈະເຂົ້າມາລົງທຶນ ແລະ ຊ່ວຍຊຸກຍູ້ການພັດທະນາ ສປປ ລາວ, ໂດຍສະເພາະແມ່ນດຳເນີນ ການຮ່ວມມືກັບ ບໍລິສັດ ພາຍໃນຂອງ ສປປ ລາວ ໃນຮູບແບບຕ່າງໆຕາມການຕົກລົງກັນ ເພື່ອພ້ອມກັນພັດທະນາບົນຈິດໃຈຕ່າງຝ່າຍຕ່າງໄດ້ຮັບຜົນປະໂຫຍດ.


text:
ທ່ານອາດິດປະທານປະເທດແຫ່ງ ສປປ ລາວ ໂອ້ລົມຕໍ່ນາຍ ແລະ ພົນທະຫານ ກອງພົນທະຫານ ຮາບທີ່ 2
ໃນວັນທີ່ 4 ມັງກອນ 2019 ທ່ານຈູມມະລີ ໄຊຍະສອນ ອາດິດເລຂາທິການໃຫ່ຍ, ອາດິດປະທານປະເທດແຫ່ງ ສປປ ລາວ ພ້ອມດ້ວຍພັນລະຍາ ແລະ ຄະນະໄດ້ຢ້ຽມຢາມ ແລະ ໂອ້ລົມນາຍ ແລະ ພົນທະຫານ ກອງພົນທະຫານລາບທີ່ 2 ນຳພາຢ້ຽມຢາມໂດຍ ທ່ານ ພົງສະຫວັນ ສິດທິວົງ ກຳມະການສູນກາງພັກ, ເລຂາພັກແຂວງ, ເຈົ້າແຂວງ ໄຊຍະບູລີ, ໃຫ້ການຕ້ອນຮັບໂດຍ ທ່ານ ພົຈວ ພັນແສງ ບຸນພັນ ຫົວໜ້າກອງພົນລາບທີ່ 2 ພ້ອມດ້ວຍ ນາຍ ແລະ ພົນທະຫານພາຍໃນກອງພົນ ໃຫ້ການຕ້ອນຮັບຢ່າງອົບອຸ່ນ
ທ່ານ ພົຈວ ພັນແສງ ບຸນພັນ ໄດ້ລາຍງານການຈັດຕັ້ງປະຕິບັດ ວຽກງານຕ່າງໆຂອງກອງພັນທະຫານຮາບທີ່ 2 ໂດຍສະເພາະວຽກງານການກໍ່ສ້າງຮາງຖານ ຕິດພັນກັບວຽກງານ ສາມສ້າງໃນຂອບເຂດທີ່ກອງພົນຮັບຜິດຊອບ, ໂດຍລວມແລ້ວຄະນະພັກ-ຄະນະບັນຊາກອງພັນແມ່ນຖືສຳຄັນໃນການຫັນລົງກໍ່ສ້າງຮາກຖານການເມືອງຢູ່ພື້ນຖານປະຊາຊົນ ທີ່ກອງພົນຮັບຜິດຊອບຢູ່ບັນດາກຸ່ມບ້ານ ແລະ ເມືອງ ຕາມການມອບໝາຍຈາກແຂວງ, ຜ່ານການລົງຕົວຈີງເຫັນວ່າຂອບເຂດດັ່ງກ່າວມີຄວາມສະຫງົບ, ອຳນາດການປົກຄອງ, ຂະແໜງການຂອງບ້ານ ໄດ້ຮັບການປັບປຸງດີຂື້ນ, ປະຊາຊົນເຊື່ອໝັ້ນຕໍ່ການນຳພາຂອງພັກ, ລະບຽບກົດໝາຍຂອງລັດ, ຜ່ານມາກອງພົນສາມາດສ້າງບ້ານປ້ອງກັນຊາດເຂັ້ມແຂງ 28 ບ້ານ, ບ້ານແຮກສ່ຽວ 55 ບ້ານ, ບ້ານວັດທະນາທຳ 37 ບ້ານ, ບ້ານພັດທະນາ 49 ບ້ານ, ບ້ານສາທານະສຸກ 26 ບ້ານ, ຂອງຈຳນວນບ້ານທີ່ຂື້ນກັບຄວາມຮັບຜິດຊອບຂອງກອງພົນ, ໂອກາດດຽວກັນນີ້ ທ່ານ ຈູມມະລີ ໄຊຍະສອນ ອາດິດເລຂາທິການໃຫ່ຍ ອາດິດປະທານປະເທດ ແຫ່ງ ສປປ ລາວ ກໍ່ໄດ້ໂອ້ລົມຕໍ່ນາຍ ແລະ ພົນທະຫານ, ກ່ອນອືນທ່ານໄດ້ຍົກໃຫ້ເຫັນສະພາບການຂອງໂລກ, ພາກພື້ນ ແລະ ບັນດາອິດທິກຳລັງປໍລະປັບທີ່ຫວັງມ້າງເພທຳລາຍ ຕໍ່ການປະຕິວັດຂອງປະເທດ, ຍົກໃຫ້ເຫັນຄວາມຮັບຜິດຊອບຂອງກອງທັບທີ່ປະຕິບັດ 2 ໜ້າທີ່ຍຸດທະສາດ ປັກປັກຮັກສາ ແລະ ສ້າງສາພັດທະນາປະເທດຊາດ ໃຫ້ກ້າວຂື້ນຕາມເສັ້ນທາງສັງຄົມນິຍົມ, ພ້ອມດຽວກັນທ່ານຍັງໄດ້ເນັ້ນໜັກໃຫ້ຄະນະພັກ-ຄະນະບັນຊາກອງພົນຈົ່ງຮັກສາມູນເຊື້ອອັນດີງາມຂອງກອງທັບ ພ້ອມທັງນຳໄປຜັນຂະຫຍາຍ ໃຫ້ຄະນະພັກ-ຄະນະບັນຊາແຕ່ລະຂັ້ນ, ນັກຮົບແຕ່ລະສະຫາຍໃຫ້ເຊື່ອມຊືມກຳແໜັ້ນຢ່າງເລີກເຊີ່ງ, ສືບຕໍ່ປົກປັກຮັກສາ ແລະ ສ້າງສາພັດທະນາປະເທດຊາດ ກໍ່ຄືແຂວງໄຊຍະບູລີ, ສືບຕໍ່ລົງກໍ່ສ້າງຮາກຖານ ຕິດພັນກັບວຽກງານສາມສ້າງ, ຊ່ວຍເຫຼືອປະຊາຊົນ ໃນການຜະລິດເປັນສີນຄ້າ, ສືກສາອົບຮົມການເມືອງແນວຄິດໃຫ້ພະນັກງານ, ນັກຮົບໃຫ້ທົວເຖີງທຸກເປົ້າໝາຍຢ່າງຕໍ່ເນື່ອງ, ສ້າງໃຫ້ມີຄຸນທາດການເມືອງທີ່ໜັກແໜັ້ນດ້ວຍອຸດົມການສັງຄົມນິຍົມ, ຕັ້ງໜ້າປັບປຸງການຈັດຕັ້ງນຳພາ-ບັນຊາແຕ່ລະຂັ້ນ ໃຫ້ແຂງແຮງຮັບປະກັນຄຸນນະພາບ, ເອົາໃຈໃສ່ເພີ່ງຕົນເອງ, ກຸມຕົນເອງ, ສ້າງຄວາມເຂັ້ມແຂງດ້ວຍຕົນເອງ ໂດຍການຫັນເອົາການປູກຟັງ-ລ້ຽງສັດ, ການບໍລິຫານ ເປັນທ່າແຮງຕົນຕໍ ເພື່ອສ້າງແຫຼ່ງລາຍຮັບໃຫັກົມກອງລວມໝູ່ ແລະ ຄອບຄົວ, ເອົາໃຈໃສ່ປົກປັກຮັກສາ ແລະ ຄຸມຄອງພະຫານະ, ອາວຸດ, ລູກກະສູນ, ເພື່ອຮັບປະກັນໃຫ້ແກ່ການເຄື່ອນໄຫວເຮັດໜ້າທີ່, ຝືກແອບຮຳຮຽນ ແລະ ກ້ຽມພ້ອມສູ້ຮົບ.


text: ຫມໍ້ໄຟ Lithium polymer(Li polymer, ຊຶ່ງເອີ້ນກັນວ່າຫມໍ້ໄຟ lithium ion polymer) ມີຄວາມໄດ້ປຽບຫຼາຍເຊັ່ນ: ພະລັງງານສະເພາະສູງ, miniaturization, ultra-thin, lightweight ແລະຄວາມປອດໄພສູງ. ອີງໃສ່ຂໍ້ໄດ້ປຽບດັ່ງກ່າວ,ຫມໍ້ໄຟ lithium polymerສາມາດເຮັດໃຫ້ເປັນຫມໍ້ໄຟຂອງຮູບຮ່າງແລະຄວາມສາມາດໃດຫນຶ່ງ, ສະນັ້ນທີ່ຈະຕອບສະຫນອງຄວາມຕ້ອງການຂອງຜະລິດຕະພັນຕ່າງໆ; ແລະມັນໃຊ້ການຫຸ້ມຫໍ່ອາລູມິນຽມ - ພາດສະຕິກ, ບັນຫາພາຍໃນສາມາດສະແດງໃຫ້ເຫັນທັນທີໂດຍຜ່ານການຫຸ້ມຫໍ່ນອກ, ເຖິງແມ່ນວ່າມີຄວາມສ່ຽງດ້ານຄວາມປອດໄພ, ມັນຈະບໍ່ລະເບີດ, ແຕ່ຈະບວມ. ໃນຫມໍ້ໄຟໂພລີເມີ, electrolyte ມີບົດບາດສອງຫນ້າທີ່ຂອງ diaphragm ແລະ electrolyte: ໃນອີກດ້ານຫນຶ່ງ, ມັນແຍກວັດສະດຸ electrode ໃນທາງບວກແລະທາງລົບເຊັ່ນ diaphragm, ດັ່ງນັ້ນບໍ່ມີການລົງຂາວແລະວົງຈອນສັ້ນໃນຫມໍ້ໄຟ; ໃນອີກດ້ານຫນຶ່ງ, ມັນດໍາເນີນການ lithium ions ລະຫວ່າງ electrodes ໃນທາງບວກແລະທາງລົບເຊັ່ນ electrolyte. Polymer electrolyte ບໍ່ພຽງແຕ່ມີ conductivity ດີ, ແຕ່ຍັງມີລັກສະນະຂອງນ້ໍາຫນັກເບົາ, elasticity ດີແລະການສ້າງຮູບເງົາງ່າຍຂອງວັດສະດຸໂພລີເມີ. ມັນຍັງສອດຄ່ອງກັບແນວໂນ້ມການພັດທະນາຂອງນ້ໍາຫນັກເບົາ, ຄວາມປອດໄພ, ປະສິດທິພາບສູງແລະການປົກປ້ອງສິ່ງແວດລ້ອມຂອງການສະຫນອງພະລັງງານເຄມີ


text:
Coinrule ແມ່ນເຄື່ອງມືທີ່ມີປະສິດທິພາບສໍາລັບນັກລົງທຶນແລະນັກຄ້າປະເພດຕ່າງໆ. ມີຫຼາຍຄວາມເປັນໄປໄດ້ທີ່ສະເໜີໃຫ້ຢູ່ໃນເວທີຂອງພວກເຮົາ. ທ່ານສາມາດທົດສອບແລະການຄຸ້ມຄອງຍຸດທະສາດອັດຕະໂນມັດຂອງທ່ານເພື່ອວາງແຜນລະບົບການຄ້າຂອງທ່ານເອງແລະການຊື້ / ຂາຍ EOS. ມັນຈະງ່າຍດາຍຫຼາຍທີ່ຈະສະສົມ EOS, ປ້ອງກັນຫຼັກຊັບຂອງທ່ານ, ຈັບປັ໊ມໃດໆໂດຍບໍ່ຕ້ອງຂາດການຖິ້ມຂີ້ເຫຍື້ອຢ່າງກະທັນຫັນ.
Coinrule ມີຈຸດປະສົງຕົ້ນຕໍຫນຶ່ງ, ພວກເຮົາຕ້ອງການເຮັດໃຫ້ກິດຈະກໍາການຊື້ຂາຍຂອງທ່ານມີປະສິດທິພາບຫຼາຍຂຶ້ນໃນຂະນະທີ່ກົງໄປກົງມາ. ຕະຫຼາດ Cryptocurrency ເປີດ 24/7, ພຽງແຕ່ແຜນການຊື້ຂາຍອັດຕະໂນມັດສາມາດເລືອກເອົາໂອກາດທີ່ເປັນໄປໄດ້ທີ່ຈະເກີດຂຶ້ນໃນຕະຫຼາດໄດ້ຢ່າງເຕັມສ່ວນ. ວິທີການສ້າງກົດລະບຽບການຊື້ຂາຍອັດຕະໂນມັດກັບ Coinrule? ກໍານົດຍຸດທະສາດອັດຕະໂນມັດຂອງທ່ານໂດຍໃຊ້ລະບົບ If-This-Than-That, ບໍ່ມີທັກສະການຂຽນລະຫັດທີ່ຕ້ອງການ!
At Coinrule ພວກເຮົາເຮັດວຽກຢ່າງສະຫຼາດເພື່ອສະໜອງຄຸນສົມບັດ ແລະການປ່ຽນແປງໃໝ່ໃຫ້ກັບບັນນາທິການຂອງພວກເຮົາທຸກໆມື້. ໃນຄວາມເປັນຈິງ, ພວກເຮົາຢູ່ໃນສະມາຄົມກັບລູກຄ້າທີ່ກ້າວຫນ້າທີ່ສຸດຂອງພວກເຮົາແລະການແລກປ່ຽນດ້ານເທິງເພື່ອລວບລວມຄໍາຄຶດຄໍາເຫັນແລະຄໍາແນະນໍາ.
ການຊື້ຂາຍຕ້ອງການການຄວບຄຸມ, ທັດສະນະຄະຕິແລະວິທີການ. ສິ່ງທີ່ເຮັດໃຫ້ການຊື້ຂາຍຮ້າຍແຮງຫຼາຍ? ລັກສະນະຂອງມະນຸດແລະການຮັບຮູ້ສາມາດສົ່ງຜົນກະທົບທາງລົບຕໍ່ລາຍໄດ້ຂອງການຊື້ຂາຍຂອງທ່ານ. ການນໍາໃຊ້ລະບົບການຄ້າແບບອັດຕະໂນມັດຊ່ວຍໃຫ້ທ່ານສາມາດກັບຄືນຜົນກະທົບຂອງຄວາມກັງວົນ, ຄວາມສຸກແລະຄວາມໂລບທີ່ລູກຄ້າສາມາດປະສົບໄດ້. ນອກຈາກນັ້ນ, ນັກສມັກເລ່ນສາມາດຊື້ຂາຍຄືກັບມືອາຊີບ Coinrule!
ໄດ້ຮັບສັນຍານການຄ້າຟຣີ, setautomatic ການຄ້າແລະການຄຸ້ມຄອງການຈັດສັນຂອງທ່ານສໍາລັບການ 30 ວັນໂດຍບໍ່ເສຍຄ່າ.


text:
ໃນຕອນແລງຂອງວັນທີ 28 ພຶດສະພາ 2018 ທີ່ຫ້ອງຮັບແຂກຫ້ອງວ່າການປົກຄອງແຂວງຫົວພັນ ສະຫາຍ ວັນໄຊ ແພງຊຸມມາ ກຳມະການສູນກາງພັກ ເລຂາພັກແຂວງ ເຈົ້າແຂວງຫົວພັນ ໄດ້ໃຫ້ກຽດຕ້ອນຮັບສອງຄະນະຂອງ ສສ ຫວຽດນາມ ເຂົ້າຢ້ຽມຂໍ່ານັບ ນຳໂດຍ ສະຫາຍ ວູ່ ກວາງ ຍາກ ຫົວໜ້າຄະນະປະສານງານທະຫານອາສາສະໝັກ ແລະ ຊຽວຊານ ຫວຽດນາມຊ່ວຍພາກໃຕ້ຂອງລາວ ແຂວງ ຟູຖໍ້ ແລະ ສະຫາຍ ນົງ ເຟືອງ ນາມ ຫົວໜ້າຄະນະປະສານງານກອງພົນ 613 ແຂວງ ອຽນບາຍ ສສ ຫວຽດນາມ ພ້ອມດ້ວຍຄະນະ 38 ທ່ານ ທີ່ໄດ້ເດີນທາງມາຢ້ຽມຢາມ ແລະ ເຮັດວຽກຢູ່ແຂວງຫົວພັນ.
ໂອກາດນີ້ ສະຫາຍ ວັນໄຊ ແພງຊຸມມາ ໄດ້ສະແດງຄວາມຍິນດີຕ້ອນຮັບ ແລະ ຕີລາຄາສູງ ຕໍ່ການເດີນທາງມາເຄື່ອນໄຫວຢ້ຽມຢາມ ແລະ ເຮັດວຽກຢູ່ແຂວງຫົວພັນຂອງສອງຄະນະ ດັ່ງກ່າວຈາກ ສສ ຫວຽດນາມ ເພື່ອເປັນການປະກອບສ່ວນສໍາຄັນ ໃນການເສີມຂະຫຍາຍຮັດແໜ້ນ ສາຍພົວພັນຮ່ວມມືທີ່ມີມາແຕ່ດົນນານ, ມູນເຊື້ອຄວາມສາມັກຄີພິເສດ ລະຫວ່າງ ສອງພັກ, ສອງລັດ ກໍ່ຄື ປະຊາຊົນທັງສອງຊາດ ລາວ-ຫວຽດນາມ ໃຫ້ໝັ້ນຄົງທະນົງແກ່ນຕະຫຼອດກາລະນານ.
ຈາກນັ້ນ ສະຫາຍ ວັນໄຊ ແພງຊຸມມາ ກຳມະການສູນກາງພັກ ເລຂາພັກແຂວງ ເຈົ້າແຂວງຫົວພັນກໍ່ໄດ້ລາຍງານສະພາບຈຸດພິເສດ, ການພັດທະນາເສດຖະກິດ-ສັງຄົມຂອງແຂວງຫົວພັນ, ວຽກງານທີ່ພົ້ນເດັ່ນທີປະຕິບັດໄດ້ໃນປີ 2018 ເຊັ່ນ: ວ່າໄດ້ຈັດກອງປະຊຸມລັດຖະບານ, ກອງປະຊຸມສຳມະນາວິທະຍາສາດບັ້ນຮົບປົດປ່ອຍຜາຖີຄົບຮອບ 50 ປີ, ການກະກຽມການສະເຫຼີມສະຫຼອງເມືອງວຽງໄຊທີ່ໝັ້ນການປະວັດລາວຄົບຮອບ 50 ປີ ແລະ ສະພາບການພົວພັນຮ່ວມືກັບບັນດາແຂວງຂອງ ສສ ຫວຽດນາມ ທີໃຫ້ການຊ່ວຍເຫຼືອແຂວງຫົວພັນ. ພ້ອມດຽວກັນນັ້ນ ສະຫາຍ ວູ່ ກວາງ ຍາກ ໄດ້ສະແດງຄວາມຂອບໃຈຕໍ່ ໃຫ້ການຕ້ອນຮັບຢ່າງອົບອຸ່ນ ຂອງຢ້ຽມຢາມ ແລະ ເຮັດວຽກຄັ້ງນີ້ ພ້ອມທັງ ແຈ້ງຈຸດປະສົງ ແລະ ໂອລົມເຖິ່ງມູນເຊື້ອການຕໍ່ສູ້ກູ້ຊາດໃນໄລ່ຍະທີຜ່ານມາ ຂອງອາດີດນັກຮົບປະຕິຫວັດ ສອງຊາດອ້າຍນ້ອງ ລາວ-ຫວຽດນາມ. ຈາກນັ້ນ ສະຫາຍ ວັນໄຊ ແພງຊຸມມາ ໄດ້ອວຍພອນໃຫ້ສອງຄະນະດັ່ງກ່າວ ຈົ່ງເຄື່ອນໄຫວທ່ອງທ່ຽວຢຽມຢາມແຂວງຫົວພັນດ້ວຍຄວາມເບີກບານມ່ວນຊື່ນ ແລະ ອວຍພອນໃຫ້ສາຍພົວພັນຮ່ວມມືອັນທີມີມູນເຊື້ອຍາວນານຈົ່ງຂຽວສົດງົດງາມ ແລະ ຢືນຢົງຕະຫຼອດໄປ.


text:
ທະນາຄານກາງ
ທະນາຄານກາງ ແມ່ນ ອົງກອນຮັບຜິດຊອບ ນະໂຍບາຍເງິນຕາ ຂອງ ປະເທດ, ເຂດແຄວ້ນ ຫຼື ຂົງເຂດໃດໜຶ່ງ ເຊັ່ນ ທະນາຄານແຫ່ງ ເຊັ່ນ ທະນາຄານແຫ່ງ ສປປ ລາວ ແມ່ນ ຈະຮັດຜິດຊອບ ນະໂຍບາຍເງິນ ຂອງ ປະເທດລາວ ໃນ ຂະນະທີ່ ທະນາຄານກາງເອີຣົບ ຈະຮັບຜິດຊອບນະໂຍບາຍເງິນຕາ ຂອງ ບັນດາປະເທດ ທີ່ເປັນສະມາຊິກ ຂອງ ສະຫາພາບເອີຣົບ. ໜ້າທີ່ຫຼັກ ຂອງ ທະນາຄານກາງ ແມ່ນ ການຮັບປະກັນສະຖຽນລະພາບ ຂອງ ເງິນຕາແຫ່ງຊາດ ແລະ ປະລິມານເງິນ, ແຕ່ ໜ້າທີ່ວຽກງານອື່ນໆ ເຊັ່ນ ການຄວບຄຸມ ເງິນກູ້ຕາມນະໂຍບາຍ, ອັດຕາດອກເບ້ຍ ກໍ່ຮວມຢູ່ໃນພາລະບົດບາດ ຂອງ ທະນາຄານກາງເຊັ່ນດຽວກັນ. ໂດຍທົ່ວໄປ ທະນາຄານກາງ ຈະຖືກຖືວ່າ ເປັນອົງກອນເອກະລາດຈາກລັດຖະບານ ແລະ ການບໍ່ສາມາດຮັກສາຄວາມເປັນເອກະລາດນີ້ ກໍ່ມັກສົ່ງຜົນເຮັດໃຫ້ ຄວາມໜ້າເຊື່ອຖື ຂອງ ເງິນຕາຂອງປະເທດນັ້ນໆຫຼຸດນ້ອຍລົງ.


text:
ຜົນການໂອ້ລົມທາງໂທລະສັບ ລະຫວ່າງ ທ່ານ ສະເຫຼີມໄຊ ກົມມະສິດ, ລັດຖະ ມົນຕີກະຊວງການຕ່າງປະເທດ ແຫ່ງ ສປປ ລາວ ແລະທ່ານ ນາງ ມາຣີສ ເພນ (Marise Payne), ລັດຖະມົນຕີກະຊວງການຕ່າງປະເທດ ແລະ ການຄ້າແຫ່ງ ອົດສະຕຣາລີວັນທີິ 29 ມີນາ 2021, ເວລາ 13:00 ໂມງທີ່ ກະຊວງການຕ່າງປະເທດ ໃນວັນທີ 29 ມີນາ 2021, ທ່ານ ສະເຫຼີມໄຊ ກົມມະສິດ, ລັດຖະມົນຕີກະຊວງການຕ່າງປະ ເທດ ແຫ່ງ ສປປ ລາວ ໄດ້ສົນທະນາທາງໂທລະສັບກັບ ທ່ານ ນາງ ມາຣີສ ເພນ (Marise Payne), ລັດຖະມົນຕີກະຊວງການຕ່າງປະເທດ ແລະ ການຄ້າ ແຫ່ງ ອົດສະຕຣາລີ ທີ່ ກະຊວງການຕ່າງປະເທດ ເພື່ອສືບຕໍ່ຮັດແໜ້ນສາຍພົວພັນມິດຕະພາບ ແລະ ການຮ່ວມມືອັນດີງາມ ລະຫວ່າງ ສອງປະເທດ ລາວ ແລະ ອົດສະຕຣາລີ. ໃນໂອກາດດັ່ງກ່າວ, ທ່ານ ນາງ ມາຣີສ ເພນ (Marise Payne), ໄດ້ສະແດງຄວາມຊົມເຊີຍ ຕໍ່ຜົນສໍາເລັດຂອງກອງປະຊຸມໃຫຍ່ພັກປະຊາຊົນ ປະຕິວັດລາວ ຄັ້ງທີ XI ແລະ ໄດ້ສະແດງຄວາມຍິນດີຕໍ່ ທ່ານ ສະເຫຼີມໄຊ ກົມມະສິດ, ທີ່ໄດ້ຖືກແຕ່ງຕັ້ງເປັນກໍາມະການກົມການເມືອງ ສູນກາງພັກ ປະຊາຊົນ ປະຕິວັດລາວ ແລະ ລັດ ຖະມົນຕີກະຊວງການຕ່າງປະເທດ ອີກສະ ໄໝໜຶ່ງ. ພ້ອມກັນນີ້, ທ່ານລັດຖະມົນຕີ ສະເຫຼີມໄຊ ກົມມະສິດ ໄດ້ກ່າວສະແດງຄວາມເສຍໃຈຕໍ່ເຫດການໄພນໍ້າຖ້ວມຫນັກຢູ່ ເຂດຕາເວັກອອກຂອງ ລັດນິວຊາວແວວ (New South Wales) ແລະ ພາກຕາເວັນອອກສຽງໃຕ້ຂອງ ລັດຄວີນສະແລນ ຢູ່ປະເທດອົດສະຕຣາລີ ນັບແຕ່ວັນທີ 20 ມີນາ 2021 ເປັນຕົ້ນມາ, ເຊິ່ງໄດ້ສ້າງຄວາມເສຍຫາຍຢ່າງໃຫຍ່ຫລວງໃຫ້ແກ່ປະຊາຊົນອົດສະຕຣາລີ ແລະ ນັບວ່າເປັນຄັ້ງຮ້າຍແຮງໃນຮອບ 50 ປີ.
ໃນການໂອ້ລົມໂທລະສັບທາງໄກໃນຄັ້ງນີ້, ທັງສອງຝ່າຍ ໄດ້ຕີລາຄາສູງຕໍ່ສາຍພົວພັນມິດຕະພາບອັນຍາວນານ ແລະ ການຮ່ວມມືອັນດີງາມ ຕະຫຼອດໄລຍະຜ່ານມາ, ນັບຕັ້ງແຕ່ສອງປະເທດ ໄດ້ສ້າງຕັ້ງສາຍພົວພັນການທູດນໍາກັນ ໃນວັນທີ 15 ມັງກອນ 1952, ສະແດງອອກໃນການແລກປ່ຽນການຢ້ຽມຢາມຂອງການນໍາຂັ້ນສູງ ແລະ ຂັ້ນຕ່າງໆ ຂອງສອງປະເທດຢ່າງເປັນປົກກະຕິ, ຊຶ່ງໄດ້ເປັນການປະກອບສ່ວນອັນສຳຄັນໃນການຮັດແໜ້ນສາຍພົວພັນມິດຕະພາບ ແລະ ການຮ່ວມມືທີ່ດີ ລະຫວ່າງ ສອງປະເທດ ໃຫ້ແໜ້ນແຟ້ນຍິ່ງໆຂຶ້ນ. ພ້ອມກັນນີ້, ທັງສອງຝ່າຍເຫັນດີ ທີ່ຈະຈັດກິດຈະກໍາຕ່າງໆຮ່ວມກັນ ເພື່ອສະເຫຼີມສະຫຼອງວັນສ້າງຕັ້ງສາຍພົວພັນການທູດ ລາວ ແລະ ອົດສະຕຣາລີ ຄົບຮອບ 70 ປີ ໃນປີ 2022 ທີ່ຈະມາເຖິງນີ້.
ໃນໂອກາດນີ້, ທ່ານ ສະເຫຼີມໄຊ ກົມມະສິດ ຍັງໄດ້ຕາງໜ້າໃຫ້ລັດຖະບານ ແລະ ປະຊາຊົນລາວ ສະແດງຄວາມຮູ້ບຸນຄຸນ ແລະ ຂອບໃຈເປັນຢ່າງຍິ່ງ ຕໍ່ລັດຖະບານ ແລະ ປະຊາຊົນອົດສະຕຣາລີ ທີ່ໄດ້ໃຫ້ການສະໜັບສະໜູນ ແລະ ຊ່ວຍເຫຼືອ ສປປ ລາວ ຕະຫຼອດມາ, ໂດຍສະເພາະການຊ່ວຍເຫຼືອເພື່ອການພັດທະນາ (ODA) ໃນຂົງເຂດວຽກງານການສຶກສາ, ການພັດທະນາຊັບພະຍາກອນມະນຸດ, ກະສິກໍາ, ສາທາລະນະສຸກ, ການຄ້າ-ການລົງທຶນ ແລະ ຍັງຈະໃຫ້ການຊ່ວຍເຫລືອເພີ່ມຕື່ມ ເຂົ້າໃນການຈັດຊື້ວັກແຊັງ, ການຂົນສົ່ງ ແລະ ການຊ່ວຍເຫລືອດ້ານເຕັກນິກອື່ນໆ ໃນການປ້ອງກັນ, ຄວບຄຸມ ແລະ ແກ້ໄຂການລະບາດຂອງພະຍາດໂຄວິດ-19 ແລະ ອື່ນໆອີກດ້ວຍ. ພ້ອມກັນນີ້, ທັງສອງຝ່າຍ ຍັງໄດ້ປຶກສາຫາລື ກ່ຽວກັບການພົວພັນຮ່ວມມືສອງຝ່າຍໃນຂົງເຂດຕ່າງໆ ທີ່ກໍາລັງຈັດຕັ້ງປະຕິບັດຮ່ວມກັນ ແລະ ຜົນສໍາເລັດຕ່າງໆທີ່ຍາດມາໄດ້ ໃນໄລຍະຜ່ານມາ.
ນອກຈາກນີ້, ສອງຝ່າຍ ຍັງໄດ້ປືກສາຫາລືກ່ຽວກັບບັນຫາພາກພື້ນ ແລະ ສາກົນ ຈໍານວນໜຶ່ງ ທີ່ສອງຝ່າຍມີຄວາມສົນໃຈ ລວມທັງການຮັດແໜ້ນການຮ່ວມມືໃນຂອບພາກພື້ນ ແລະ ສາກົນ ເປັນຕົ້ນແມ່ນ ການຮ່ວມມືໃນຂອບອາຊຽນ, ອະນຸພາກພື້ນແມ່ນໍ້າຂອງ, ອົງການສະຫະປະຊາ ຊາດ ແລະ ອື່ນໆ. ໃນໂອກາດດັ່ງກ່າວນີ້, ຝ່າຍອົດສະຕຣາລີ ຍັງໄດ້ເຊື້ອເຊີນ ທ່ານ ສະເຫຼີມໄຊ ກົມມະສິດ, ເດີນທາງຢ້ຽມຢາມປະເທດອົດສະຕຣາລີ ພາຍຫລັງສະຖານະການແຜ່ລະບາດຂອງພະຍາດໂຄວິດ-19 ສາມາດຄວບຄຸມໄດ້ ແລະ ກັບເຂົ້າສູ່ສະພາບປົກກະຕິ.


text:
ອົງການອະນາໄມໂລກລາຍງານເມື່ອບໍ່ດົນມານີ້ວ່າ: ແຕ່ລະປີມີຄົນເສຍຊີວິດຍ້ອນ ຢາສູບ ເຖິງ 6 ລ້ານຄົນ, ດັ່ງນັ້ນຢາສູບຈຶ່ງເປັນສາເຫດຂອງການຕາຍດ່ຽວ ອັນດັບ ໜຶ່ງຂອງໂລກ ແລະ ຖ້າບໍ່ມີມາດຕະການຄວບຄຸມທີ່ມີປະສິດທິພາບ ແລະ ຈັດຕັ້ງ ປະຕິບັດຢ່າງມີປະສິດທິ ຜົນຈະມີຄົນຕາຍຍ້ອນພະຍາດທີ່ເກີດຈາກຢາສູບເພີ່ມ ເປັນ10 ລ້ານຄົນຕໍ່ປີພາຍໃນປີ 2020, ສຳລັບຢູ່ ສປປ ລາວ ຊ່ຽວຊານອົງການອະ ນາໄມໂລກຄິດໄລວ່າຄົນລາວຕາຍຍ້ອນ ພະຍາດທີ່ເກີດຈາກຢາສູບປີລະປະມານ 4,807 ຄົນ, ສະເລ່ຍ13 ຄົນຕໍ່ມື້, ຊຶ່ງເປັນຕົວເລກທີ່ ໜ້າຕົກໃຈ, ຂະນະທີ່ຜົນຂອງການສຳຫຼວດແຫ່ງຊາດກ່ຽວກັບອັດ ຕາການສູບຢາໃນລາວປີ 2012 ເຫັນວ່າຄົນລາວອາຍຸ 15 ປີຂື້ນໄປປະມານ 3,4 ລ້ານຄົນ, ໃນນັ້ນມີຜູ້ສູບຢາປະມານ1 ລ້ານກວ່າຄົນ, ກວມ 29,4%, ໃນນີ້ຜູ້ຊາຍກວມຫຼາຍກວ່າແມ່ຍິງປະມານ 64,3%, ຊຶ່ງຊົນນະບົດມີອັດຕາການສູບຢາສູງ ກວ່າ 30%, ເຂດຕົວເມືອງ17% ແລະ ອັດຕາການສູບຢາທີ່ສູງ ແມ່ນພົບຢູ່ໃນກຸ່ມຄົນທີມີລາຍຮັບໜ້ອຍ ແລະ ກຸ່ມຄົນທີມີ ການສຶກສາຕ່ຳ, ແນວໃດກໍຕາມໄລຍະຜ່ານມາອົງການອະນາໄມໂລກໄດ້ມີການຮ່ວມມີກັບກະຊວງສາທາລະນະສຸກໃນ ການຕ້ານການສູບຢາດ້ວຍຫຼາຍວິທີເປັນຕົ້ນແມ່ນການຈັດກິດຈະກຳ ແລະ ໂຄສະນາຜົນຮ້າຍຂອງຢາສູບດ້ວຍຫຼາຍຮູບ ການຫຼາຍວິທີ, ພ້ອມນັ້ນກໍໄດ້ວາງມາດຕະການຢ່າງເຂັ້ມງວດຕໍ່ບໍລິສັດຢາສູບ, ເພື່ອເຮັດແນວໃດໃຫ້ອັດຕາການສູບຢາໃນ ສປປລາວຫຼຸດໜ້ອຍຖອຍລົງ, ກໍຄືເຮັດໃຫ້ອັດຕາການຕາຍຈາກພະ ຍາດທີ່ເກີດຈາກຢາສູບຫຼຸດລົງເທື້ອລະກ້າວ.
ອົງການອະນາໄມໂລກໃຫ້ຮູ້ວ່າ: ບັນຫາຢາສູບໄດ້ສົງຜົນກະທົບຫຼາຍຢ່າງຕໍ່ວຽກງານສາທາລະນະສຸກຂອງລາວ, ເນື່ອງຈາກຢາສູບເປັນສາເຫດຫຼັກຂອງການເກີດພະຍາດຊ້ຳເຮື້ອຮ້າຍແຮງເປັນຕົ້ນ: ພະຍາດ ມະເຮັງ, ປອດອຸດຕັນຊ້ຳເຮື້ອ, ຫົວໃຈວາຍ ແລະ ເສັ້ນເລືອດໃນ ສະໜອງແຕກ, ພະຍາດດັ່ງກ່າວລ້ວນແຕ່ເປັນພາລະໃຊ້ຈ່າຍໃນການປິ່ນປົວເປັນເງິນມະ ຫາສານ ແລະ ນຳມາຊຶ່ງຄວາມພິການ, ອຳມະພຶກ- ອຳມະພາດ ແລະ ເສຍຊີວິດກ່ອນໄວອັນຄວນ, ດັ່ງນັ້ນລັດຖະບານຄວນ ຈະຕ້ອງຈັດຢາສູບໃຫ້ເປັນສິນຄ້າພິເສດທີ່ຕ້ອງຄວບ ຄຸມການບໍລິໂພກ, ເພື່ອຫຼຸດອັດຕາການຕາຍທີ່ເກີດຈາກຢາສູບ, ໂດຍການຈັດຕັ້ງປະຕິ ບັດສົນທິສັນຍາອົງການອະນາໄມໂລກວ່າດ້ວຍການຄວບຄຸມຢາສູບ ແລະ ເພີ່ມທະວີ ການຈັດຕັ້ງປະຕິບັດກົດໝາຍວ່າດ້ວຍການຄວບຄຸມຢາສູບໃຫ້ເຂັ້ມງວດ, ກໍຈະສາມາດ ຫຼຸດຜ່ອນການສູບຢາລົງໄດ້.
ຂໍ້ມູນ: ລາວພັດທະນາ
Subscribe to: Post Comments ( Atom )


text:
ວັນທີ 29 ເມສາຜ່ານມານີ້, ກອງທະຫານຮັກສາສັນຕິພາບຂອງຈີນງວດທີ 20 ທີ່ປະຈຳຢູ່ລີບັງໄດ້ສຳເລັດການຊ້ອມຮົບ “ການຊ່ວຍເຫຼືອຈາກນາງຟ້າ” ທີ່ກອງທະຫານຊົ່ວຄາວອົງການສະຫະປະຊາຊາດຫຼື UN ປະຈຳລີບັງເປັນຜູ້ຈັດຕັ້ງຂຶ້ນ ໂດຍໄດ້ສະແດງໃຫ້ເຫັນຄວາມສາມາດດ້ານການຈັດວາງການຄົ້ນຫາແລະຊ່ວຍເຫຼືອສຸກເສີນລວມທັງການບັນຊາການ,ການປະສານງານກັນແລະການຮັບປະກັນທີ່ພົ້ນເດັ່ນ ເຊິ່ງໄດ້ຮັບຄວາມຍ້ອງຍໍສັນລະເສີນເປັນຢ່າງສູງຈາກກອງບັນຊາການກອງທະຫານຊົ່ວຄາວອົງການ ສປຊ ປະຈຳລີບັງແລະກອງທະຫານເພື່ອນມິດທີ່ເຂົ້າຮ່ວມການຊ້ອມຮົບຄັ້ງນີ້.
ໃນການຊ້ອມຮົມ,ລະບົບບັນຊາການຈັດຕັ້ງທີ່ມີປະສິດທິພາບສູງ,ລະດັບການປິ່ນປົວສຸກເສີນແບບມືອາຊີບແລະຄວາມສາມາດດ້ານການສື່ສານກັນດ້ວຍພາສາຕ່າງປະເທດທີ່ດີຂອງກອງທະຫານຮັກສາສັນຕິພາບຂອງຈີນໄດ້ຮັບການຕີລາຄາສູງແລະເປັນເອກະພາບຈາກໜ່ວຍປະເມີນແລະກອງທະຫານທີ່ເຂົ້າຮ່ວມການຊ້ອມຮົບຄັ້ງນີ້. ຮອງຫົວໜ້າກອງບັນຊາການກອງທະຫານກຳປູເຈຍປະຈຳລີບັງກ່າວວ່າ: “ການຊ້ອມຮົບການຄົ້ນຫາແລະຊ່ວຍເຫຼືອຂອງໜ່ວຍກູ້ມິ້ນຂອງຈີນໄດ້ຮັບໝາກຜົນຢ່າງຫຼວງຫຼາຍ,ຈະເປັນບົດຮຽນທີ່ດີສຳລັບໜ່ວຍກູ້ມິ້ນຂອງປະເທດກຳປູເຈຍ.”


text:
ທະນາຄານພັດທະນາລາວ ແມ່ນທະນາຄານທຸລະກິດຮ່ວມທຶນ ລະຫວ່າງ ບໍລິສັດຈະເລີນເຊກອງ ພະລັງງານ ຈໍາກັດ (ຖືຫຸ້ນ 70%) ແລະ ກະຊວງການເງິນ (ຖືຫຸ້ນ 30%), ດຳເນີນທຸລະກິດ ພາຍໃຕ້ການຄຸ້ມຄອງຂອງທະນາຄານແຫ່ງ ສປປ ລາວ ແລະ ລະບຽບກົດຫມາຍຂອງ ສປປ ລາວ ວາງອອກໃນແຕ່ລະໄລຍະ, ພ້ອມທັງປະຕິບັດຕາມສິດຂອບເຂດ ພາລະບົດບາດຂອງຕົນ ໃນການພັດທະນາເສດຖະກິດສັງຄົມຂອງຊາດ.
ໃນວັນທີ 15 ກໍລະກົດ 2022, ທະນາຄານ ພັດທະນາລາວ ຈຳກັດ (LDB BANK) ໄດ້ມອບພັນທະອາກອນກຳໄລ 6 ເດືອນຕົ້ນປີ 2022 ໃຫ້ແກ່ລັດຖະບານ ສປປ ລາວ, ຈຳນວນ 27,550 ຕື້ກວ່າກີບ, ໂດຍຕາງໜ້າມອບຂອງ ທ່ານ ສິດທິສອນ ເທບພາສີ ປະທານບໍລິຫານ ທະນາຄານພັດທະນາລາວ ແລະ ຕາງໜ້າຮັບຂອງ ທ່ານ ບຸນປະເສີດ ສີກຸນລະບຸດ ຫົວໜ້າກົມສ່ວຍສາອາກອນ, ພ້ອມດ້ວຍພາກສ່ວນກ່ຽວຂ້ອງເຂົ້າຮ່ວມ.
ໃນການມອບພັນທະອາກອນກຳໄລ ຂອງທະນາຄານ ພັດທະນາລາວ ຈຳກັດ, ຜ່ານໄລຍະ 6 ເດືອນຕົ້ນປີ 2022 ທະນາຄານ ພັດທະນາລາວ ຈຳກັດ ໄດ້ມອບອາກອນກໍາໄລ ທັງໝົດຈໍານວນ 27,550,077,364 (ຊາວເຈັດຕື້ຫ້າຮ້ອຍຫ້າສິບລ້ານເຈັດສິບເຈັດພັນສາມຮ້ອຍຫົກສິບສີ່ກີບ) ເຊິ່ງສະທ້ອນໃຫ້ເຫັນໄດ້ເຖິງຄວາມຕື່ນຕົວໃນການມອບພັນທະອາກອນກໍາໄລໃຫ້ລັດຖະບານ ເພື່ອປະກອບສ່ວນເຂົ້າໃນການສ້າງສາພັດທະນາປະເທດຊາດ, ພ້ອມນັ້ນເພື່ອເປັນການປະຕິບັດພັນທະຢ່າງເອົາໃຈໃສ່ຂອງທະນາຄານ ພັດທະນາລາວ ຈຳກັດ.
ຊຶ່ງແມ່ນທະນາຄານທຸລະກິດຮ່ວມທຶນ ລະຫວ່າງ ບໍລິສັດຈະເລີນເຊກອງ ພະລັງງານ ຈໍາກັດ (ຖືຫຸ້ນ 70%) ແລະ ກະຊວງການເງິນ (ຖືຫຸ້ນ 30%), ດຳເນີນທຸລະກິດ ພາຍໃຕ້ການຄຸ້ມຄອງຂອງທະນາຄານແຫ່ງ ສປປ ລາວ ແລະ ລະບຽບກົດຫມາຍຂອງ ສປປ ລາວ ວາງອອກໃນແຕ່ລະໄລຍະ, ພ້ອມທັງປະຕິບັດຕາມສິດຂອບເຂດ ພາລະບົດບາດຂອງຕົນ ໃນການພັດທະນາເສດຖະກິດສັງຄົມຂອງຊາດ.


text:
ກອງປະຊຸມສະພາແຫ່ງຊາດຊຸດ7ໄດ້ຄົ້ນຄ້ວາ ແລະ ຮັບຮອງເອົາກົດໝາຍວ່າດ້ວຍ ການຕ້ານການຄ້າມະນຸດ.
ກອງປະຊຸມສະໄໝສາມັນເທື່ອທີ10 ຂອງສະພາແຫ່ງຊາດຊຸດ7, ໄດ້ຄົ້ນຄ້ວາ ແລະ ຮັບຮອງເອົາກົດໝາຍວ່າດ້ວຍ ການຕ້ານການຄ້າມະນຸດດ້ວຍຄະແນນສຽງເຫັນດີ ຈາກສະມາຊິກສະພາແຫ່ງຊາດ. ພາຍໃຕ້ການເປັນປະທານຂອງທ່ານ ດຣ ໄຊສົມພອນ ພົມວິຫານ ຮອງປະທານສະພາແຫ່ງຊາດ ເຊິ່ງກົດໝາຍດັ່ງກ່າວສະເໜີໂດຍ ພົນຕີ ສົມແກ້ວ ສີລາວົງ ກຳມະການສູນກາງພັກ ລັດຖະມົນຕີວ່າການກະຊວງ ປກສ ໃນຮ່າງກົດໝາຍໄດ້ລະບຸເຖິງການກຳນົດຫຼັກການ ລະບຽບການ ແລະ ມາດຕະການລະບຽບການ ແລະ ມາດຕະການກ່ຽວກັບການຄຸ້ມຄອງຕິດຕາມ ແລະ ກວດກາວຽກງານຕ້ານການຄ້າມະນຸດເພື່ອເຮັດໃຫ້ວຽກງານຕ້ານການຄ້າມະນຸດໄດ້ເຄື່ອນໄຫວຢ່າງເປັນລະບົບແລະ ມີປະສິດທິຜົນ ແນໃສ່ປົກປ້ອງສິດຜົນປະໂຫຍດ, ຊີວິດສຸຂະພາບ, ເສລິພາບ, ຮີດຄອງປະເພນີອັນດີງາມຂອງຊາດ, ເຮັດໃຫ້ສັງຄົມມີຄວາມສະຫງົບເປັນລະບຽບຮຽບຮ້ອຍ ທັງເປັນການປະກອບສ່ວນໃນການປົກປັກຮັກສາ ແລະ ສ້າງສາພັດທະນາປະເທດຊາດ. ກົດໝາຍດັ່ງກ່າວປະກອບມີ 9ພາກ 12ໝວດ 89ມາດຕາ.
ໃນກອງປະຊຸມບັນດາສະມາຊິກສະພາແຫ່ງຊາດໄດ້ຜັດປ່ຽນກັນຂຶ້ນປະກອບຄຳຄິດຄຳເຫັນໃສ່ໃນຮ່າງກົດໝາຍວ່າດ້ວຍການຕ້ານການຄ້າມະນຸດເປັນຕົ້ນ: ມາດຕາ 9, ມາດຕາ 10 ມາດຕາ 11 ມາດຕາ 12 ທີ່ລະບຸເຖິງອົງປະກອບຂອງການຄ້າມະນຸດ, ຫຼັກການກ່ຽວກັບວຽກງານການຕ້ານການຄ້າມະນຸດ ການປ້ອງກັນການຄ້າມະນຸດ, ຂັ້ນຕອນການດຳເນີນຄະດີຕໍ່ການຄ້າມະນຸດ.


text:
ຂ່າວສານ
ທ່ານນາຍົກລັດຖະມົນຕີຫງວຽນຊວນຟຸກ ຕ້ອນຮັບການນໍາບັນດາກຸ່ມບໍລິສັດຂະໜາດໃຫຍ່ ຢູ່ ແຂວງເງະອານ
ເນື່ອງໃນໂອກາດເຂົ້າຮ່ວມການພົບປະບັນດານັກລົງທຶນ ຍາມຕົ້ນລະດູບານໃໝ່ ປີກຸນ 2019 ຕອນເຊົ້າວັນທີ 23 ກຸມພາ, ທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກ ໄດ້ມີການພົບປະກັບການນໍາບັນດາກຸ່ມບໍລິສັດແຖວໜ້າຂອງປະເທດ.
ທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກ ແລະ ການນໍາບັນດາວິສາຫະກິດ ຖ່າຍຮູບເປັນທີ່ລະນຶກ (ພາບ: VGP)
ທີ່ການຕ້ອນຮັບ, ທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກ ຢັ້ງຢືນວ່າ ກົດໝາຍຫວຽດນາມ ຍາມໃດກໍປົກປ້ອງສິດຊັບສົມບັດ, ສິດພົນລະເມືອງ, ນັກລົງທຶນ ແລະ ຖືບັນດາພາກສ່ວນເສດຖະກິດເປັນສໍາຄັນ, ໃນນັ້ນ ຖືເສດຖະກິດພາກເອກະຊົນ ແມ່ນກໍາລັງໜູນສໍາຄັນຂອງການພັດທະນາ. ທ່ານນາຍົກລັດຖະມົນຕີ ປາດຖະໜາວ່່າ ບັນດານັກລົງທຶນພາຍໃນປະເທດ ຈະເສີມຂະຫຍາຍນໍ້າໃຈຮັກຊາດ, ສືບຕໍ່ລົງທຶນຢູ່ ເງະອານ ແລະ ບັນດາທ້ອງຖິ່ນ ໃຫ້ຫຼາຍກວ່າອີກ ເພື່ອປະກອບສ່ວນຊຸກຍູ້ການພັດທະນາເສດຖະກິດສັງຄົມຂອງປະເທດຊາດ. ຕາມນັ້ນແລ້ວ, ຄວນໝູນໃຊ້ເຕັກໂນໂລຢີຕ່າງໆທີ່ທັນສະໄໝຂອງການປະຕິວັດອຸດສາຫະກໍາ 4.0, ສ້າງບັນດາເຄື່ອງໝາຍການຄ້າໃຫຍ່ລະດັບຊາດ ແລະ ໂລກ.
ທ່ານນາຍົກລັດຖະມົນຕີ ຫງວຽນຊວນຟຸກ ຕ້ອນຮັບຮອງປະທານກຸ່ມບໍລິສັດ WHA (ພາບ: chinhphu.vn)
ກໍໃນຕອນເຊົ້າຂອງວັນດຽວກັນ, ທ່ານນາຍົກລັດຖະມົນຕີ ຫງວຽນຊວນຟຸກ ກໍໄດ້ໃຫ້ການຕ້ອນຮັບກຸ່ມບໍລິສັດໃຫຍ່ລະດັບໂລກ ທີ່ລົງທຶນເຂົ້າຫວຽດນາມ ຄື: ຜູ້ອໍານວຍການໃຫຍ່ບໍລິສັດ Misubishi Corporation; ຮອງປະທານຜູ້ປະຈໍາການບໍລິສັດໃຫຍ່ ຮ່ວມທຸລະກິດເຂດອຸດສາຫະກໍາ ຫວຽດນາມ - ສິງກະໂປ ແລະ ຮອງປະທານກຸ່່ມບໍລິສັດ WHA ຂອງໄທ.
(ແຫຼ່ງຄັດຈາກ VOV)


text:
ຂ່າວສານ
ທ່ານນາຍົກລັດຖະມົນຕີ ຫງວຽນຊວນຟຸກ ຕ້ອນຮັບຄະນະຜູ້ແທນສຳນັກຂ່າວສານ Yonhap ຂອງ ສ. ເກົາຫຼີ
ທ່ານປະທານ, ຜູ້ອຳນວຍການຝ່າຍບໍລິຫານສຳນັກຂ່າວສານ Yonhap
Park No – hwang ແລະ ທ່ານນາຍົກລັດຖະມົນຕີ ຫງວຽນຊວນຟຸກ
ຕອນບ່າຍວັນທີ 9/2, ຢູ່ຮ່າໂນ້ຍ, ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ຕ້ອນຮັບທ່ານ Park No – hwang, ປະທານ, ຜູ້ອຳນວຍການຝ່າຍບໍລິຫານສຳນັກຂ່າວສານ Yonhap ຂອງ ສ. ເກົາຫຼີ ທີ່ພວມມີການຢ້ຽມຢາມ ແລະ ເຮັດວຽກຢູ່ ຫວຽດນາມ. ທ່ານນາຍົກລັດຖະມົນຕີ ຫງວຽນຊວນຟຸກ ຫວັງວ່າ: Yonhap ແລະ ສຳນັກຂ່າວສານ ຫວຽດນາມ ຈະສືບຕໍ່ເພີ່ມທະວີການພົວພັນຮ່ວມມືທຸກດ້ານ, ປະກອບສ່ວນຫຼາຍກ່ວາໃຫ້ແກ່ການຊຸກຍູ້ ແລະ ເພີ່ມທະວີການພົວພັນຄູ່ຮ່ວມມືຍຸດທະສາດລະຫວ່າງ 2 ປະເທດ ຫວຽດນາມ - ສ. ເກົາຫຼີ. ເນັ້ນໜັກວ່າ ປີ 2017 ແມ່ນປີທີ່ 2 ປະເທດສະເຫຼີມສະຫຼອງ 25 ປີແຫ່ງວັນສ້າງຕັ້ງການພົວພັນທາງການທູດ ຫວຽດນາມ - ສ. ເກົາຫຼີ, ທ່ານນາຍົກລັດຖະມົນຕີ ຫງວຽນຊວນຟຸກ ຫວັງວ່າ: Yonhap ເພີ່ມທະວີການສະໜອງຂໍ້ມູນຂ່າວກ່ຽວກັບວັດທະນະທຳ, ປະເທດຊາດ, ປະຊາຊົນ ແລະ ສະພາບແວດລ້ອມແຫ່ງການດຳເນີນທຸລະກິດ ຢູ່ ຫວຽດນາມ ກ່ວາອີກ, ພິເສດແມ່ນຜົນງານໃນການພົວພັນຂອງ 2 ປະເທດ, ເອົາໃຈໃສ່ເປັນພິເສດເຖິງຂໍ້ມູນຂ່າວກ່ຽວກັບໝາກຜົນ ແລະ ຄວາມມານະພະຍາຍາມຍົກສູງກຳລັງແກ່ງແຍ້ງ, ປັບປຸງສະພາບແວດລ້ອມແຫ່ງການລົງທຶນຂອງ ຫວຽດນາມ, ຜ່ານນັ້ນປະກອບສ່ວນດຶງດູດການເຄື່ອນໄຫວສົ່ງເສີມການລົງທຶນຂອງບັນດາກຸ່ມບໍລິສັດ, ວິສາຫະກິດ ສ. ເກົາຫຼີ ເຂົ້າ ຫວຽດນາມ ກ່ວາອີກ.
ສ່ວນທ່ານປະທານ Yonhap Park No – hwang ໄດ້ແຈ້ງໃຫ້ທ່ານນາຍົກລັດຖະມົນຕີ ຫງວຽນຊວນຟຸກ ຊາບກ່ຽວກັບໝາກຜົນແຫ່ງການເຮັດວຽກຂອງຄະນະປະຕິບັດງານສຳນັກຂ່າວສານ Yonhap ກັບ ສຳນັກຂ່າວສານ ຫວຽດນາມ. 2 ຝ່າຍໄດ້ເປັນເອກະພາບກັນລົງນາມໃນຂໍ້ຕົກລົງຮ່ວມມືດ້ານວິຊາການ, ສ້າງເງື່ອນໄຂສະດວກເພື່ອເປີດກ້ວາງການພົວພັນສົມທົບກັນລະຫວ່າງສຳນັກຂ່າວສານ 2 ປະເທດເພື່ອໂຄສະນາສະພາບການເມືອງ, ສະຖານະການການເມືອງ, ສະພາບແວດລ້ອມແຫ່ງການດຳເນີນທຸລະກິດກໍ່ຄືໂຄສະນາຮູບພາບປະເທດຊາດ, ປະຊາຊົນ ຫວຽດນາມ ແລະ ສ. ເກົາຫຼີ ຢ່າງມີປະສິດທິຜົນ, ຊັດເຈນ ແລະ ທັນການກ່ວາອີກ.
(ແຫຼ່ງຄັດຈາກ VOV)


text:
ຂ່າວສານ
ເສີມຂະຫຍາຍບົດບາດຂອງສະພາກາແດງ ຫວຽດນາມ ໃນວຽກງານຮັບປະກັນຊີວິດສັງຄົມຂອງປະເທດ
ຕອນເຊົ້າວັນທີ 19 ກໍລະກົດ, ທີ່ຮ່າໂນ້ຍ, ກ່າວຄຳເຫັນໃນການເຮັດວຽກກັບສະພາກາແດງ ຫວຽດນາມ, ຊຶ່ງແມ່ນອົງການຈັດຕັ້ງສັງຄົມສວມບົດບາດຫຼັກແຫຼ່ງໃນພາລະກິດມະນຸດສະທຳຂອງປະເທດ
ທ່ານນາຍົກລັດຖະມົນຕີ ຫງວຽນຊວນຟຸກ ເຮັດວຽກກັບສະພາກາແດງ ຫວຽດນາມ
ທ່ານນາຍົກລັດຖະມົນຕີ ຫງວຽນຊວນຟຸກ ຢືນຢັນວ່າ ລັດຖະບານ, ນາຍົກລັດຖະມົນຕີ ຍາມໃດກໍ່ເອົາໃຈໃສ່, ສ້າງເງື່ອນໄຂໃຫ້ບັນດາການເຄື່ອນໄຫວຂອງສະມາຄົມ. ທ່ານນາຍົກລັດຖະມົນຕີ ຫງວຽນຊວນຟຸກ ຢືນຢັນວ່າ ການເຄື່ອນໄຫວຂອງສະມາຄົມສືບຕໍ່ສະແດງໃຫ້ເຫັນ ແລະ ເສີມຂະຫຍາຍມູນເຊື້ອວັດທະນະທຳອຸ້ມຊູຊ່ວຍເຫຼືອຊຶ່ງກັນ ແລະ ກັນ, ວັດທະນະທຳມະນຸດອັນດີງາມຂອງຊາດ. ທ່ານນາຍົກລັດຖະມົນຕີຊີ້ແຈ້ງວ່າ ສະມາຄົມຄວນສືບຕໍ່ເສີມຂະຫຍາຍບົດບາດ, ຄວາມຮັບຜິດຊອບຂອງຕົນໃນບັນດາການເຄື່ອນໄຫວມະນຸດສະທຳ, ປະກອບສ່ວນເຂົ້າໃນພາລະກິດຮັບປະກັນຊີວິດສັງຄົມຂອງປະເທດຊາດ. ທ່ານນາຍົກລັດຖະມົນຕີສະເໜີສະມາຄົມຄວນຍູ້ແຮງບັນດາການເຄື່ອນໄຫວກາແດງ; ສືບຕໍ່ຈັດຕັ້ງບັນດາບັ້ນຂົນຂວາຍ, ຂະບວນການ, ການເຄື່ອນໄຫວມະນຸດສະທຳຢ່າງແທດຈິງ, ລະອຽດ, ມຸ່ງໄປສູ່ຮາກຖານ; ທະວີຄຸນບັນດາຮູບການທີ່ເໝາະສົມ, ມີປະສິດທິຜົນ. ຜ່ານນັ້ນ ປະກອບສ່ວນສຶກສາ, ຍົກສູງສະຕິ, ຈິດໃຈມະນຸດສະທຳ, ອຸ້ນຊູຊ່ວຍເຫຼືອຊຶ່ງກັນ ແລະ ກັນທີ່ເຄີຍເປັນມູນເຊື້ອອັນດີງາມຂອງຊາດ.
(ແຫຼ່ງຄັດຈາກ VOV)


text:
ພັດທະນາຊັບພະຍາກອນປ່າໄມ້ ລວມທັງປ່າປູກ ແລະ ປ່າທຳມະຊາດ ໃຫ້ມີຄວາມອຸດົມສົມບູນ ຕາມແນວທາງພັດທະນາແບບຍືນຍົງ ແລະ ສີຂຽວ
ສູ້ຊົນພັດທະນາລະບົບນິເວດທີ່ອຸດົມສົມບູນໄປດ້ວຍຊີວະນາໆພັນ ແລະ ຄວາມອຸດົມສົມບູນຂອງປ່າປູກໄດ້ຮັບການປົກປັກຮັກສາ ເພື່ອປະກອບສ່ວນເຂົ້າໃນວຽກງານການພັດທະນາປ່າໄມ້ໃຫ້ມີຄວາມອຸດົມສົມບູນ ແລະ ຄວາມຜາສຸກຂອງປະຊາຊົນທ້ອງຖິ່ນຕະຫຼອດໄປ
- ເພື່ອຈັດສັນຄຸ້ມຄອງຊັບພະຍາກອນປ່າໄມ້ໃນເຂດຈຸດສຸມ ໃຫ້ມີຄວາມຍືນຍົງໃນຂັ້ນນພື້ນຖານ
- ເພື່ອເປັນບ່ອນສຶກສາຄົ້ນຄວ້າ ແລະ ຝຶກຫັດໃຫ້ແກ່ນັກສຶກສາ
ພະນັກງານພາຍໃນພະແນກປ່າທົດລົງ ມີຈຳນວນ 6 ຄົນ ໃນນັ້ນ ມີພະນັກງານສົມບູນ 4 ທ່ານ ແລະ ອາສາສະໝັກ 2 ທ່ານດັ່ງລຸ່ມນີ້:
- ຮສ ປອ ຂັນທະລີ ຄຳພິລາວົງ ຫົວໜ້າພະແນກປ່າທົດລອງ
- ປທ ບຸນທະສອນ ໄຊຍະສິງ ຮອງຫົວໜ້າພະແນກປ່າທົດລອງ
- ປທ ກໍ່າເດັດ ໄຊຍະວົງ ວິຊາການ
- ປຕ ວິເສືອຍ ອິນດາວົງ ວິຊາການ
- ປຕ ນິລະພອນ ຄຸນນະວິເສດ ອາສາສະໝັກ
- ທ ຄຳເມີນ ອະນຸປະລິນຍາ ອາສາສະໝັກ


text:
ບົດປະກອບຄຳເຫັນຂອງ ກໍາມາທິການແຜນການ,ການເງິນ ແລະ ການກວດສອບ
ສະພາແຫ່ງຊາດ ຕໍ່ບົດລາຍງານ ຂອງອົງການກວດສອບແຫ່ງລັດ ແລະ ອົງການກວດກາລັດຖະບານ
ທີ່ສະເໜີ ລາຍງານຢູ່ໃນກອງປະຊຸມສະໄໝສາມັນ ເທື່ອທີ 4 ຂອງສະພາແຫ່ງຊາດ ຊຸດ ທີ VIII
ຮຽນ: ທ່ານ ປະທານ ຄະນະປະທານ ກອງປະຊຸມ ທີ່ເຄົາລົບ ແລະ ນັບຖືຢ່າງສູງ,
- ທ່ານ ນາຍົກລັດຖະມົນຕີ ແຫ່ງ ສປປ ລາວ ທີ່ເຄົາລົບ ແລະ ນັບຖືຢ່າງສູງ,
- ບັນດາທ່ານຄະນະປະຈຳສະພາແຫ່ງຊາດ, ສະມາຊິກສະພາແຫ່ງຊາດ ທີ່ນັບຖື,
- ບັນດາທ່ານສະມາຊິກລັດຖະບານ, ບັນດາທ່ານ ແຂກຜູ້ມີກຽດ ທີ່ນັບຖື ແລະ ຮັກແພງ.
ຂ້າພະເຈົ້າພາກພູມໃຈ ແລະ ເປັນກຽດຢ່າງສູງ ທີ່ໄດ້ຮັບອະນຸຍາດຈາກ ທ່ານປະທານກອງປະຊຸມ ຕາງໜ້າກໍາມາທິການແຜນການ, ການເງິນ ແລະ ການກວດສອບ ປະກອບຄໍາເຫັນຕໍ່ບົດລາຍງານຂອງອົງການກວດສອບແຫ່ງລັດ ແລະ ບົດລາຍງານຂອງອົງການກວດກາລັດຖະບານ.
ຜ່ານການຮັບຟັງການລາຍງານຂອງ ທ່ານປະທານ ອົງການກວດສອບແຫ່ງລັດ ແລະ ອົງການກວດກາລັດຖະບານ ກໍາມາທິການ ເຫັນດີ, ເປັນເອກະພາບ ແລະ ສະແດງຄວາມຊົມເຊີຍທີ່ສອງອົງການໄດ້ມີຄວາມພະຍາຍາມ ແລະ ເອົາໃຈໃສ່ໃນການປະຕິບັດໜ້າທີ່ດ້ວຍຄວາມຮັບຜິດຊອບ ແລະ ມີຜົນສຳເລັດຢ່າງຫຼວງຫຼາຍ. ຂໍອະນຸຍາດປະກອບຄຳເຫັນມີ 3 ພາກ ດັ່ງນີ້:
- ບົດລາຍງານຂອງອົງການກວດສອບແຫ່ງລັດ
- ຜົນການກວດສອບບົດສະຫຼຸບຂາດຕົວ ການຈັດຕັ້ງປະຕິບັດແຜນງົບປະມານແຫ່ງລັດ ປະຈຳສົກປີ 2015-2016.
- ກ່ຽວກັບການກວດສອບຄືນການຈັດຕັ້ງປະຕິບັດມາດຕະການແນະນຳປັບປຸງຜົນການກວດສອບຕາມມະຕິຂອງສະພາແຫ່ງຊາດ
ອົງການກວດສອບແຫ່ງລັດ ໄດ້ປະສານສົມທົບກັບຫົວໜ່ວຍງົບປະມານທີ່ຖືກກວດສອບ ແກ້ໄຂການລະເມີດຜົນການກວດສອບ ແລະ ເກັບກູ້ເງິນເຂົ້າງົບປະມານ ຕົວຢ່າງໃນສົກປີ 2014-2015 ສາມາດເກັບກູ້ເງິນຄືນເຂົ້າງົບປະມານແຫ່ງລັດໄດ້ພຽງແຕ່ 42,81 ຕື້ກີບ ເທົ່າກັບ 10,47% ຂອງຈຳນວນເງິນທີ່ກວດເຫັນລາຍຮັບເພີ່ມ ຈຳນວນ 408,86 ຕື້ກີບ ແລະ ໄດ້ສ້າງແຜນມອບເຂົ້າງົບປະມານ 0,32 ຕື້ກີບ ຫຼື ເທົ່າກັບ 0,07% ຂອງລາຍຈ່າຍທີ່ກວດເຫັນເພີ່ມຈຳນວນ 406,28 ຕື້ກີບ, ສ່ວນທີ່ເຫຼືອຂອງລາຍຮັບ-ລາຍຈ່າຍ ຈຳນວນ 771,63 ຕື້ກີບຍັງບໍ່ໄດ້ຮັບການແກ້ໄຂ.
ສຳລັບບ້ວງລາຍຈ່າຍລ່ວງໜ້າຄັງເງິນແຫ່ງຊາດ ຈຳນວນ 1.765,31 ຕື້ກີບ ກະຊວງການເງິນ ໄດ້ ແຕ່ງຕັ້ງຄະນະແກ້ໄຂຜົນການກວດສອບ ແລະ ໄດ້ປະສານສົມທົບກັບອົງການກວດສອບແຫ່ງລັດ ເພື່ອສືບຕໍ່ດຳເນີນການແກ້ໄຂ.
ສັງເກດເຫັນວ່າ ການແກ້ໄຂຜົນການກວດສອບດັ່ງກ່າວບໍ່ໄດ້ປະຕິບັດຕາມລາຍການທີ່ກຳນົດໃນມາດຕາ 3 ຂອງມະຕິກອງປະຊຸມສະພາແຫ່ງຊາດ ສະບັບເລກທີ 012/ສພຊ, ລົງວັນທີ 31/10/2016 ແລະ ຍັງເຮັດໄດ້ໜ້ອຍຍ້ອນວ່າ: ການປະສານງານລະຫວ່າງອົງການກວດສອບກັບເປົ້າໝາຍກວດສອບ ຢູ່ຂັ້ນສູນກາງ ແລະ ຂັ້ນທ້ອງຖິ່ນ ຍັງມີຄວາມຫຍຸ້ງຍາກ, ການນຳແຕ່ລະຂັ້ນຍັງບໍ່ທັນໄດ້ເອົາໃຈໃສ່ ຢ່າງເຖິງຖອງ ໃນການປະຕິບັດການແກ້ໄຂຜົນການກວດສອບ ຕາມຂໍ້ແນະນຳຂອງອົງການກວດສອບແຫ່ງລັດ. ການສົ່ງບົດລາຍງານ, ບົດສະຫຼຸບການເງິນໃຫ້ອົງການກວດສອບແຫ່ງລັດ ບໍ່ເປັນປົກະຕິ, ການສະໜອງຂໍ້ມູນ ແລະ ຫຼັກຖານ ໃຫ້ໜ່ວຍງານກວດສອບ ຍັງຊັກຊ້າ ແລະ ການສະຫຼຸບເອກະສານ ຍັງບໍ່ທັນຖືກຕ້ອງ.
- ການກວດສອບບົດສະຫຼຸບຂາດຕົວງົບປະມານແຫ່ງລັດສົກປີ 2015-2016
ກວດສອບເຫັນລາຍຮັບເພີ່ມ ຈຳນວນ 689,61 ຕື້ກີບ, ທຽບໃສ່ສົກປີ 2014-2015 ຫຼຸດລົງ 15,33%, ກວດສອບເຫັນລາຍຈ່າຍເພີ່ມຈໍານວນ 1.031,81 ຕື້ກີບ ເມື່ອທຽບກັບການກວດສອບ ປີ 2014-2015 ຫຼຸດລົງ 52,49%, ຊຶ່ງເປັນການຢັ້ງຢືນໃຫ້ເຫັນວ່າ ບັນດາຫົວໜ່ວຍງົບປະມານໄດ້ມີການແກ້ໄຂຕາມຄຳແນະນຳການກວດສອບໃຫ້ດີຂຶ້ນເທື່ອລະກ້າວ.
ດ້ານລາຍຮັບ ແລະ ລາຍຈ່າຍຂອງແຜນງົບປະມານສົກປີ 2015-2016 ມີລາຍຮັບທັງໝົດ 22.977,18 ຕື້ກີບ, ລາຍຈ່າຍທັງໝົດ 31.576,92 ຕື້ກີບ, ຂາດດຸນທັງໝົດ ຈໍານວນ 8.599,74 ຕື້ກີບ ເທົ່າກັບ 7,92% ຂອງ GDP ຖ້າທຽບໃສ່ຕົວເລກຂາດດູນສະພາແຫ່ງຊາດຮັບຮອງແມ່ນ 6,43% ຂອງ GDP ຊຶ່ງຜິດດ່ຽງເພີ່ມຂຶ້ນ 1,49% ຂອງ GDP ເຫັນວ່າ ຕົວເລກຂາດດູນຍັງສູງຖ້າທຽບໃສ່ການຄາດຄະເນຂອງແຜນງົບປະມານ 5 ປີຄັ້ງທີ VIII ຊຶ່ງໄດ້ສົ່ງຜົນກະທົບຕໍ່ໜີ້ສິນພາກລັດ ແລະ ສະຖຽນລະພາບທາງດ້ານການເງິນ-ເງິນຕາແຫ່ງລັດ.
ຈາກການລາຍງານຂອງອົງການກວດສອບແຫ່ງລັດ ສະແດງໃຫ້ເຫັນວ່າ ການຈັດຕັ້ງປະຕິບັດແຜນງົບປະມານແຫ່ງລັດ ສົກປີ 2015-2016 ຍັງມີການສືບຕໍ່ການລະເມີດວິໄນແຜນການ-ການເງິນດັ່ງນີ້:
- ການລະເມີດວິໄນແຜນການ: ຕົວຢ່າງສົກປີ 2015-2016 ໄດ້ກວດພົບເຫັນໂຄງການນອກແຜນຈຳນວນ 120 ໂຄງການ ມູນຄ່າ 503,26 ຕື້ກີບ, ໂຄງການທີ່ບໍ່ໄດ້ປະເມີນແຕ່ເອົາເຂົ້າແຜນ ຈຳນວນ 161 ໂຄງການ ມູນຄ່າ 13.101,85 ຕື້ກີບ ນອກຈາກນີ້ກໍ່ຍັງມີໂຄງການບໍ່ມີບົດສຶກສາຄວາມເປັນໄປໄດ້, ບໍ່ມີບົດລາຍງານການສຳຫຼວດອອກແບບ, ບໍ່ມີບົດວິພາກເສດຖະກິດ-ເຕັກນິກ ແລະ ບົດປະເມີນຜົນຕໍ່ສິ່ງແວດລ້ອມ ແລະ ສັງຄົມ ແຕ່ອອກໃບຢັ້ງຢືນປະເມີນຜົນໂຄງການ ແລະ ໂຄງການບໍ່ໄດ້ຈັດຕັ້ງປະຕິບັດການປະມູນ, ໂຄງການຈັດຕັ້ງປະຕິບັດແລ້ວ ຈຶ່ງອອກໃບຢັ້ງຢືນປະເມີນຜົນ ເປັນໂຄງການສະເໜີໃໝ່ເພື່ອເອົາເຂົ້າແຜນ, ໂຄງການລາຄາຫົວໜ່ວຍກໍ່ສ້າງສູງກວ່າລາຄາກາງ ເຮັດໃຫ້ມູນຄ່າການກໍ່ສ້າງສູງກວ່າຄວາມເປັນຈິງ ແລະ ໃນເວລາປະຕິບັດການຊຳລະສະສາງກໍ່ຍັງພົບເຫັນການຈ່າຍຊ້ຳຊ້ອນ ແລະ ຈ່າຍເກີນແຜນ. ບັນຫາທີ່ເກີດຂຶ້ນເຫຼົ່ານີ້ສະແດງເຖິງການບໍ່ປະຕິບັດຕາມມາດຕາ 18, 19 ແລະ 24 ຂອງກົດໝາຍວ່າດ້ວຍການລົງທຶນຂອງລັດ ແລະ ກົດໝາຍອື່ນໆທີ່ກ່ຽວຂ້ອງ.
- ການລະເມີດວິໄນການເງິນ: ຕົວຢ່າງ ສົກປີ 2015-2016 ໄດ້ກວດເຫັນລາຍຮັບເພີ່ມ 689,61 ຕື້ກີບ ໃນທາງປະຕິບັດຕົວຈິງການກວດສອບເຫັນລາຍຮັບເພີ່ມດັ່ງກ່າວ ເປັນພຽງການສະຫຼຸບບັນຊີເທົ່ານັ້ນ, ເນື່ອງຈາກຫົວໜ່ວຍງົບປະມານທີ່ຖືກກວດສອບໄດ້ເອົາໄປຈ່າຍກ່ອນການຮັບຮອງຂອງສະພາແຫ່ງຊາດ ແລະ ບໍ່ຖືກເປົ້າໝາຍຈຳນວນ 207,27 ຕື້ກີບ ສ່ວນທີ່ເຫຼືອຄວນຊອກໃຫ້ເຫັນສາເຫດຂອງການຄຸ້ມຄອງການນຳໃຊ້ເງິນບ້ວງດັ່ງກ່າວ. ນີ້ສະແດງໃຫ້ເຫັນວ່າ: ການບໍ່ລວມສູນງົບປະມານແຫ່ງລັດ ຍັງເຫັນຫຼາຍບັນຫາທີ່ມີລັກສະນະຊໍ້າເຮື້ອ ບໍ່ທັນໄດ້ຮັບການແກ້ໄຂໄດ້ ເປັນຕົ້ນ ການມອບລາຍຮັບວິຊາການ, ກອງທຶນ ແລະ ອື່ນໆ ທີ່ຍັງບໍ່ຄົບຖ້ວນ ແລະ ເອົາລາຍຮັບໄປຈ່າຍກ່ອນ, ການລ່ວງໜ້າຄັງເງິນທີ່ບໍ່ນອນໃນແຜນງົບປະມານປະຈຳປີ ຊຶ່ງບໍ່ສອດຄ່ອງຕາມມາດຕາ 6, ມາດຕາ 8 ແລະ ມາດຕາ 10 ຂອງກົດໝາຍວ່າດ້ວຍງົບປະມານແຫ່ງລັດ.
- ການເຄື່ອນໄຫວວຽກງານກວດສອບປະຈຳປີ 2017 ແລະ ທິດທາງແຜນການ ເຄື່ອນໄຫວປີ 2018.
2.1 ການເຄື່ອໄຫວປະຈຳປີ 2017
- ດ ໄດ້ເອົາໃຈໃສ່ປະຕິບັດວຽກງານຈຸດສຸມຕາມແຜນການເຄື່ອນໄຫວປະຈຳປີມີຜົນສຳເລັດດັ່ງນີ້:
- ສຳເລັດການກວດສອບ 119 ເປົ້າໝາຍ ທຽບໃສ່ແຜນການ 90 ເປົ້າໝາຍ ລື່ນແຜນການ 29 ເປົ້າໝາຍ ຫຼື ເທົ່າກັບ 32%.
- ປັບປຸງ ແລະ ສ້າງຄວາມເຂັ້ມແຂງດ້ານການຈັດຕັ້ງ ແລະ ວິຊາສະເພາະໃຫ້ອົງການກວດສອບປະຈຳພາກ ສາມາດລາຍງານຜົນການກວດສອບ ບົດສະຫຼຸບຂາດຕົວການຈັດຕັ້ງປະຕິບັດງົບປະມານແຫ່ງລັດສົກປີ 2014-2015 ຕໍ່ກອງປະຊຸມສະພາປະຊາຊົນຂັ້ນແຂວງສຳເລັດໃນຂອບເຂດທົ່ວປະເທດ.
- ເຜີຍແຜ່ແນະນຳກົດໝາຍ ແລະ ນິຕິກຳລຸ່ມກົດໝາຍ ກ່ຽວກັບວຽກງານກວດສອບ, ໄດ້ປັບປຸງລະບົບກົນໄກປະສານງານວຽກງານການກວດສອບ ແລະ ການກວດກາລັດ ຢູ່ຂັ້ນສູນກາງ ແລະ ປະຈຳພາກ ລວມທັງການຮ່ວມມືກັບສະຖາບັນກວດສອບສາກົນ ສອງຝ່າຍ ແລະ ພາກພື້ນ.
ແຕ່ເຖິງຢ່າງໃດກໍຕາມ ອົງການກວດສອບແຫ່ງລັດ ກໍ່ຍັງມີຂໍ້ຈຳກັດໃນການປະຕິບັດການກວດສອບໃຫ້ຄົບຖ້ວນທຸກປະເພດຂອງການກວດສອບ, ການປະສານງານໃນການສະໜອງຂໍ້ມູນຫຼັກຖານເພື່ອຮັບປະກັນຄຸນນະພາບການກວດສອບຍັງພົບຄວາມຫຍຸ້ງຍາກ, ການປະຕິບັດສິດ ແລະ ໜ້າທີ່ຂອງຕົນໃນການແກ້ໄຂການລະເມີດຕາມທີ່ກຳນົດໄວ້ໃນມາດຕາ 19 ຂອງກົດໝາຍວ່າດ້ວຍການກວດສອບຍັງບໍ່ທັນສາມາດປະຕິບັດຢ່າງກວ້າງຂວາງ ແລະ ເລິກເຊິ່ງ. ນອກຈາກນັ້ນ ງົບປະມານ ແລະ ນັກກວດສອບທີ່ມີປະສົບການຊຳນານງານກໍ່ຍັງຈຳກັດ ແລະ ງົບປະມານບໍ່ສາມາດຕອບສະໜອງຕາມແຜນການທີ່ກຳນົດໄວ້.
2.2 ທິດທາງແຜນການເຄື່ອນໄຫວໃນປີ 2018
ຕໍ່ກັບທິດທາງແຜນການເຄື່ອນໄຫວໃນປີ 2018 ອົງການກວດສອບແຫ່ງລັດ ຂຶ້ນແຜນກວດສອບທັງໝົດ 99 ເປົ້າໝາຍ ເທົ່າກັບ 93,19% ຂອງການຈັດຕັ້ງປະຕິບັດແຜນການເຄື່ອນໄຫວໃນປີຜ່ານມາ. ກໍາມາທິການເຫັນວ່າ ການຄັດຈ້ອນເປົ້າໝາຍກວດສອບເຫັນວ່າ ຮັດກຸມ, ມີຈຸດສຸມກວ່າເກົ່າ ແລະ ທັງເປັນການປະຕິບັດຢ່າງເຂັ້ມງວດຕາມມະຕິສະພາແຫ່ງຊາດສະບັບເລກທີ 012/ສພຊ ລົງວັນທີ 31/10/2016. ກຳມາທິການ ສະເໜີໃຫ້ເອົາໃຈໃສ່ດັ່ງນີ້:
- ເອົາໃຈໃສ່ຄົ້ນຄວ້າເປົ້າໝາຍກວດສອບໂຄງການທີ່ເປັນບູລິມະສິດທີ່ໄດ້ກຳນົດໃນແຜນພັດທະນາເສດຖະກິດ-ສັງຄົມ, ແຜນງົບປະມານແຫ່ງລັດ ແລະ ແຜນເງິນຕາ ໂດຍສະເພາະ:
- ໂຄງການລະດັບຊາດ,ໂຄງການລົງທຶນຂະໜາດໃຫຍ່;
- ໂຄງການພັດທະນາຊົນນະບົດ ແລະ ແກ້ໄຂຄວາມທຸກຍາກ;
- ໂຄງການເພື່ອບັນລຸເປົ້າໝາຍສະຫັດສະຫວັດເພື່ອການພັດທະນາ (MDGs) ເພື່ອກ້າວໄປສູ່ການພັດທະນາແບບຍືນຍົງ (SDGs) ແລະ ໂຄງການຊ່ວຍເຫຼືອລ້າ ແລະ ກູ້ຢືມ.
- ເອົາໃຈໃສ່ຊີ້ນຳອົງການກວດສອບປະຈຳພາກເໜືອ, ພາກກາງ ແລະ ພາກໃຕ້ ສະຫຼຸບລາຍງານຜົນການເຄື່ອນໄຫວ ແລະ ຜົນການກວດສອບປະຈຳປີ ບົນພື້ນຖານປະສານສົມທົບກັບອົງການກວດກາລັດປະຈຳຂັ້ນແຂວງ ເພື່ອລາຍງານຄະນະປະຈຳສະພາປະຊາຊົນຂັ້ນແຂວງ ຫຼື ຕໍ່ກອງປະຊຸມສະໄໝສາມັນສະພາປະຊາຊົນຂັ້ນແຂວງ ເພື່ອພິຈາລະນາ ແລະ ຮັບຮອງ.
- ຍົກສູງຄຸນນະພາບວຽກງານກວດສອບແຫ່ງລັດ ແລະ ສູ້ຊົນໃຫ້ສາມາດດຳເນີນການກວດສອບ ໃຫ້ຄົບຖ້ວນທຸກປະເພດຂອງການກວດສອບ ເຊັ່ນ: ກວດສອບເອກະສານລາຍງານການເງິນ, ກວດສອບຄວາມສອດຄ່ອງທາງດ້ານກົດໝາຍ ແລະ ກວດສອບຜົນການຈັດຕັ້ງປະຕິບັດ ຕາມທີ່ກຳນົດໄວ້ໃນມາດຕາ 5, 6, 21 ແລະ 22 ຂອງກົດໝາຍວ່າດ້ວຍການກວດສອບແຫ່ງລັດ.
- ກ່ຽວກັບບົດລາຍງານຂອງອົງການກວດກາລັດຖະບານ
- ຜົນການກວດກາຕາມຜົນການກວດສອບສົກປີ 2013-2014.
ອົງການກວດກາລັດຖະບານ ໄດ້ດຳເນີນການກວດກາຫົວໜ່ວຍງົບປະມານທີ່ຖືກກວດສອບເປັນຕົ້ນແມ່ນໂຄງການນອກແຜນ ຈຳນວນ 118 ໂຄງການ ໃນນີ້ໄດ້ສຳເລັດກວດກາລະອຽດ 65 ໂຄງການ ເທົ່າກັບ 55,08% ສ່ວນບັນດາໂຄງການທີ່ຍັງເຫຼືອ ແມ່ນໄດ້ນຳເອົາສັນຍາ ແລະ ເອກະສານທີ່ກ່ຽວຂ້ອງມາສຶກສາຄົ້ນຄວ້າເປັນແຕ່ລະໂຄງການ. ໃນຈຳນວນ 118 ໂຄງການ ປະຕິບັດສຳເລັດ 100% ແລ້ວ 55 ໂຄງການ ສ່ວນທີ່ຍັງເຫຼືອ 63 ໂຄງການ ແມ່ນໄດ້ເອົາເຂົ້າແຜນແລ້ວ 39 ໂຄງການ ແລະ ຍັງເຫຼືອ 24 ໂຄງການນອກແຜນຍັງບໍ່ທັນສາມາດສຳເລັດໃນການແກ້ໄຂ.
ຜ່ານການກວດກາໄດ້ພົບເຫັນການລະເມີດວິໄນແຜນການ ຕົວຢ່າງ ໃນສົກປີ 2013-2014 ການຊຳລະໂຄງການລົງທຶນຂອງລັດມູນຄ່າ 179,64 ຕື້ກີບ ແຕ່ກະຊວງແຜນການ ແລະ ການລົງທຶນ ຍັງບໍ່ທັນໄດ້ຕັດອອກຈາກສາລະບານງົບປະມານການລົງທຶນຂອງລັດ ແລະ ອີກ 105,98 ຕື້ກີບ ເຈົ້າຂອງໂຄງການຍັງບໍ່ທັນໄດ້ຕັດອອກຈາກມູນຄ່າໂຄງການ.
ສຳລັບການລະເມີດວິໄນການເງິນ ຕົວຢ່າງ ໃນສົກປີ 2013-2014 ຫົວໜ່ວຍງົບປະມານໄດ້ເອົາເງິນໃຫ້ບຸກຄົນ, ນິຕິບຸກຄົນ ແລະ ການຈັດຕັ້ງກູ້ຢືມທີ່ບໍ່ຖືກຕ້ອງຕາມກົດໝາຍ, ເງິນຄ້າງມອບ ແລະ ລາຍຮັບທີ່ກວດເຫັນເພີ່ມ ຈຳນວນ 971,51 ຕື້ກີບ, ໃນນີ້ໄດ້ຊຸກຍູ້ໃຫ້ບັນດາຫົວໜ່ວຍງົບປະມານເກັບກູ້ເງິນຄືນເຂົ້າງົບປະມານໄດ້ແລ້ວ 199,73 ຕື້ກີບ ເທົ່າກັບ 20,55%. ນອກນັ້ນ ບາງອົງການປົກຄອງທ້ອງຖິ່ນກໍ່ໄດ້ປະກອບເອກະສານເພື່ອປະຕິບັດຕາມຂັ້ນຕອນຂະບວນການຍຸຕິທຳ ຈຳ ນວນ 1 ກໍລະນີ.
- ຜົນການກວດກາຕາມຜົນການກວດສອບສົກປີ 2014-2015.
ອົງການກວດກາລັດຖະບານ ກຳລັງດັດແກ້ຂັ້ນຕອນສືບຕໍ່ກວດກາການລະເມີດວິໄນແຜນການຕາມເອກະສານລະອຽດຂອງກະຊວງແຜນການ ແລະ ການລົງທຶນ ແລະ ຕາມຂໍ້ມູນທີ່ອົງການກວດສອບແຫ່ງລັດມອບໃຫ້. ມາຮອດປີ 2017 ອົງການກວດກາລັດຖະບານກໍ່ໄດ້ສັງລວມໂຄງການນອກແຜນຢູ່ 10 ແຂວງໄດ້ຕື່ມອ່ີກຈຳນວນ 285 ໂຄງການ ມູນຄ່າ 4.483,82 ຕື້ກີບ, ສະຫຼຸບລວມແລ້ວເຫັນວ່າປະຈຸບັນຍັງມີໂຄງການນອກແຜນທີ່ກຳລັງດຳເນີນຢູ່ຈຳນວນ 309 ໂຄງການ ມູນຄ່າ 4.975,88 ຕື້ກີບ.
ການລະເມີດວິໄນການເງິນ ຕາມທີ່ອົງການກວດສອບແຫ່ງລັດໄດ້ມອບໃຫ້ ອົງການການກວດກາລັດຖະບານສືບຕໍ່ກວດກາ ແລະ ໄດ້ພົບເຫັນການຍົກເວັ້ນພາສີ-ອາກອນນຳເຂົ້າ ເຄື່ອງກໍ່ສ້າງ, ພາຫະນະ, ນໍ້າມັນເຊື້ອໄຟ ແລະ ການສົ່ງອອກແຮ່ທາດ ມູນຄ່າ 2.698,49 ຕື້ກີບ ກວດເຫັນເພີ່ມຈາກຕົວເລກທີ່ອົງການກວດສອບແຫ່ງລັດມອບໃຫ້ 2.407,28 ຕື້ກີບ ທີ່ບໍ່ສອດຄ່ອງກົດໝາຍ ແລະ ລະບຽບການ.
ສັງລວມແລ້ວ ການກວດກາຕາມຜົນການກວດສອບໃນ 2 ສົກປີຜ່ານມາ ສ່ອງແສງໃຫ້ເຫັນການລະເມີດກົດໝາຍຂົງເຂດແຜນການ-ການເງິນ ຍັງຄົງເປັນບັນຫາກະທົບເຖິງການຄຸ້ມຄອງເສດຖະກິດ, ການເງິນ ແລະ ເງິນຕາຂອງປະເທດ, ແຕ່ການແກ້ໄຂຕົວຈິງຍັງເຮັດໄດ້ໜ້ອຍ ຍ້ອນວ່າ: ສະຕິເຄົາລົບກົດໝາຍຍັງບໍ່ທັນສູງ, ອຳນາດບໍລິຫານລັດຍັງບໍ່ທັນເດັດຂາດທີ່ຈະແກ້ໄຂປະກົດການຫຍໍ້ທໍ້ທີ່ໄດ້ກວດກາພົບເຫັນຕໍ່ການລະເມີດວິໄນແຜນການ-ການເງິນ; ການແກ້ໄຂສ່ວນໃຫຍ່ຍັງໃຊ້ແຕ່ມາດຕະການທາງດ້ານບໍລິຫານ, ການເຜີຍແຜ່ແນະນຳນິຕິກຳທີ່ໃຊ້ເປັນບ່ອນອີງໃນການແກ້ໄຂຜົນການກວດກາຕໍ່ຜູ້ລະເມີດ ຍັງບໍ່ທັນກວ້າງຂວາງ ແລະ ເປັນເອກະພາບໃນທາງປະຕິບັດ, ການປະສານງານວຽກງານກວດກາລັດ ລະຫວ່າງ ຂະແໜງການທີ່ກ່ຽວຂ້ອງຢູ່ສູນກາງ ແລະ ທ້ອງຖິ່ນ ຍັງພົບຄວາມຫຍຸ້ງຍາກ, ຊັກຊ້າ, ຄວາມຮັບຮູ້ ແລະ ຄວາມເຂົ້າໃຈກ່ຽວກັບວຽກງານກວດກາລັດ ຍັງບໍ່ທັນທົ່ວເຖິງ, ຍັງບໍ່ທັນເອກະພາບ ແລະ ບໍ່ທັນສາມາດບຸກທະລຸ.
- ທິດທາງແຜນການເຄື່ອນໄຫວກວດກາຕາມຜົນການກວດສອບ.
ການເຄື່ອນໄຫວກວດກາຂອງອົງການກວດກາລັດຖະບານໃນປີ 2017 ໄດ້ສຸມໃສ່ກວດກາລົງເລິກ, ວິເຄາະ ແລະ ໄຈ້ແຍກຕາມຂໍ້ມູນທີ່ອົງການກວດສອບແຫ່ງລັດໄດ້ສະເໜີມາ ເປັນຕົ້ນ ແມ່ນການສືບຕໍ່ກວດກາຕາມຜົນການກວດສອບສົກປີ 2013-2014 ແລະ ສົກປີ 2014-2015 ທີ່ຍັງຄ້າງຄາ ແລະ ກຳລັງສືບຕໍ່ກວດກາຕາມຜົນການກວດສອບສົກປີ 2015-2016 ທີ່ອົງການກວດສອບແຫ່ງລັດຈະມອບໃຫ້ ເພື່ອກວດກາຕາມຜົນການກວດສອບ.
ກຳມາທິການ ເຫັນດີຕໍ່ທິດທາງແຜນການເຄື່ອນໄຫວໃນປີ 2018 ຂອງອົງການກວດກາລັດຖະ ບານ ແລະ ຄວນເອົາໃຈໃສ່ດັ່ງນີ້:
- ອົງການກວດກາລັດຖະບານເຮັດໜ້າທີ່ມະຫາພາກໃນການອຳນວຍຄວບຄຸມວຽກງານກວດກາລັດຕາມສາຍຕັ້ງຂອງຕົນ, ກວດກາໂຄງການຂະໜາດໃຫຍ່, ມູນຄ່າສູງ, ເຕັກນິກສັບສົນ ແລະ ມີຜົນກະທົບທາງດ້ານສິ່ງແວດລ້ອມ ທຳມະຊາດ ແລະ ສັງຄົມ, ນອກນັ້ນແມ່ນມອບໃຫ້ແຂວງ ແລະ ກະຊວງ-ອົງການເປັນຜູ້ດຳເນີນການກວດກາ ແລະ ແກ້ໄຂ.
- ເອົາໃຈໃສ່ພັດທະນາບຸກຄະລາກອນພາຍໃນອົງການກວດກາລັດນັບແຕ່ສູນກາງຮອດທ້ອງຖິ່ນໃຫ້ມີຄວາມຮູ້, ຄວາມສາມາດທາງດ້ານວິຊາສະເພາະ ແລະມີຈັນຍາບັນທາງວິຊາການໃນການກວດກາລັດ.
- ເອົາໃຈໃສ່ປະສານສົມທົບກັບອົງການກວດສອບແຫ່ງລັດໃນການແລກປ່ຽນຂໍ້ມູນ ຫຼັກຖານ ການລະເມີດວິໄນແຜນການ-ການເງິນ ເພື່ອສາມາດດຳເນີນການສືບສວນ-ສອບສວນ ຊອກຫາຜູ້ກະທຳຜິດໄດ້ຢ່າງທັນການ ແລະ ສາມາດຄົ້ນຄ້ວາວິທີແກ້ໄຂຢ່າງຖືກຕ້ອງ ແລະ ສອດຄ່ອງ ຕາມມາດຕາ 23 ຂອງກົດໝາຍ ວ່າດ້ວຍການກວດກາລັດ.
ຮຽນ ທ່ານ ປະທານ, ຄະນະປະທານ, ບັນດາທ່ານທີ່ນັບຖື
- ວິທີການ, ມາດຕະການ, ຜົນໄດ້ຮັບ ແລະ ຂໍ້ສະເໜີ
ເພື່ອຮັບປະກັນການຈັດຕັ້ງປະຕິບັດທິດທາງແຜນການເຄື່ອນໄຫວວຽກງານ ຂອງອົງການກວດສອບແຫ່ງລັດ ແລະ ອົງການກວດກາລັດຖະບານ ໃນຊຸມປີຕໍ່ໜ້າໃຫ້ໄດ້ຮັບຜົນສຳເລັດຕາມທິດທາງແຜນການທີ່ກຳນົດໄວ້. ກໍາມາທິການ ເຫັນດີຕາມວິທີການ ແລະ ມາດຕະການແກ້ໄຂຂອງ 2 ອົງການໄດ້ສະເໜີຕໍ່ກອງປະຊຸມຄັ້ງນີ້. ກໍາມາທິການ ສະເໜີ ວິທີການ ແລະ ມາດຕະການແກ້ໄຂດັ່ງນີ້:
3.1 ວິທີການ ແລະ ມາດຕະການແກ້ໄຂ
- ເອົາໃຈໃສ່ສ້າງຄວາມເຂັ້ມແຂງໃຫ້ແກ່ວຽກງານກວດສອບ ແລະ ກວດກາລັດ ເປັນຕົ້ນ ການສ້າງຄວາມອາດສາມາດໃຫ້ແກ່ນັກກວດສອບ ແລະ ນັກກວດກາ ກຳແໜ້ນແນວທາງຂອງພັກ, ນະໂຍບາຍຂອງລັດ, ຍົກສູງທາງດ້ານການເມືອງ ແນວຄິດ, ດ້າານວິຊາສະເພາະ ແລະ ມີຈັນຍາບັນທາງວິຊາການ ຕາມທີ່ກຳນົດໄວ້ໃນມາດຕາ 49 ຂອງກົດໝາຍວ່າດ້ວຍການກວດສອບແຫ່ງລັດ ແລະ ມາດຕາ 60 ຂອງກົດໝາຍວ່າດ້ວຍການກວດກາລັດ.
- ຜົນການກວດສອບ ແລະ ກວດກາ ຄວນຊີ້ແຈງໃຫ້ເຫັນເຖິງຈຸດອ່ອນ ແລະ ຊ່ອງຫວ່າງຂອງກົດໝາຍ ແລະ ນິຕິກຳລຸ່ມກົດໝາຍທີ່ມີໃນປະຈຸບັນ; ຄວນເພີ່ມທະວີຄົ້ນຄວ້າອອກກົດ ໝາຍ, ນິຕິກຳລຸ່ມກົດໝາຍຕື່ມ ໂດຍສະເພາະ ມາດຕາ 51 ແລະ ມາດຕາ 53 ຂອງກົດໝາຍວ່າດ້ວຍການກວດສອບແຫ່ງລັດ, ມາດຕາ 40 ຂອງກົດໝາຍວ່າດ້ວຍການຕ້ານການສໍ້ລາດບັງຫຼວງ, ເພື່ອຮັບປະກັນການປະຕິບັດເນື້ອໃນ ແລະ ຂັ້ນຕອນການກວດສອບ ແລະ ກວດກາ ໃຫ້ໜັກແໜ້ນ, ຮັດກຸມ ແລະ ສອດຄ່ອງກັບຄວາມເປັນຈິງ. ສະໜັບສະໜູນຄວາມພະຍາຍາມຂອງລັດຖະບານທີ່ຈະນຳສະເໜີ 3 ຮ່າງກົດໝາຍຕໍ່ກອງປະຊຸມສະໄໝສາມັນເທື່ອທີ່ 4 ຄື: ກົດໝາຍວ່າດ້ວຍການຄຸ້ມຄອງໜີ້ສິນສາທາລະນະ, ກົດໝາຍວ່າດ້ວຍການຈັດຊື້-ຈັດຈ້າງດ້ວຍທຶນຂອງລັດ ແລະ ກົດໝາຍວ່າດ້ວຍລະບົບການຊຳລະ ຊຶ່ງຈະກາຍເປັນເຄື່ອງມືທີ່ສຳຄັນໃຫ້ແກ່ການຄຸ້ມຄອງວຽກງານແຜນການ, ການເງິນ, ເງິນຕາ ແລະ ໂຄງການລົງທຶນຂອງລັດ ເພື່ອໃຫ້ມີປະສິດທິຜົນ, ຈະສາມາດປະຢັດງົບປະມານ, ໂປ່ງໃສ ແລະ ກວດສອບໄດ້.
- ການກຳນົດເປົ້າໝາຍກວດສອບ ແລະ ກວດກາ ຕ້ອງມີຈຸດສຸມໄປຕາມບູລິມະສິດທີ່ກຳນົດໄວ້ໃນແຜນພັດທະນາເສດຖະກິດ-ສັງຄົມ, ແຜນງົບປະມານແຫ່ງລັດ ແລະ ແຜນເງິນຕາ, ຄວນໃຫ້ສົມຄູ່ກັບຄວາມອາດສາມາດຂອງ ພະນັກງານ-ລັດຖະກອນ ແລະ ສອດຄ່ອງກັບສະພາບຄວາມເປັນຈິງໃນການຈັດຕັ້ງປະຕິບັດຕາມມາດຕາ 32 ຂອງກົດໝາຍວ່າດ້ວຍການກວດສອບແຫ່ງລັດ.
- ເອົາໃຈໃສ່ຫັນເປັນທັນສະໄໝ ໃນຂົງເຂດວຽກງານກວດສອບ ແລະ ກວດກາລັດ ໂດຍເຊື່ອມຕໍ່ເຄື່ອຂ່າຍລະບົບຂໍ້ມູນກັບ ກະຊວງແຜນການ ແລະ ການລົງທຶນ, ກະຊວງການເງິນ, ທະນາຄານແຫ່ງ ສປປ ລາວ, ທະນາຄານທຸລະກິດຂອງລັດ ແລະ ຂົງເຂດອື່ນໆ ທີ່ສ້າງຜົນປະໂຫຍດໃຫ້ແກ່ແຜນພັດທະນາເສດຖະກິດ-ສັງຄົມ, ແຜນງົບປະມານແຫ່ງລັດ, ແຜນເງິນຕາ, ຜົນປະໂຫຍດຂອງຊາດ ແລະ ຂອງປະຊາຊົນ.
- ທຸກພາກສ່ວນຕ້ອງມີຄວາມຮັບຜິດຊອບ ແລະ ເປັນເຈົ້າການ ເພີ່ມທະວີປະສິດທິພາບ ແລະ ປະສິດທິຜົນໃນການປະຕິບັດວຽກງານກວດສອບ ແລະ ກວດກາລັດ, ຕັດສິນໃຈແກ້ໄຂຜົນການກວດສອບ ແລະ ກວດກາໃຫ້ເຂັ້ມງວດ ແລະ ເດັດຂາດ, ທຸກການກະທຳທີ່ເປັນການລະເມີດກົດໝາຍຕ້ອງໄດ້ຮັບການແກ້ໄຂ ໂດຍການເປັນເຈົ້າການຂອງອົງການກວດສອບແຫ່ງລັດ ແລະ ອົງການກວດກາລັດຖະບານປະຕິບັດຢ່າງເຂັ້ມງວດ ຕາມທີ່ກຳນົດໄວ້ໃນ ມາດຕາ 19 ຂອງກົດໝາຍວ່າດ້ວຍການກວດສອບແຫ່ງລັດ ແລະ ມາດຕາ 23 ຂອງກົດໝາຍວ່າດ້ວຍການກວດກາລັດ, ກົດໝາຍວ່າດ້ວຍການຕ້ານການສໍ້ລາດບັງຫຼວງ ແລະ ປະມວນກົດໝາຍອາຍາ.
- ເພີ່ມທະວີກົນໄກ ແລະ ການປະສານສົມທົບ ລະຫວ່າງອົງການກວດສອບແຫ່ງລັດ ກັບ ອົງການກວດກາລັດຖະບານ, ສະພາແຫ່ງຊາດ, ສະພາປະຊາຊົນຂັ້ນແຂວງ, ລັດຖະບານ ແລະ ອົງການປົກຄອງທ້ອງຖິ່ນ ໃນການແລກປ່ຽນຄຳຄິດຄຳເຫັນ, ມີວິທີການ ແລະ ມາດຕະການໃນການແກ້ໄຂຜົນການກວດສອບບົດສະຫຼຸບຂາດຕົວງົບປະມານແຫ່ງລັດ ແລະ ຜົນການກວດກາຕາມຜົນການກວດສອບປະຈຳປີ ໃຫ້ແທດເໝາະກັບຄວາມເປັນຈິງ, ມີຄວາມເປັນເອກະພາບ ແລະ ສາມາດແກ້ໄຂໄດ້.
- ເພີ່ມທະວີການຊີ້ນຳອົງການກວດສອບປະຈຳພາກ ພາກເໜືອ, ພາກກາງ ແລະ ພາກໃຕ້ ບົນພື້ນຖານປະສານສົມທົບ ກັບ ອົງການກວດກາລັດປະຈຳຂັ້ນແຂວງ ເພື່ອລາຍງານຜົນການກວດສອບ ງົບປະມານຂາດຕົວປະຈຳປີຂອງແຂວງ, ນະຄອນຫຼວງ ຕໍ່ສະພາປະຊາຊົນຂັ້ນແຂວງ ຕາມມາດຕາ 37 ຂອງກົດໝາຍວ່າດ້ວຍການກວດສອບແຫ່ງລັດ.
- ບັນດາອົງການຂັ້ນສູນກາງ ແລະ ທ້ອງຖິ່ນ, ວິສາຫະກິດລັດ ແລະ ທຸກພາກສ່ວນ ຈົ່ງສືບຕໍ່ໃຫ້ການສະໜັບສະໜູນການປະຕິບັດໜ້າທີ່ຂອງ ອົງການກວດສອບແຫ່ງລັດ ແລະ ອົງການກວດກາລັດຖະບານ ປະຕິບັດສິດ ແລະ ໜ້າທີ່ ຕາມທີ່ກຳນົດໄວ້ໃນກົດໝາຍ ວ່າດ້ວຍການກວດສອບແຫ່ງລັດ ແລະ ກົດໝາຍວ່າດ້ວຍການກວດກາລັດ.
3.2 ຜົນໄດ້ຮັບຈາກການແກ້ໄຂຜົນການກວດສອບ ແລະ ຜົນການກວດກາ.
- ສາມາດສະກັດກັ້ນ ແລະ ແກ້ໄຂບັນຫາໜີ້ສິນຄຸມເຄືອໃນລະບົບງົບປະມານແຫ່ງລັດ ໃຫ້ຫຼຸດໜ້ອຍຖອຍລົງ, ສາມາດປະຢັດ ແລະ ຂຸດຄົ້ນສ້າງລາຍຮັບເພີ່ມເຕີມເຂົ້າງົບປະມານແຫ່ງລັດ; ຕີຖອຍການລະເມີດວິໄນແຜນການ-ການເງິນ, ຈຳກັດ ແລະ ກ້າວໄປສູ່ການຢຸດຕິໂຄງການລົງທຶນຂອງລັດນອກແຜນງົບປະມານ, ປັບປຸງແຜນການລົງທຶນຂອງລັດໃຫ້ສອດຄ່ອງກັບແຜນພັດທະນາເສດຖະ ກິດ-ສັງຄົມ ແລະ ຄວາມອາດສາມາດຊຳລະຂອງງົບປະມານແຫ່ງລັດ ໃນແຕ່ລະໄລຍະ.
- ຜ່ານການກວດສອບ ແລະ ກວດກາ ຈະເຮັດໃຫ້ການຄຸ້ມຄອງລະບົບງົບປະມານແຫ່ງລັດ ມີຄວາມເຂັ້ມແຂງ, ຮັບປະກັນຄວາມໂປ່ງໃສ ແລະ ສາມາດກວດສອບໄດ້, ຈະເຮັດການປະຕິບັດມາດຕະການຕໍ່ບຸກຄົນ, ນິຕິບຸກຄົນ, ການຈັດຕັ້ງ ແລະ ຫົວໜ່ວຍງົບປະມານທີ່ລະເມີດກົດໝາຍ ແລະ ລະບຽບການ ໄດ້ຖືກກວດກາຢ່າງເຂັ້ມງວດ ແລະ ເດັດຂາດ, ສ້າງພື້ນຖານໜັກແໜ້ນ ເພື່ອກ້າວໄປສູ່ການຫັນເປັນທັນສະໄໝ ໃນທົ່ວລະບົບການກວດສອບ ແລະ ກວດກາລັດ ທີ່ສາມາດເຊື່ອມໂຍງກັບພາກພື້ນ ແລະ ສາກົນ.
- ຜ່ານລະບົບການກວດກາຈາກຜົນການກວດສອບເຮັດໃຫ້ການປັັບປຸງລະບົບ ກົງຈັກການຈັດຕັ້ງ ຢູ່ຂັ້ນສູນກາງ ແລະ ທ້ອງຖິ່ນ ໄດ້ຮັບການປັບປຸງ ໃຫ້ມີຄວາມເຂັ້ມແຂງ, ໂປ່ງໃສ ແລະ ກວດສອບໄດ້ທັງເປັນການ ສ້າງບາດກ້າວທີ່ເປັນພື້ນຖານໜັກແໜ້ນ ໄປສູ່ການຄຸ້ມຄອງລັດ ຄຸ້ມຄອງສັງຄົມດ້ວຍກົດໝາຍ.
- ສ້າງຄວາມເຂັ້ມແຂງ ແລະ ຮັບປະກັນຄວາມສັກສິດໃນການປະຕິບັດກົດໝາຍ ແລະ ນິຕິກຳລຸ່ມກົດໝາຍໃນທຸກຂົງເຂດວຽກງານ, ສ້າງຄວາມເຊື່ອໝັ້ນໃຫ້ສັງຄົມທັງພາຍໃນ ແລະ ຕ່າງປະເທດ ທັງເປັນການແກ້ໄຂບັນຫາຮົ່ວໄຫຼຂອງງົບປະມານແຫ່ງລັດ ແລະ ບັນຫາການສໍ້ລາດບັງຫຼວງໃຫ້ຫຼຸດລົງເທື່ອລະກ້າວ ເພື່ອເປັນການສ້າງບັນຍາກາດໃນການສົ່ງເສີມການລົງທຶນ.
3.3 ຂໍ້ສະເໜີ
ເພື່ອຄວາມເປັນເອກະພາບ ແລະ ບຸກທະລຸ ໃນວຽກງານການກວດສອບ ແລະ ກວດກາລັດ, ກຳມາທິການ ມີຂໍ້ສະເໜີ ດັ່ງນີ້:
- ສະເໜີລັດຖະບານອອກດຳລັດຂອງນາຍົກລັດຖະມົນຕີ ວ່າດ້ວຍການແກ້ໄຂຜົນການກວດກາຕາມຜົນການກວດສອບ ເພື່ອຜັນຂະຫຍາຍເນື້ອໃນຂອງກົດໝາຍວ່າດ້ວຍການກວດກາລັດ ໃຫ້ເປັນອັນລະອຽດ ແລະ ເອກະພາບໃນການຈັດຕັ້ງປະຕິບັດ; ຊີ້ນຳຂະແໜງການກ່ຽວຂ້ອງ ເປັນເຈົ້າການແກ້ໄຂການລະເມີດວິໄນແຜນການ-ການເງິນໃນຂອບເຂດທີ່ຕົນຮັບຜິດຊອບໃຫ້ຂາດຕົວ ແລະ ໃຫ້ສອດຄ່ອງຕາມກົດໝາຍ ແລະ ລະບຽບການ.
- ສະເໜີລັດຖະບານອອກດຳລັດ ວ່າດ້ວຍການເປີດເຜີຍຜົນການກວດກາຕາມຜົນການກວດສອບ, ບັນຫາໃດທີ່ໄດ້ກວດກາສຳເລັດຂາດຕົວແລ້ວ ກໍ່ສະເໜີໃຫ້ມີວິທີແຈ້ງຜົນຂອງການກວດກາຕາມຜົນການກວດສອບດັ່ງກ່າວໃຫ້ກະຊວງ-ອົງການ ແລະ ອົງການປົກຄອງທ້ອງຖິ່ນ ທີ່ກ່ຽວ ຂ້ອງ ແລະ ປະຊາຊົນຮັບຊາບ.
- ສະເໜີລັດຖະບານພິຈາລະນາແຕ່ງຕັ້ງຄະນະກຳມະການລະດັບຊາດ ໂດຍມີທ່ານຮອງນາຍົກລັດຖະມົນຕີ, ປະທານອົງການກວດກາລັດຖະບານ ທັງເປັນຫົວໜ້າອົງການຕ້ານການສໍ້ລາດບັງຫຼວງ ເປັນປະທານ ພ້ອມຄະນະ ເພື່ອຊີ້ນຳຂະແໜງການ ແລະ ທ້ອງຖິ່ນໃນການແກ້ໄຂຜົນການກວດກາຕາມຜົນການກວດສອບໃຫ້ຂາດຕົວ ພ້ອມທັງມີວິທີການ ແລະ ມາດຕະການແກ້ໄຂຢ່າງເປັນລະບົບ ໃນໄລຍະສັ້ນ, ໄລຍະກາງ ແລະ ໄລຍະຍາວ ພ້ອມທັງມີແຜນປະຈຳປີເປັນລະບົບ, ຕໍ່ເນື່ອງ ແລະ ມີກຳນົດໄລຍະເວລາທີ່ຊັດເຈນ.
- ສະເໜີລັດຖະບານສະຫຼຸບຄືນບັນດາໂຄງການລົງທຶນນອກແຜນ ນັບແຕ່ປີ 2016 ຄືນຫຼັງໃຫ້ຊັດເຈນ ພ້ອມທັງມີວິທີການ ແລະ ມາດຕະການແກ້ໄຂລະອຽດ ເພື່ອລາຍງານຕໍ່ສະພາແຫ່ງຊາດ ພິຈາລະນາອອກມະຕິຕົກລົງແກ້ໄຂ ບັນດາໂຄງການລົງທຶນນອກແຜນ ຢ່າງຂາດຕົວ. ນັບແຕ່ປີ 2017 ເປັນຕົ້ນໄປເດັດຂາດບໍ່ໃຫ້ສ້າງໂຄງການລົງທຶນນອກແຜນ ນອກຈາກໂຄງການກ່ຽວກັບຄວາມໝັ້ນຄົງ, ໂຄງການກ່ຽວກັບຊາຍແດນ, ໂຄງການໄພພິບັດ ແລະ ໂຄງການລົງທຶນຂອງລັດລະດັບຊາດ ຕາມມາດຕາ 17 ຂອງກົດໝາຍວ່າດ້ວຍການລົງທຶນຂອງລັດ.
- ສະເໜີລັດຖະບານຊີ້ນໍາ ກະຊວງ-ອົງການ ແລະ ອົງການປົກຄອງທ້ອງຖີ່ນເປັນເຈົ້າການໃນການກວດກາຄວາມຮັບຜິດຊອບຂອງຫົວໜ່ວຍງົບປະມານທີ່ຢູ່ໃນຂັ້ນຄຸ້ມຄອງຂອງຕົນ, ເພີ່ມທະວີການປະສານງານລະຫວ່າງອົງການກວດສອບປະຈຳພາກ ແລະ ອົງການກາລັດປະຈຳຂັ້ນແຂວງ ໃນການແກ້ໄຂການກວດກາຕາມຜົນການກວດສອບ ຢ່າງເຂັ້ມງວດ ແລະ ທັນເວລາ.
- ສະເໜີຄະນະປະຈຳສະພາແຫ່ງຊາດເພີ່ມທະວີການຊີ້ນຳສະພາປະຊາຊົນຂັ້ນແຂວງ ໃນການກຳນົດເປົ້າໝາຍກວດສອບ, ເອົາໃຈໃສ່ການປະສານງານໃນການແລກປ່ຽນຂໍ້ມູນການກວດສອບ ແລະ ການຕິດຕາມກວດກາການຈັດຕັ້ງປະຕິບັດຂໍ້ແນະນຳປັບປຸງແກ້ໄຂຜົນການກວດສອບຢູ່ໃນເຂດເລືອກຕັ້ງຂອງຕົນ ຢ່າງເຂັ້ມງວດ ແລະ ທັນເວລາ.
ທ້າຍສຸດນີ້ ຂໍອວຍພອນໃຫ້ທ່ານປະທານ, ຄະນະປະທານ, ບັນດາທ່ານສະມາຊິກສະພາແຫ່ງຊາດ, ສະມາຊິກລັດຖະບານ ແລະ ບັນດາທ່ານແຂກ ທີ່ມີກຽດ ຈົ່ງມີສຸຂະພາບເຂັ້ມແຂງ, ມີຄວາມຜາສຸກ ແລະ ສຳເລັດໜ້າທີ່ອັນມີກຽດຂອງບັນດາທ່ານ, ອວຍພອນໃຫ້ກອງປະຊຸມປະສົບຜົນສຳເລັດຕາມຈຸດປະສົງລະດັບຄາດໝາຍ.
(ຂໍຂອບໃຈ)


text:
(ສພຊ) ຕອນເຊົ້າວັນທີ 26 ສິງຫາ 2019, ທ່ານ ນາງ ສີໃສ ລືເດດມູນສອນ ກໍາມະການສູນກາງພັກ, ຮອງປະທານສະພາແຫ່ງຊາດ (ສພຊ), ຄະນະອະນຸກໍາມະການເນື້ອໃນກອງປະຊຸມໃຫຍ່ ຄັ້ງທີ XI ຂອງພັກ ໄດ້ນໍາພາຄະນະຮັບຜິດຊອບ-ຄົ້ນຄວ້າເນື້ອໃນຂົງເຂດລະບົບອໍານາດລັດ ເຄື່ອນໄຫວຕິດຕາມຊຸກຍູ້ວຽກງານຢູ່ແຂວງຫລວງພະບາງ. ໃນການເຄື່ອນໄຫວວຽກງານດັ່ງກ່າວ ມີທ່ານ ຄໍາຂັນ ຈັນທະວີສຸກ ກໍາມະການສູນກາງພັກ, ເລຂາພັກແຂວງ, ເຈົ້າແຂວງ ແຂວງຫລວງພະບາງ, ທັງເປັນຫົວໜ້າອະນຸກໍາມະການເນື້ອໃນກອງປະຊຸມໃຫຍ່ ຄັ້ງທີ VIII ຂອງອົງຄະນະພັກແຂວງແຂວງຫລວງພະບາງ; ບັນດາທ່ານຮອງເລຂາພັກແຂວງ, ຮອງເຈົ້າແຂວງແຂວງຫລວງພະບາງ; ບັນດາທ່ານຈາກພະແນກຕ່າງໆຂອງແຂວງ, ຕາງໜ້າຈາກສະພາປະຊາຊົນແຂວງຫລວງພະບາງ, ອົງການໄອຍະການປະຊາຊົນແຂວງ, ສານປະຊາຊົນແຂວງ ແລະ ອົງການສືບສວນ-ສອບສວນຂອງແຂວງ ແລະ ພາກສ່ວນກ່ຽວຂ້ອງ ໄດ້ເຂົ້າຮ່ວມກອງປະຊຸມຢ່າງພ້ອມພຽງ.
ໃນກອງປະຊຸມ ທ່ານ ຄໍາຂັນ ຈັນທະວີສຸກ ໄດ້ຕາງໜ້າການນໍາຂອງແຂວງ ລາຍງານກ່ຽວກັບການກະກຽມກອງປະຊຸມໃຫຍ່ຂອງອົງຄະນະພັກແຂວງ, ການກະກຽມຮ່າງລາຍງາານການເມືອງກອງປະຊຸມໃຫຍ່ອົງຄະນະພັກແຂວງ ແຂວງຫລວງພະບາງ. ພ້ອມກັນນັ້ນ ກອງປະຊຸມຍັງໄດ້ຮັບຟັງລາຍງານການຈັດຕັ້ງຜັນຂະຫຍາຍມະຕິກອງປະຊຸມໃຫຍ່ ຄັ້ງທີ X ຂອງພັກ ຈາກບັນດາພະແນກທີ່ກ່ຽວຂ້ອງຂອງແຂວງ ແລະ ຮັບຟັງລາຍງານການພົວພັນປະສານງານ ລະຫວ່າງ ຫ້ອງວ່າການປົກຄອງແຂວງຫລວງພະບາງ ແລະ ສະພາປະຊາຊົນແຂວງຫລວງພະບາງ ຈາກຕາງໜ້າຂອງທັງສອງພາກສ່ວນ.
ໃນໂອກາດດຽວກັນ, ວັນທີ 27 ສິງຫາ 2019 ທ່ານ ນາງ ສີໃສ ລືເດດມູນສອນ ພ້ອມດ້ວຍຄະນະ ໄດ້ລົງເຄື່ອນໄຫວຕິດຕາມຊຸກຍູ້ວຽກງານຢູ່ເມືອງວຽງຄໍາ ແຂວງຫລວງພະບາງ ໂດຍມີທ່ານ ຊາຍພອນ ຈັນທຸມມາ ຮັກສາການເລຂາພັກເມືອງ, ເຈົ້າເມືອງເມືອງວຽງຄໍາ, ບັນດາທ່ານຮອງເຈົ້າເມືອງ, ບັນດາທ່ານຫົວໜ້າຫ້ອງການຕ່າງໆຂອງເມືອງວຽງຄໍາເຂົ້າຮ່ວມ.
ທ່ານ ຊາຍພອນ ຈັນທຸມມາ ໄດ້ຕາງໜ້າການນໍາຂອງເມືອງ ລາຍງານການກະກຽມກອງປະຊຸມໃຫຍ່ ຄັ້ງທີ XII ຂອງອົງຄະນະພັກເມືອງວຽງຄໍາ, ການກະກຽມຮ່າງລາຍງານການເມືອງກອງປະຊຸມໃຫຍ່ຂອງອົງຄະນະພັກເມືອງ. ພ້ອມກັນນັ້ນ, ກອງປະຊຸມໄດ້ຮັບຟັງລາຍງານການຈັດຕັ້ງຜັນຂະຫຍາຍມະຕິກອງປະຊຸມໃຫຍ່ ຄັ້ງທີ X ຂອງພັກ ຈາກຫ້ອງການ ປກສ ເມືອງ ຕາງໜ້າອົງການສືບສວນ-ສອບສວນ ຂອງເມືອງວຽງຄໍາ ແລະ ພາກສ່ວນທີ່ກ່ຽວຂ້ອງ; ຮັບຟັງລາຍງານສະພາບການເຄື່ອນໄຫວວຽກງານ ຂອງໜ່ວຍສະມາຊິກສະພາປະຊາຊົນແຂວງປະຈໍາເມືອງວຽງຄໍາ ໃນຖານະເປັນຕົວແທນແຫ່ງສິດ ແລະ ຜົນປະໂຫຍດຂອງປະຊາຊົນບັນດາເຜົ່າພາຍໃນເມືອງ ແລະ ການປະຕິບັດສິດ ແລະ ໜ້າທີ່ຂອງສະມາຊິກສະພາປະຊາຊົນແຂວງ ຕາມທີ່ກໍານົດໄວ້ໃນກົດໝາຍ.
ທ່ານ ນາງ ສີໃສ ລືເດດມູນສອນ ໄດ້ມີຄໍາເຫັນຕໍ່ສອງກອງປະຊຸມ ໂດຍໄດ້ສະແດງຄວາມຍ້ອງຍໍຊົມເຊີຍຕໍ່ ຄະນະຮັບຜິດຊອບກະກຽມກອງປະຊຸມໃຫຍ່ຂອງອົງຄະນະພັກແຂວງ ແຂວງຫລວງພະບາງ, ຄະນະຮັບຜິດຊອບກະກຽມກອງປະຊຸມໃຫຍ່ຂອງອົງຄະນະພັກເມືອງ ເມືອງວຽງຄໍາ, ແຂວງຫລວງພະບາງ ທີ່ໄດ້ເອົາໃຈໃສ່ຈັດຕັ້ງຜັນຂະຫຍາຍຈິດໃຈຊີ້ນໍາຂອງສູນກາງພັກ ເຂົ້າໃນການກະກຽມກອງປະຊຸມໃຫຍ່ອົງຄະນະພັກຂອງຕົນເປັນຢ່າງດີ. ພ້ອມກັນນັ້ນ, ທ່ານຮອງປະທານສະພາແຫ່ງຊາດ ໄດ້ມີທິດຊີ້ນໍາໃຫ້ເອົາໃຈໃສ່ການກະກຽມຮ່າງບົດລາຍງານການເມືອງ ໂດຍສະເພາະການຕີລາຄາຜົນການຈັດຕັ້ງປະຕິບັດມະຕິກອງປະຊຸມໃຫຍ່ອົງຄະນະພັກຂັ້ນຂອງຕົນໃນໄລຍະຜ່ານມາ ໃຫ້ເລິກເຊິ່ງ, ຊອກໃຫ້ເຫັນດ້ານຄົງຄ້າງ, ສາເຫດ ແລະ ເອົາໃຈໃສ່ການກໍານົດທິດທາງໃນຕໍ່ໜ້າ ໃຫ້ສອດຄ່ອງກັບສະພາບຄວາມເປັນຈິງ ແລະ ສາມາດແກ້ໄຂບັນຫາທີ່ເກີດຂຶ້ນໄດ້ຢ່າງມີປະສິດທິພາບ; ເອົາໃຈໃສ່ການຮ່າງແຜນພັດທະນາເສດຖະກິດ-ສັງຄົມຂອງແຂວງ ແລະ ເມືອງວຽງຄໍາ ໃຫ້ສອດຄ່ອງກັບທ່າແຮງບົ່ມຊ້ອນຂອງທ້ອງຖິ່ນຕົນ. ການກະກຽມເອກະສານດັ່ງກ່າວ ໃຫ້ອີງໃສ່ຄໍາສັ່ງຂອງຄະນະເລຂາທິການສູນກາງພັກ ສະບັບເລກທີ 04/ຄລສພ, ລົງວັນທີ 7 ພຶດສະພາ 2018 ວ່າດ້ວຍການກະກຽມດໍາເນີນກອງປະຊຸມໃຫຍ່ອົງຄະນະພັກກະຊວງ-ອົງການ, ແຂວງ-ນະຄອນ ຫລວງ; ອົງຄະນະພັກເມືອງ-ນະຄອນ ແລະ ຮາກຖານພັກ ໃນຂອບເຂດທົ່ວປະເທດ ເພື່ອເຮັດໃຫ້ການກະກຽມກອງປະຊຸມໃຫຍ່ຂອງອົງຄະນະພັກຂັ້ນຂອງຕົນ ໄດ້ຮັບຜົນສໍາເລັດຕາມແຜນການ ແລະ ຄາດໝາຍທີ່ວາງໄວ້.


text:
ວັນທີ 1 ສິງຫາ 2022
ກອງທຶນ McKnight Endowment ສໍາລັບ Neuroscience (MEFN) ປະກາດສາມຜູ້ຮັບ $600,000 ໃນການຊ່ວຍເຫຼືອລ້າໂດຍຜ່ານ 2022 McKnight Technological Innovations in Neuroscience Awards, ຮັບຮູ້ໂຄງການເຫຼົ່ານີ້ສໍາລັບຄວາມສາມາດໃນການປ່ຽນແປງພື້ນຖານຂອງວິທີການຄົ້ນຄ້ວາທາງດ້ານ neuroscience. ແຕ່ລະໂຄງການຈະໄດ້ຮັບຈໍານວນທັງຫມົດ $200,000 ໃນໄລຍະສອງປີຂ້າງຫນ້າ, ກ້າວຫນ້າການພັດທະນາຂອງເຕັກໂນໂລຊີພື້ນຖານເຫຼົ່ານີ້ນໍາໃຊ້ໃນແຜນທີ່, ຕິດຕາມກວດກາ, ແລະແບບຈໍາລອງການເຮັດວຽກຂອງສະຫມອງ. ຜູ້ໄດ້ຮັບລາງວັນ 2022 ແລະໂຄງການຂອງເຂົາເຈົ້າ:
- Andre Berndt, ປະລິນຍາເອກ, ຈາກມະຫາວິທະຍາໄລວໍຊິງຕັນ, ກໍາລັງພັດທະນາລະບົບເພື່ອສ້າງແລະສະແກນ biosensors optogenetic ຈໍານວນຫລາຍຢ່າງໄວວາ, ດັ່ງນັ້ນນັກຄົ້ນຄວ້າສາມາດກໍານົດແລະປັບປຸງ biosensors ເຫຼົ່ານີ້ໄດ້ຊັດເຈນກວ່າສໍາລັບການທົດລອງຂອງເຂົາເຈົ້າ. ເຕັກໂນໂລຢີໃນປະຈຸບັນແລະຂໍ້ຈໍາກັດຂອງຊັບພະຍາກອນຈໍາກັດໃຫ້ນັກຄົ້ນຄວ້າຄົ້ນຫາພຽງແຕ່ອາຍແກັສຫຼືຫຼາຍຮ້ອຍຕົວຂອງ biosensors, ແລະຂະຫນາດຕົວຢ່າງຂະຫນາດນ້ອຍຫມາຍຄວາມວ່າພວກເຂົາບໍ່ສາມາດແນ່ໃຈວ່າພວກເຂົາພົບທາງເລືອກທີ່ດີທີ່ສຸດ. ດ້ວຍຄວາມສາມາດໃນການສ້າງແລະຫນ້າຈໍຫລາຍສິບພັນ, ທາງເລືອກຂອງພວກເຂົາຈະຂະຫຍາຍອອກເປັນຈໍານວນຫຼວງຫຼາຍ.
- Ruixuan Gao, ປະລິນຍາເອກ, ຈາກມະຫາວິທະຍາໄລ Illinois Chicago, ແມ່ນວິສະວະກໍາເຄມີເປັນ hydrogel ຊະນິດໃຫມ່ເພື່ອໃຊ້ໃນການປະຕິບັດໃຫມ່ຂອງຈຸນລະພາກຂະຫຍາຍ - ທີ່ສໍາຄັນການຂະຫຍາຍຈຸລັງຕົວຢ່າງແລະຈຸລັງອົງປະກອບຂອງພວກມັນຫຼາຍເທົ່າຂະຫນາດຕົ້ນສະບັບຂອງພວກເຂົາເພື່ອເຮັດໃຫ້ພວກເຂົາງ່າຍຂຶ້ນໃນການສຶກສາ. "tetra-gel" ຂອງລາວໃຫມ່ແລະໂມເລກຸນພິເສດທີ່ຍຶດເອົາຕົວຢ່າງກັບເຈນຈະຊ່ວຍໃຫ້ມັນຂະຫຍາຍອອກດ້ວຍຄວາມຊື່ສັດສູງແລະມີຄວາມຫມັ້ນຄົງເພື່ອໃຫ້ໂຄງສ້າງໂມເລກຸນຂອງເນື້ອເຍື່ອສະຫມອງຖືກຈັບໄດ້ດີກວ່າ.
- Mirna Mihovilovic Skanata, Ph.D., ຈາກມະຫາວິທະຍາໄລ Syracuse, ກໍາລັງພັດທະນາຄໍາຮ້ອງສະຫມັກໃຫມ່ທີ່ມີຄວາມແມ່ນຍໍາສູງສໍາລັບກ້ອງຈຸລະທັດສອງໂຟຕອນທີ່ຈະຊ່ວຍໃຫ້ນັກຄົ້ນຄວ້າສາມາດຕິດຕາມແລະປະຕິບັດການເຄື່ອນໄຫວທາງ neural ໄດ້ຢ່າງແນ່ນອນໃນພື້ນທີ່ຂະຫນາດໃຫຍ່ຂອງແມງວັນຫມາກໄມ້ຕົວອ່ອນທີ່ມີການເຄື່ອນໄຫວຢ່າງເປັນອິດສະຫຼະ. ລະບົບແມ່ນບໍ່ມີການບຸກລຸກທັງຫມົດ, ໂດຍໃຊ້ສູດການຄິດໄລ່ເພື່ອປັບຕົວສໍາລັບການເຄື່ອນໄຫວຂອງຕົວອ່ອນແລະຕິດຕາມຈຸລັງຂອງແຕ່ລະຕົວພ້ອມໆກັນໂດຍການຄິດໄລ່ແລະແກ້ໄຂສໍາລັບການເຄື່ອນໄຫວແລະການຜິດປົກກະຕິຂອງສະຫມອງໃນຂະນະທີ່ສັດເຄື່ອນຍ້າຍ.
ຮຽນຮູ້ເພີ່ມເຕີມກ່ຽວກັບແຕ່ລະໂຄງການຄົ້ນຄ້ວາຂ້າງລຸ່ມນີ້.
ກ່ຽວກັບລາງວັນນະວັດຕະ ກຳ ເຕັກໂນໂລຢີໃນລາງວັນ Neuroscience
ນັບຕັ້ງແຕ່ McKnight Technological Innovations in Neuroscience Award ໄດ້ຖືກສ້າງຕັ້ງຂຶ້ນໃນປີ 1999, MEFN ໄດ້ປະກອບສ່ວນຫຼາຍກວ່າ $16 ລ້ານໃຫ້ກັບເຕັກໂນໂລຊີນະວັດຕະກໍາສໍາລັບ neuroscience ຜ່ານກົນໄກລາງວັນນີ້. MEFN ມີຄວາມສົນໃຈໂດຍສະເພາະໃນການເຮັດວຽກທີ່ນໍາໃຊ້ວິທີການໃຫມ່ແລະໃຫມ່ເພື່ອກ້າວຫນ້າຄວາມສາມາດໃນການຈັດການແລະການວິເຄາະການເຮັດວຽກຂອງສະຫມອງ. ເທັກໂນໂລຍີທີ່ພັດທະນາດ້ວຍການສະໜັບສະໜຸນ McKnight ໃນທີ່ສຸດຈະຕ້ອງມີໃຫ້ກັບນັກວິທະຍາສາດຄົນອື່ນໆ.
ທ່ານ Markus Meister, Ph.D., ປະທານຄະນະກໍາມະການລາງວັນແລະ Anne P. ແລະ Benjamin F. Biaggini ອາຈານສອນວິທະຍາສາດຊີວະວິທະຍາກ່າວວ່າ "ອີກເທື່ອຫນຶ່ງ, ມັນເປັນເລື່ອງທີ່ຫນ້າຕື່ນເຕັ້ນທີ່ຈະເຫັນຄວາມສະຫລາດທີ່ຜູ້ສະຫມັກຂອງພວກເຮົານໍາເອົາເຕັກໂນໂລຢີດ້ານລະບົບປະສາດໃຫມ່. ທີ່ Caltech. "ລາງວັນຂອງພວກເຮົາກວມເອົາຢ່າງກວ້າງຂວາງ, ຈາກ biosensors ໃຫມ່ສໍາລັບການສົ່ງສັນຍານໂມເລກຸນໄປສູ່ວິທີການທີ່ສະຫລາດທີ່ຂະຫຍາຍເນື້ອເຍື່ອ neural ກ່ອນກ້ອງຈຸລະທັດຄວາມລະອຽດສູງ."
ຄະນະກໍາມະການຄັດເລືອກໃນປີນີ້ຍັງປະກອບມີ Adrienne Fairhall, Timothy Holy, Loren Looger, Mala Murthy, Alice Ting, ແລະ Hongkui Zeng, ຜູ້ທີ່ເລືອກລາງວັນປະດິດສ້າງເຕັກໂນໂລຢີຂອງ Neuroscience Awards ໃນປີນີ້ຈາກສະນຸກເກີທີ່ມີການແຂ່ງຂັນສູງທີ່ມີຜູ້ສະຫມັກ 90 ຄົນ.
ສໍາລັບຂໍ້ມູນເພີ່ມເຕີມກ່ຽວກັບລາງວັນ, ກະລຸນາ ເຂົ້າເບິ່ງເວບໄຊທ໌ຂອງພວກເຮົາ.
2022 ນະວັດຕະກໍາເຕັກໂນໂລຢີ McKnight ໃນລາງວັນ Neuroscience
Andre Berndt, PhD, Assistant Professor, Department of Bioengineering, ມະຫາວິທະຍາໄລ Washington
ຂະຫນານກັນຢ່າງຫຼວງຫຼາຍ, ວິສະວະກໍາການສົ່ງຜ່ານສູງຂອງ biosensors optogenetic ສໍາລັບສັນຍານ neuronal
Florescent, ໂປຣຕີນທີ່ເຂົ້າລະຫັດພັນທຸກໍາໄດ້ປະຕິວັດການສຶກສາຂອງຈຸລັງສະຫມອງແລະວົງຈອນ neural. ໂດຍການເຮັດໃຫ້ມີແສງຢູ່ໃນທີ່ປະທັບຂອງກິດຈະກໍາທາງ neural ສະເພາະ, ເຊິ່ງຫຼັງຈາກນັ້ນສາມາດຖືກບັນທຶກໄວ້ໂດຍກ້ອງຈຸລະທັດແລະເສັ້ນໃຍແສງສະຫວ່າງໃນສະຫມອງທີ່ມີຊີວິດ, ເຄື່ອງມືນີ້ໄດ້ປົດລັອກຄວາມລຶກລັບຫຼາຍຢ່າງແລະອະນຸຍາດໃຫ້ນັກຄົ້ນຄວ້າສາມາດເບິ່ງເຫັນກິດຈະກໍາຂອງສະຫມອງແລະເສັ້ນທາງ neural. ແຕ່ມີຂໍ້ບົກພ່ອງ: ການພັດທະນາແລະການກໍານົດເຊັນເຊີທີ່ດີທີ່ສຸດສໍາລັບແຕ່ລະການທົດລອງ. ທາດໂປຼຕີນທີ່ຖືກເຂົ້າລະຫັດເຫຼົ່ານີ້ຕ້ອງການປະຕິກິລິຍາໃນທີ່ມີພຽງແຕ່ການກະຕຸ້ນສະເພາະ, ໃນບາງກໍລະນີອາດຈະຕ້ອງມີຄວາມອ່ອນໄຫວສູງ, ໃນກໍລະນີອື່ນໆອາດຈະຕ້ອງ fluoresce ເປັນໄລຍະເວລາດົນກວ່າ, ຫຼືການທົດລອງອາດຈະຕ້ອງການເຊັນເຊີສອງຕົວເພື່ອເບິ່ງວ່າມີສານ neurotransmitters ຫຼາຍເທົ່າໃດ. ພົວພັນ.
ໃນອະດີດ, ແຕ່ລະເຊັນເຊີຕ້ອງໄດ້ຮັບການດັດແປງພັນທຸກໍາ, ຜະລິດ, ແລະທົດສອບສ່ວນບຸກຄົນ. ບາງທີພຽງແຕ່ສອງສາມສິບຫຼືຫຼາຍຮ້ອຍຄົນສາມາດປຽບທຽບໄດ້, ແລະນັກຄົ້ນຄວ້າໄດ້ເລືອກທາງເລືອກທີ່ດີທີ່ສຸດຈາກຕົວຢ່າງຂະຫນາດນ້ອຍ - ບໍ່ຮູ້ວ່າມີທາງເລືອກທີ່ດີກວ່າແລະຊັດເຈນກວ່າທີ່ມີຢູ່. ທ່ານດຣ Berndt ໄດ້ພັດທະນາຂະບວນການສໍາລັບການພັດທະນາແລະການທົດສອບ biosensors optogenetic ຈໍານວນຫລາຍພ້ອມໆກັນ, ໂດຍມີຈຸດປະສົງໃນການກວດສອບຫຼາຍກວ່າ 10,000 ຕໍ່ມື້ແລະສ້າງຫ້ອງສະຫມຸດ biosensors ຂະຫນາດໃຫຍ່ທີ່ສາມາດໃຫ້ນັກຄົ້ນຄວ້າເຂົ້າເຖິງໂປຣຕີນທີ່ຖືກວິສະວະກໍາທີ່ຊັດເຈນທີ່ພວກເຂົາສາມາດນໍາໃຊ້ເພື່ອດໍາເນີນການຕະຫຼອດໄປ. ການທົດລອງສະເພາະຫຼາຍຂຶ້ນ.
ເທກໂນໂລຍີດັ່ງກ່າວໃຊ້ວິສະວະກໍາພັນທຸກໍາຢ່າງໄວວາເພື່ອສ້າງຕົວແປຈໍານວນຫລາຍຂອງ biosensor, ຫຼັງຈາກນັ້ນວາງຕົວແປແຕ່ລະຄົນເຂົ້າໄປໃນ microwell array. ເຊັນເຊີໄດ້ຖືກສໍາຜັດກັບ neuropeptides - ໃນປັດຈຸບັນ, ທ່ານດຣ Berndt ກໍາລັງສຸມໃສ່ sensors opioid ສະເພາະ ligand - ແລະເຊັນເຊີ optical ຫຼັງຈາກນັ້ນອ່ານ microarray, ກວດພົບຄວາມສະຫວ່າງແລະຕົວແປອື່ນໆຂອງແຕ່ລະ variant, ແລະເລືອກທາງເລືອກທີ່ດີທີ່ສຸດສໍາລັບການທົດສອບຕໍ່ໄປ. ໃນໄລຍະ 2 ປີ, ບາງ 750,000 biosensors ຈະຖືກທົດສອບແລະຂະບວນການສໍາລັບການກວດກາຂອງເຂົາເຈົ້າປັບປຸງ, ກ້າວຫນ້າການຄົ້ນຄວ້າໄປສູ່ການປະຕິບັດ opioid ໃນສະຫມອງແລະສະຫນອງວິທີການທີ່ຫຼາກຫຼາຍຂອງນັກຄົ້ນຄວ້າອື່ນໆສາມາດນໍາໃຊ້ສໍາລັບການທົດລອງຂອງເຂົາເຈົ້າ.
Ruixuan Gao, ປະລິນຍາເອກ, ຜູ້ຊ່ວຍສາດສະດາຈານ, ພາກວິຊາເຄມີສາດ ແລະ ພາກວິຊາຊີວະວິທະຍາ, ມະຫາວິທະຍາໄລ Illinois Chicago
Sub-10 nm spatial profileing ຂອງທາດໂປຼຕີນຈາກ synaptic ແລະ RNA transcripts ທີ່ມີກ້ອງຈຸລະທັດຂະຫຍາຍ isotropy ສູງໂດຍໃຊ້ hydrogel ທີ່ເປັນເອກະພາບສູງທີ່ສ້າງຂຶ້ນຈາກ monomers ຄ້າຍຄື tetrahedron.
ເພື່ອກວດເບິ່ງສິ່ງທີ່ມີຂະຫນາດນ້ອຍຫຼາຍ - ເຊັ່ນ neurons ແລະ synapses ຂອງມັນຢູ່ໃນສະຫມອງ - ນັກຄົ້ນຄວ້າໃຊ້ກ້ອງຈຸລະທັດທີ່ມີປະສິດທິພາບ. ແຕ່ມີວິທີການອື່ນທີ່ສາມາດໃຫ້ຜົນໄດ້ຮັບທີ່ຫນ້າປະທັບໃຈ: ການຂະຫຍາຍຕົວຢ່າງເນື້ອເຍື່ອແລະຈຸລັງພາຍໃນມັນໂດຍການນໍາໃຊ້ hydrogel ພິເສດທີ່ບວມໄດ້ໂດຍຜ່ານຂະບວນການທີ່ເອີ້ນວ່າການຂະຫຍາຍ microscopy. hydrogel ຜູກມັດກັບອົງປະກອບໂມເລກຸນທີ່ແຕກຕ່າງກັນຂອງຈຸລັງແລະຂະຫຍາຍອອກ, ໂດຍຫລັກການຖືພາກສ່ວນອົງປະກອບທັງຫມົດຢູ່ໃນຕໍາແຫນ່ງທີ່ກ່ຽວຂ້ອງດຽວກັນກັບກັນແລະກັນ, ການສ້າງຕົວຢ່າງທີ່ໃຫຍ່ກວ່າແລະສາມາດເຂົ້າເຖິງໄດ້ຫຼາຍເພື່ອສຶກສາ - ໃນຫຼັກການ, ຄ້າຍຄືກັບການຂຽນໃສ່ປູມເປົ້າ, ຫຼັງຈາກນັ້ນເຮັດໃຫ້ມັນ inflating. .
ຢ່າງໃດກໍຕາມ, hydrogels ໃນປະຈຸບັນທີ່ໃຊ້ສໍາລັບຂະບວນການນີ້ມີຂໍ້ບົກຜ່ອງບາງຢ່າງໃນເວລາທີ່ມັນມາກັບການສຶກສາໂຄງສ້າງນາທີໃນສະຫມອງ. ຂອບຂອງຄວາມຜິດພາດໃນການຖືຕໍາແຫນ່ງທີ່ກ່ຽວຂ້ອງຂອງໂມເລກຸນແມ່ນບໍ່ຊັດເຈນຕາມທີ່ຕ້ອງການ. ເຈນໃຫມ່ທີ່ມີທ່າແຮງທີ່ຈະເອົາຊະນະບັນຫານີ້ reacts ບໍ່ດີກັບຄວາມຮ້ອນທີ່ໃຊ້ໃນການ denaturing ແລະການປິ່ນປົວຕົວຢ່າງເນື້ອເຍື່ອ. ແລະມັນສາມາດຈໍາກັດການໃຊ້ biomarkers fluorescing. ທ່ານດຣ Gao ມີຈຸດປະສົງເພື່ອປັບປຸງເຕັກໂນໂລຢີໂດຍການພັດທະນາປະເພດໃຫມ່ຂອງ "tetra-gel", ເຊິ່ງຖືກວິສະວະກໍາທາງເຄມີເພື່ອໃຫ້ມີ monomer ທີ່ມີຮູບຊົງ tetrahedron ທີ່ມີຄວາມເປັນເອກະພາບທີ່ສຸດຍ້ອນວ່າມັນຂະຫຍາຍ, ທົນທານຕໍ່ຄວາມຮ້ອນແລະອະນຸຍາດໃຫ້ນໍາໃຊ້ເຄື່ອງຫມາຍ bioluminescent. ລາວຍັງຈະພັດທະນາຕົວເຊື່ອມຕໍ່ທາງເຄມີ, ໂມເລກຸນພິເສດທີ່ຈະຜູກມັດອົງປະກອບໂມເລກຸນທີ່ແຕກຕ່າງກັນຂອງຕົວຢ່າງກັບເຈນ. ເປົ້າຫມາຍແມ່ນເພື່ອໃຫ້ມີຕົວຢ່າງຂະຫຍາຍທີ່ກົງກັບຄວາມຊື່ສັດຂອງຕົ້ນສະບັບພາຍໃນ 10 nanometers, ກົງກັບຄວາມລະອຽດຂອງກ້ອງຈຸລະທັດທີ່ມີປະສິດທິພາບ.
ການຄົ້ນຄວ້າຂອງທ່ານດຣ Gao ໄດ້ລະບຸໄວ້ແລ້ວວ່າທາດປະສົມທີ່ມີທ່າແຮງທີ່ຈະພັດທະນາ tetra-gel ນີ້. ໃນຂະນະທີ່ຫ້ອງທົດລອງຂອງລາວພັດທະນາແລະປັບປຸງມັນ, ລາວຈະນໍາໃຊ້ຄວາມສາມາດຂອງມັນເຂົ້າໃນການສຶກສາ, ສໍາລັບຕົວຢ່າງ, ໂຣກ Parkinson's ທີ່ຖືກກະທົບໃນສະຫມອງໃນຕອນຕົ້ນ. ການສຶກສາໂຄງສ້າງທີ່ແນ່ນອນຂອງສະຫມອງເຫຼົ່ານີ້ໄດ້ທ້າທາຍກັບວິທີການແບບດັ້ງເດີມ, ແລະເປົ້າຫມາຍແມ່ນເພື່ອແຜນທີ່ synaptic ໂປຣຕີນທີ່ຊັດເຈນແລະການຖ່າຍທອດພັນທຸກໍາທີ່ກ່ຽວຂ້ອງ, ຊ່ວຍໃຫ້ຄົ້ນພົບວິທີການເລີ່ມຕົ້ນຂອງສະຫມອງ PD ແມ່ນໂຄງສ້າງໂມເລກຸນ.
Mirna Mihovilovic Skanata, Ph.D., ຜູ້ຊ່ວຍສາດສະດາຈານ, ພາກວິຊາຟີຊິກ, ມະຫາວິທະຍາໄລ Syracuse
ເທກໂນໂລຍີການຕິດຕາມສອງໂຟຕອນເພື່ອອ່ານແລະຈັດການຮູບແບບ neural ໃນສັດເຄື່ອນຍ້າຍຢ່າງເສລີ
ມາດຕະຖານຄໍາສໍາລັບນັກວິທະຍາສາດ neuroscientists ແມ່ນເພື່ອສາມາດບັນທຶກແລະ manipulate ສິ່ງທີ່ເກີດຂຶ້ນໃນສະຫມອງໃນລະດັບສູງຂອງຄວາມແມ່ນຍໍາ, ໃນໄລຍະພື້ນທີ່ຂະຫນາດໃຫຍ່, ໃນຂະນະທີ່ສັດທີ່ມີຊີວິດຢູ່ແມ່ນປະຕິບັດຢ່າງເສລີແລະທໍາມະຊາດ. ໃນຊຸມປີມໍ່ໆມານີ້, ເຕັກໂນໂລຢີໄດ້ອະນຸຍາດໃຫ້ນັກຄົ້ນຄວ້າກ້າວໄປສູ່ຄວາມເຫມາະສົມນີ້, ແຕ່ສະເຫມີມີການປະນີປະນອມບາງຢ່າງ. ເລື້ອຍໆ, ສັດຈໍາເປັນຕ້ອງໄດ້ຮັບການແກ້ໄຂຫົວ, ແລະ / ຫຼືມີເຊັນເຊີ intrusive ຫຼື optics implanted ໃນສະຫມອງຂອງເຂົາເຈົ້າ, ແລະເລື້ອຍໆການບັນທຶກຄວາມສັດຊື່ຫຼືການຫມູນໃຊ້ໄດ້ຖືກຈໍາກັດໃນພື້ນທີ່ຂ້ອນຂ້າງນ້ອຍຂອງສະຫມອງ, ໃນຂະນະທີ່ການບັນທຶກແລະການຈັດການຢ່າງກວ້າງຂວາງແມ່ນ. ຊັດເຈນຫນ້ອຍ.
ຫນຶ່ງໃນສິ່ງທ້າທາຍທີ່ສໍາຄັນແມ່ນພຽງແຕ່ການເຄື່ອນໄຫວແລະການບິດເບືອນຂອງສະຫມອງແລະ neurons ໃນສັດທີ່ມີການເຄື່ອນໄຫວຢ່າງເສລີ. ແຕ່ດຣ. Skanata ກໍາລັງພັດທະນາເທັກໂນໂລຍີການຕິດຕາມສອງຮູບຖ່າຍແບບໃໝ່ທີ່ຊ່ວຍໃຫ້ນາງສາມາດຕິດຕາມ neurons ສ່ວນບຸກຄົນຫຼາຍອັນຢູ່ໃນສັດທີ່ເຄື່ອນຍ້າຍໄດ້ໂດຍບໍ່ມີການປູກຝັງທີ່ບຸກລຸກ, ແລະເປີດໃຊ້ optically ຫຼື manipulate neurons ເຫຼົ່ານັ້ນ. ຕົວແບບທີ່ໃຊ້ແມ່ນຕົວອ່ອນແມງວັນຫມາກໄມ້, ເຊິ່ງມີຄວາມໂປ່ງໃສຕາມທໍາມະຊາດ, ແລະລະບົບ Dr. Skanata ຈະສືບຕໍ່ພັດທະນາໂດຍໃຊ້ກ້ອງຈຸລະທັດສອງໂຟຕອນ (ເຊິ່ງຊ່ວຍໃຫ້ການກໍານົດເປົ້າຫມາຍທີ່ຊັດເຈນຫຼາຍ) ບວກໃສ່ກັບສູດການຄິດໄລ່ ingenious ທີ່ສາມາດກວດພົບການເຄື່ອນໄຫວຂອງ neurons ແຕ່ລະຄົນຢ່າງໄວວາແລະ. ປັບຕຳແໜ່ງຂອງວັດຖຸໃນຂັ້ນຕອນເຄື່ອນທີ່ເພື່ອໃຫ້ມັນຢູ່ໃຈກາງພາຍໃຕ້ກ້ອງຈຸລະທັດ. ລະບົບການຄິດໄລ່ຕໍາແຫນ່ງທີ່ກ່ຽວຂ້ອງຂອງ neurons ຫຼາຍ, ປັບສໍາລັບການເຄື່ອນໄຫວແລະການຜິດປົກກະຕິຂອງສະຫມອງໃນລະຫວ່າງການເຄື່ອນໄຫວ, ແລະຕິດຕາມກິດຈະກໍາທາງ neural ໃນທົ່ວພື້ນທີ່ຂະຫນາດໃຫຍ່.
ເມື່ອຕິດຕາມສັດທີ່ຖືກດັດແປງເພື່ອໃຫ້ neurons ສາມາດເປີດໃຊ້ໄດ້ເມື່ອຖືກແສງ optical, ລະບົບຊ່ວຍໃຫ້ນັກຄົ້ນຄວ້າປ່ຽນ neurons ທີ່ມີຄວາມແມ່ນຍໍາສູງໃນລະຫວ່າງກິດຈະກໍາທໍາມະຊາດ. ສິ່ງສໍາຄັນ, ລະບົບ Dr. Skanata ກໍາລັງພັດທະນາມີຄວາມສາມາດທີ່ຈະຄວບຄຸມສອງລໍາເລເຊີຢ່າງເປັນອິດສະຫຼະ, ດັ່ງນັ້ນມັນສາມາດຕິດຕາມຫຼາຍພື້ນທີ່ພ້ອມໆກັນ, ແລະເຖິງແມ່ນວ່າຈະອະນຸຍາດໃຫ້ຕິດຕາມກິດຈະກໍາລະຫວ່າງບຸກຄົນ, ໃຫ້ຄວາມເຂົ້າໃຈກ່ຽວກັບກິດຈະກໍາທາງ neural ໃນລະຫວ່າງການພົບກຸ່ມ.


text:
Coinrule ເປັນເຄື່ອງມືທີ່ສໍາຄັນສໍາລັບຫຼາຍຫ້ອງຮຽນທີ່ແຕກຕ່າງກັນຂອງນັກລົງທຶນແລະນັກຄ້າ. ມີທ່າແຮງທີ່ບໍ່ຈໍາກັດທີ່ສະເຫນີຢູ່ໃນເວທີຂອງພວກເຮົາ. ທ່ານສາມາດທົດສອບແລະປະຕິບັດກົນລະຍຸດອັດຕະໂນມັດຂອງທ່ານເພື່ອກໍານົດລະບົບການຊື້ຂາຍຂອງທ່ານເອງແລະຊື້ / ຂາຍ ONT. ມັນຈະທັນທີທັນໃດທີ່ຈະສະສົມ ONT, ປົກປ້ອງຫຼັກຊັບຂອງທ່ານ, ຮັບປະກັນການປັ໊ມໃດໆໂດຍບໍ່ຂາດການຫຼຸດລົງຢ່າງກະທັນຫັນ.
Coinrule ມີພາລະກິດຕົ້ນຕໍຫນຶ່ງ, ພວກເຮົາຕ້ອງການທີ່ຈະເຮັດໃຫ້ການຊື້ຂາຍ crypto ຂອງທ່ານມີປະສິດທິພາບຫຼາຍຂຶ້ນໃນຂະນະທີ່ສາມາດຈັດການໄດ້. ຕະຫຼາດ Cryptocurrency ເຮັດວຽກ 24/7, ມີພຽງແຕ່ bot ການຄ້າອັດຕະໂນມັດຢ່າງເຕັມທີ່ສາມາດໃຊ້ປະໂຫຍດຈາກໂອກາດທີ່ເປັນໄປໄດ້ທີ່ຈະປາກົດຢູ່ໃນຕະຫຼາດ. ວິທີການສ້າງກົດລະບຽບການຄ້າກັບ Coinrule? ຈັດການຍຸດທະສາດອັດຕະໂນມັດຂອງທ່ານໂດຍໃຊ້ໂໝດ If-This-Then-That, ບໍ່ມີທັກສະການເຂົ້າລະຫັດທີ່ຕ້ອງການ!
At Coinrule ພວກເຮົາກໍາລັງເຮັດວຽກຫຼາຍເພື່ອສົ່ງອົງປະກອບໃຫມ່ແລະການປັບປຸງສະພາບແວດລ້ອມຂອງພວກເຮົາທຸກໆມື້. ໃນຄວາມເປັນຈິງ, ພວກເຮົາຕິດຕໍ່ກັບລູກຄ້າທີ່ມີການເຄື່ອນໄຫວຫຼາຍທີ່ສຸດຂອງພວກເຮົາແລະການແລກປ່ຽນດ້ານເທິງເພື່ອລວບລວມຄໍາຄຶດຄໍາເຫັນແລະທັດສະນະ.
ການຄ້າຕ້ອງການລະບຽບວິໄນ, ທັດສະນະຄະຕິແລະແຜນການ. ແມ່ນຫຍັງເຮັດໃຫ້ການຊື້ຂາຍທີ່ເຄັ່ງຄັດ? ລັກສະນະຂອງມະນຸດແລະຄວາມຮູ້ສຶກສາມາດສົ່ງຜົນກະທົບທາງລົບຕໍ່ຜົນກໍາໄລຂອງການຊື້ຂາຍຂອງທ່ານ. ການນໍາໃຊ້ແຜນການການຄ້າອັດຕະໂນມັດອະນຸຍາດໃຫ້ທ່ານ subdue ຜົນກະທົບຂອງຄວາມກັງວົນ, euphoria ແລະ greed ທີ່ລູກຄ້າສາມາດປະສົບການ. ນອກຈາກນີ້ຜູ້ເລີ່ມຕົ້ນສາມາດຊື້ຂາຍຄືກັບມືອາຊີບ Coinrule!
ໄດ້ຮັບສັນຍານການຄ້າຟຣີ, ການພັດທະນາການຄ້າອັດຕະໂນມັດແລະການຄຸ້ມຄອງການຈັດສັນຂອງທ່ານສໍາລັບການ 30 ວັນໂດຍບໍ່ເສຍຄ່າ.


text:
ການຕິດຕາມກວດກາ ການປະເມີນຜົນການຈັດຕັ້ງປະຕິບັດກົດໝາຍ ເປັນວຽກງານໜຶ່ງ ທີ່ມີຄວາມໝາຍ, ຄວາມສຳຄັນ ທີ່ຈະຕ້ອງໄດ້ດຳເນີນການປະເມີນຜົນການຈັດຕັ້ງປະຕິບັດກົດໝາຍ ໃນທຸກຂົງເຂດວຽກງານ ເພື່ອຕິດຕາມກວດກາ, ຕີລາຄາ ແລະ ປະເມີນ ປະສິດທິພາບ, ປະສິດທິຜົນ ການຈັດຕັ້ງປະຕິບັດກົດໝາຍ ທີ່ຍັງບໍ່ທັນແທດເໝາະກັບສະພາບການພັດທະນາເສດຖະກິດ-ສັງຄົມໃນແຕ່ລະໄລຍະ ແລະ ຍັງບໍ່ທັນສອດຄ່ອງກັບລັດຖະທຳມະ ນູນ, ກົດໝາຍອື່ນ ທີ່ເຫັນວ່າ ເປັນຊ່ອງວ່າງ, ມີຜົນກະທົບ ແລະ ບໍ່ສາມາດຈັດຕັ້ງປະຕິບັດກົດໝາຍສະບັບດັ່ງກ່າວໄດ້. ສະນັ້ນ, ໃນລະຫວ່າງວັນທີ 4-5 ສິງຫາ 2022 ກຳມາທິການກົດໝາຍ ໄດ້ຈັດກອງປະຊຸມເປີດກວ້າງ ລະດົມແນວຄິດໃສ່ ຮ່າງຄູ່ມືການຕິດຕາມກວດກາການປະເມີນຜົນການຈັດຕັ້ງປະຕິບັດກົດໝາຍ ທີ່ເມືອງວັງວຽງ ແຂວງວຽງຈັນ ໂດຍການເປັນປະທານຂອງທ່ານ ສຈ. ປອ. ຈະເລີນ ເຍຍປາວເຮີ ຮອງປະທານສະພາແຫ່ງຊາດ, ປະ ທານກໍາມາທິການກົດໝາຍ ໂດຍມີບັນດາ ຮອງປະທານກຳມາທິການ, ຫົວໜ້າ-ຮອງຫົວໜ້າກົມ ຈາກສະພາແຫ່ງ ຊາດ, ກະຊວງຍຸຕິທໍາ, ຫ້ອງວ່າການສຳນັກງານນາຍົກລັດຖະ ມົນຕີ, ຫົວໜ້າ-ຮອງຫົວໜ້າພະແນກ ແລະ ລັດຖະກອນວິຊາການ ຈຳນວນໜຶ່ງ ເຂົ້າຮ່ວມ ເພື່ອຄົ້ນຄວ້າ, ປະກອບຄຳເຫັນໃສ່ ຮ່າງມະຕິຂອງຄະນະປະຈຳສະພາແຫ່ງຊາດ ວ່າດ້ວຍ ການຕິດຕາມກວດກາການປະເມີນຜົນການຈັດຕັ້ງປະຕິບັດກົດໝາຍ ແລະ ຮ່າງຄູ່ມືການຕິດຕາມກວດກາ ການປະເມີນຜົນການຈັດຕັ້ງປະຕິ ບັດກົດໝາຍ ໃຫ້ມີເນື້ອໃນຄົບຖ້ວນ, ຮັດກຸມ ແລະ ເປັນບ່ອນອີງໃຫ້ບັນດາກຳມາທິການຂອງສະພາແຫ່ງຊາດ ກ່ຽວກັບວຽກງານຕິດຕາມກວດກາ ການປະເມີນຜົນການຈັດຕັ້ງປະຕິບັດກົດໝາຍ ໃຫ້ມີຄວາມເປັນເອກະພາບກັນ ໃນການປະຕິບັດວຽກງານດັ່ງກ່າວ.
ກອງປະຊຸມຄັ້ງນີ້ ໄດ້ຮັບການສະໜັບສະໜູນທາງດ້ານງົບປະມານຈາກໂຄງການ (Westminster Foundation for Democracy).
(ກົມຕິດຕາມກວດກາ, ໂຄສະນາ ແລະ ຕີຄວາມໝາຍກົດໝາຍ )


text:
ວິທີການຈັດຕັ້ງປະຕິບັດ 1. ອົງການຈັດຕັ້ງພັກ-ລັດ, ແນວລາວສ້າງຊາດ, ສະຫະພັນນັກຮົບເກົ່າ, ອົງການຈັດຕັ້ງມະ ຫາຊົນ, ອົງການຈັດຕັ້ງສັງຄົມ, ຫົວໜ່ວຍທຸລະກິດມີສິດ ແລະ ໜ້າທີ່ຈັດຕັ້ງໂຄສະນາຫາສຽງ ໃຫ້ຜູ້ສະໝັກຮັບເລືອກຕັ້ງໃນເຂດເລືອກຕັ້ງຂອງຕົນ ແລະ ຜູ້ສະໝັກຮັບເລືອກຕັ້ງແຕ່ລະຄົນ ກໍມີສິດໂຄສະນາຫາສຽງ ໃຫ້ແກ່ຕົນເອງຕາມລະບຽບກົດໝາຍ; 2. ຄະນະກໍາມະການເລືອກຕັ້ງຂັ້ນທ້ອງຖິ່ນ ແລະ ຜູ້ສະໝັກຮັບເລືອກຕັ້ງໃນແຕ່ລະ ເຂດເລືອກຕັ້ງ ຕ້ອງປຶກສາຫາລື ກ່ຽວກັບແຜນການ, ຂັ້ນຕອນ, ຮູບການ, ວິທິການລະອຽດໃນ ການໂຄສະນາຫາສຽງ, ການຈັດວາງຕາຕະລາງການເຄື່ອນໄຫວ ຂອງຜູ້ສະໝັກຮັບເລືອກຕັ້ງຢູ່ ໃນເຂດເລືອກຕັ້ງຂອງຕົນໃຫ້ແທດເໝາະກັບສະພາບ ຕື່ນຕົວທາງດ້ານການເມືອງຂອງປະຊາຊົນ ແລະ ເງື່ອນຕົວຈິງຢູ່ແຕ່ລະທ້ອງຖິ່ນ, ການຈັດຕັ້ງໜ່ວຍໂຄສະນາຫາສຽງຂອງ ຜູ້ສະໝັກ ຮັບເລືອກຕັ້ງເປັນສະມາຊິກສະພາແຫ່ງຊາດ ຊຸດທີ IX ແລະ ສະມາຊິກສະພາປະຊາຊົນແຂວງ ຊຸດທີ II ໃຫ້ປະຕິບັດດັ່ງນີ້: 2.1. ໃຫ້ຈັດຕັ້ງໜ່ວຍໂຄ ສະນາຫາສຽງ ສະມາຊິກສະພາແຫ່ງຊາດຕ່າງຫາກ ແລະ ສະມາ ຊິກສະພາປະຊາຊົນຂັ້ນແຂວງຕ່າງຫາກ ໝາຍຄວາມວ່າໃຫ້ແຍກກັນເປັນໜ່ວຍໃຜໜ່ວຍລາວ; 2.2. ສໍາລັບເຂດເລືອກຕັ້ງ ທີ່ມີຜູ້ສະໝັກຮັບເລືອກຕັ້ງເປັນສະມາຊິກສະພາແຫ່ງຊາດ ຈໍານວນໜ້ອຍທ່ານ ໃຫ້ຈັດເປັນຈຸດຽວ, ຖ້າເຂດໃດມີຜູ້ສະໝັກຫຼາຍທ່ານ ໃຫ້ຈັດເປັນຫຼາຍຈຸ ຕາມຄວາມເໝາະສົມ ເພື່ອໂຄສະນາຫາສຽງ ...Read More »
News
ຄະນະບໍລິຫານງານສູນກາງພັກສະໄໝທີ XI ປະກອບມີ ກໍາມະການສົມບູນສູນກາງພັກ 71 ສະຫາຍ ແລະ ກໍາມະການສໍາຮອງສູນກາງພັກ 10ສະຫາຍ
ລາຍຊື່ຄະນະບໍລິຫານງານສູນກາງພັກ ສະໄໝທີ XI ມີດັ່ງຕໍ່ໄປນີ້ກໍາມະການສົມບູນສູນກາງພັກ ລວມມີ 71 ສະຫາຍ ຍິງ 12 ສະຫາຍ 1 ສະຫາຍ ທອງລຸນ ສີສຸລິດ 2 ສະຫາຍ ພັນຄໍາ ວິພາວັນ 3 ສະຫາຍ ນາງ ປານີ ຢາທໍ່ຕູ້ 4 ສະຫາຍ ບຸນທອງ ຈິດມະນີ 5 ສະຫາຍ ໄຊສົມພອນ ພົມວິຫານ 6 ສະຫາຍ ພົນເອກ ຈັນສະໝອນ ຈັນຍາລາດ 7 ສະຫາຍ ຄໍາພັນ ພົມມະທັດ 8 ສະຫາຍ ສິນລະວົງ ຄຸດໄພທູນ 9 ສະຫາຍ ສອນໄຊ ສີພັນດອນ 10 ສະຫາຍ ກິແກ້ວ ໄຂຄໍາພິທູນ 11 ສະຫາຍ ວິໄລ ຫຼ້າຄໍາຟອງ 12 ສະຫາຍ ນາງ ສີໃສ ...Read More »
ລັດຖະບານ ກຳນົດແຜນວຽກຈຸດສຸມພັດທະນາເສດຖະກິດ-ສັງຄົມ 5 ປີຕໍ່ໜ້າ
ລັດຖະບານ ໄດ້ວາງ 6 ປົ້າໝາຍໃຫຍ່ ສຳລັບແຜນວຽກຈຸດສຸມຂອງການພັດທະນາເສດ ຖະກິດ-ສັງຄົມແຫ່ງຊາດ 5 ປີ ຄັ້ງທີ IX (2021-2025) ເພື່ອສືບຕໍ່ນຳພາປະເທດຊາດອອກຈາກສະ ຖາ ນະພາບດ້ອຍພັດທະນ, ປະຊາຊົນມີວຽກເຮັດງານທຳ, ຊີວິດການເປັນຢູ່ໄດ້ຮັບການປັບປຸງດີຂຶ້ນ, ສັງ ຄົມມີຄວາມເປັນລະບຽບຮຽບຮ້ອຍ, ປະຕິບັດເປົ້າໝາຍການພັດທະນາແບບຍືນຍົງ 2030 ແລະ ຜັນຂະ ຫຍາຍຍຸດທະສາດການເຕີບໂຕສີຂຽວແຫ່ງຊາດໃຫ້ມີປະສິດທິຜົນ. ໃນກອງປະຊຸມໃຫຍ່ຜູ້ແທນທົ່ວປະເທດ ຄັ້ງທີ XI ຂອງພັກປະຊາຊົນປະຕິວັດລາວ ໃນວັນທີ 13 ມັງກອນ 2021, ທ່ານ ທອງລຸນ ສີສຸລິດ ກຳມະການກົມການເມືອງສູນກາງພັກ, ນາຍົກລັດຖະມົນຕີ ກ່າວວ່າ: 6 ເປົ້າໝາຍປະກອບມີ: ເສດຖະກິດແຫ່ງຊາດຂະຫຍາຍຕົວຢ່າງຕໍ່ເນື່ອງ, ມີຄຸນນະພາບ, ໝັ້ນທ່ຽງ ແລະ ຍືນຍົງ; ຊັບພະຍາກອນມະນຸດມີຄຸນນະພາບສູງຂຶ້ນ ສາມາດຕອບສະໜອງຄວາມຕ້ອງການຂອງການພັດທະນາ, ມີຄວາມສາມາດຄົ້ນຄວ້າ ແລະ ນຳໃຊ້ວິທະຍາສາດ-ເຕັກໂນໂລຊີ ເພື່ອຍົກສູງປະສິດທິພາບ ແລະ ສ້າງມູນຄ່າເພີ່ມການຜະລິດ ແລະ ການບໍລິການ; ຊີວິດການເປັນຢູ່ທາງດ້ານວັດຖຸ ແລະ ຈິດໃຈຂອງປະຊາຊົນໄດ້ຮັບການຍົກລະດັບໃຫ້ດີຂຶ້ນເທື່ອລະກ້າວ. ພ້ອມກັນນັ້ນ, ປົກປັກຮັກສາສິ່ງແວດລ້ອມໃຫ້ມີຄວາມສົມດຸນ ແລະ ...Read More »
ໄທ ອະນຸມັດເງິນຊື້ວັກຊິນໂຄວິດ-19 ຈາກຈີນ ມີມູນຄ່າເຖິງ 280 ລ້ານຢວນ
ອ້າງຕາມຂ່າວ ສະຖານີວິທະຍຸ ແລະ ໂທລະພາບ ຂອງ ຈີນ ລາຍງານວ່າ , ເມື່ອບໍ່ດົນມານີ້ ທ່ານນາງ ຣັດສະດາດາ ທະນາດີເຣກ ຮອງໂຄສົກປະຈຳ ສຳນັກງານນາຍົກລັດຖະມົນຕີ ໄທ ເປີດເຜີຍວ່າ: ຄະນະລັດຖະມົນຕີໄທ ໄດ້ອະນຸມັດງົບປະມານ ຈຳນວນ 280 ລ້ານຢວນ ເພື່ອຊື້ວັກຊິນ ໂຄວິດ-19 ຈຳນວນ 2 ລ້ານໂດສ (ຫລອດ) ຈາກຈີນ. ຂປລ.Read More »
ໂດນັນ ທຣຳ ກາຍເປັນປະທານາທິບໍດີ ຄົນທຳອິດ ໃນປະຫວັດສາດ ຂອງ ສ.ອາເມລິກາ ທີ່ຖືກສະຊິກສະພາ ສ.ອາເມລິກາ ລົງມະຕິຖອດຖອນ
ຕາມຂ່າວຈາກ ວໍຊີງຕັນ,ວັນທີ 14 ມັງກອນນີ້, ສະມາຊິກ ສະພາ ສ.ອາເມລິກາ ລົງມະຕິ ດ້ວຍຄະແນນສຽງ 232 ຕໍ່197 ສຽງ ໃນການຖອດຖອນ ທ່ານ ໂດນັນ ທຣຳ, ປະທານາທິບໍດີ ສ.ອາເມລິກາ ດ້ວຍຄວາມຜິດ ໃນຂໍ້ຫາຍຸຍົງ ຜູ້ສະໜັບສະໜັບ ໂດນັນ ທຣຳ ເຂົ້າໄປໃນສະພາ ເມື່ອອາທິດແລ້ວນີ້ ເພື່ອຂັດຂວາງ ຂະບວນການ ປະກາດ ຮັບຮອງ ໄຊຊະນະຂອງ ທ່ານ ໂຈ ໄບເດນ ໃນການເລືອກຕັ້ງ ປະທານາທິບໍດີ ສ.ອາເມລິກາ ຈົນເຮັດໃຫ້ ມີຜູ້ເສຍຊີວິດ ແລະ ໄດ້ຮັບບາດເຈັບ ເປັນຈຳນວນຫລາຍ. ທ່ານ ໂດນັນ ທຣຳ ກາຍເປັນປະທານາທິບໍດີ ຄົນທຳອິດ ໃນປະຫວັດສາດ ຂອງ ສ.ອາເມລິກາ ທີ່ຖືກ ສະມາຊິກ ສະພາ ລົງມະຕິ ຖອດຖອນເຖິງ 2 ຄັ້ງ ໂດຍຄັ້ງທຳອິດ ໃນວັນທີ 18ທັນວາປີ2019 ສະມາຊິກສະພາ ...Read More »
ຍອດເງິນປະກອບສ່ວນໃນການພັດທະນາເສດຖະກິດ-ສັງຄົມໃນໂອກາດດຳເນີນ ກອງປະຊຸມໃຫຍ່ຄັ້ງທີ XI ຂອງພັກປະຊາຊົນ ປະຕິວັດລາວ
ທ່ານ ບຸນໂຈມ ອຸບົນປະເສີດ ເລຂາຄະນະບໍລິຫານງານພັກ ກະຊວງການເງິນ, ທັງເປັນຫົວໜ້າອານຸກໍາມະການງົບປະມານ ຮັບໃຊ້ກອງປະຊຸມໃຫຍ່ຜູ້ແທນທົ່ວປະເທດ ຄັ້ງທີ XI ຂອງພັກ ໄດ້ໃຫ້ສໍາພາດຕໍ່ສື່ມວນຊົນ ໃນວັນທີ 13 ມັງກອນ 2021 ນີ້ວ່າ: ພາກສ່ວນຕ່າງໆທັງພາກລັດ ແລະ ເອກະຊົນ, ບຸກຄົນ, ນິຕິບຸກຄົນ, ການຈັດຕັ້ງ, ບໍລິສັດ, ກຸ່ມບໍລິສັດຕ່າງໆ ຈຳນວນ 26 ພາກສ່ວນ ໄດ້ແຈ້ງເຈດຈຳນົງໃນການປະກອບສ່ວນເປັນວັດຖຸ ແລະ ປັດໄຈ ເພື່ອຮັບໃຊ້ໃຫ້ແກ່ກອງປະຊຸມ. ມາຮອດປັດຈຸບັນ ໄດ້ປະກອບສ່ວນແລ້ວ 21 ພາກສ່ວນ ລວມຈຳນວນເງິນທັງໝົດ 14 ຕື້ກວ່າກີບ ແລະ ມອບເປັນວັດຖຸ ລວມມູນຄ່າ 240 ລ້ານກີບ ແລະ ບາງພາກສ່ວນ ຍັງຈະສືບຕໍ່ປະກອບສ່ວນຊຸກຍູ້ຕື່ມອີກ. ທ່ານ ບຸນໂຈມ ອຸບົນປະເສີດ ກ່າວຕື່ມວ່າ: ໃນນາມຕາງໜ້າໃຫ້ອານຸກໍາມາການເສດຖະກິດ, ອານຸກໍາມະການງົບປະມານ ກອງປະຊຸມໃຫຍ່ຜູ້ແທນທົ່ວປະເທດ ຄັ້ງທີ XI ຂອງພັກ ຂໍສະແດງຄວາມຂອບໃຈມາຍັງພາກສ່ວນຕ່າງໆ ທີ່ໄດ້ໃຫ້ການປະກອບສ່ວນຊຸກຍູ້ກອງປະຊຸມໃນຄັ້ງນີ້, ເຊິ່ງຈະເປັນການປະກອບ ສ່ວນເຮັດໃຫ້ກອງປະຊຸມ ...Read More »
ເລຂາທິການໃຫຍ່ ເນັ້ນໃຫ້ກໍາແໜ້ນ 5 ວຽກງານຮີບດ່ວນໃນການພັດທະນາປະເທດຊາດ
ທ່າມກາງທີ່ປະເທດຊາດພວມຢືນຢູ່ຕໍ່ໜ້າຄວາມຫຍຸ້ງຍາກ ແລະ ສິ່ງທ້າທາຍອັນໃຫຍ່ຫລວງ, ສະຫາຍ ບຸນຍັງ ວໍລະຈິດ ເລຂາທິການໃຫຍ່ຄະນະບໍລິຫານງານສູນກາງພັກ ສະໄໝທີ X ໄດ້ເນັ້ນວ່າ: ພວກເຮົາຕ້ອງກໍາແໜ້ນ 5 ວຽກງານເລັ່ງທວງອັນຮີບດ່ວນແນໃສ່ເພື່ອຮັບປະກັນຕໍ່ການພັດທະນາປະເທດຊາດ ໃນຊຸມປີຕໍ່ໜ້າ. ກອງປະຊຸມໃຫຍ່ຜູ້ແທນທົ່ວປະເທດ ຄັ້ງທີ XI ຂອງພັກປະຊາຊົນປະຕິວັດລາວ ທີ່ໄຂຂຶ້ນໃນວັນທີ 13 ມັງກອນ 2021, ສະຫາຍ ບຸນຍັງ ວໍລະຈິດ ເນັ້ນວ່າ:ບັນດາວຽກງານເລັ່ງທວງອັນຮີນດ່ວນປະກອບມີ: ຕ້ອງຖືເອົາການແກ້ໄຂຄວາມທຸກຍາກຂອງປະຊາຊົນ ເປັນໜ້າທີ່ຈຸດສຸມ,ເຊິ່ງອັນສໍາຄັນ ການແກ້ໄຂບັນຫາດັ່ງກ່າວ ຕ້ອງບົນພື້ນຖານການປຸກສະຕິຕື່ນຕົວເພິ່ງຕົນເອງ, ເປັນເຈົ້າຕົນເອງ ແລະບືນຕົວຂຶ້ນສ້າງຄວາມເຂັ້ມແຂງດ້ວຍຕົນເອງຂອງຄົນໃນຊາດ, ເດັດດ່ຽວຕີຖອຍແນວຄິດເອື່ອຍອີງຕໍ່ການຊ່ວຍເຫລືອ ແລະຄວາມບໍ່ເປັນເຈົ້າການບືນຕົວກ້າວຂຶ້ນດ້ວຍເຫື່ອແຮງ, ສະຕິປັນຍາຂອງຕົນ ທີ່ຍັງມີຢູ່ບໍ່ໜ້ອຍໃນຖັນແຖວສະມາ ຊິກພັກ-ພະນັກງານ ແລະປະຊາຊົນເຮົາ. ຕ້ອງແກ້ໄຂຈຸດອ່ອນ ແລະຂໍ້ຄົງຄ້າງໃນການພັດທະນາເສດຖະກິດ-ສັງຄົມ ທີ່ມີລັກສະນະຊໍ້າເຮື້ອໃນຜ່ານມາ ໂດຍເລີ່ມແຕ່ບັນຫາຈິນຕະນາການດ້ານທິດສະດີ, ຍົກລະດັບຄວາມສາມາດ ໃນການຮັບຮູ້ສະພາບການພາຍໃນ ແລະສາກົນ ຈົນເຖິງການຕັດສິນໃຈແກ້ບັນຫາດ້ານໂຄງສ້າງເສດຖະກິດ, ການປັບປຸງກົນໄກຄຸ້ມຄອງລັດ ໃນແຕ່ລະດ້ານ, ແກ້ບັນຫາຫຍໍ້ທໍ້ໃນພັກ ແລະໃນສັງຄົມ. ຍຸດທະສາດການພັດທະນາໃນອະນາຄົດຂອງປະເທດເຮົາ ຕ້ອງຕັ້ງຢູ່ບົນພື້ນຖານການນໍາໃຊ້ຜົນສໍາເລັດດ້ານວິທະຍາສາດ, ນະວັດຕະກໍາຢ່າງກວ້າງຂວາງ ໂດຍຕິດພັນກັບການພັດທະນາຊັບພະຍາກອນມະນຸດ ທີ່ມີຄຸນນະພາບສູງ ໂດຍສະເພາະໃນຂົງເຂດວິສະວະກໍາ. ດ້ວຍເຫດນັ້ນ, ມີຄວາມຈໍາເປັນຢ່າງຍິ່ງທີ່ຕ້ອງຫັນປ່ຽນຢ່າງແຂງແຮງ ຈາກສະພາວະທີ່ເປັນຢູ່ໃນປະຈຸບັນ ໂດຍຕິດພັນກັບການປັບປຸງບັນດາແຜນນະໂຍ ...Read More »
ລາຍງານງົບປະມານ ແລະ ລາຍຈ່າຍຕ່າງໆທີ່ໃຊ້ເຂົ້າໃນໜ້າວຽກໄລຍະຕ້ານພະຍາດໂຄວິດ-19 ສັງລວມໄດ້ 180 ຕື້ກີບ ຈາກ 117 ພາກສ່ວນ.
ໃນຕອນບ່າຍຂອງ ວັນທີ 12 ມັງກອນ 2021ທີ່ຜ່ານມາ , ທ່ານ ບຸນໂຈມ ອຸບົນປະເສີດ ຮອງລັດຖະມົນຕີ ກະຊວງ ການເງິນ, ຖະແຫລງຂ່າວກ່ຽວກັບວຽກງານພາລາທິການ ງົບປະມານ ແລະ ລາຍຈ່າຍຕ່າງໆ ທີ່ໃຊ້ເຂົ້າໃນໜ້າວຽກໄລຍະຕ້ານພະຍາດໂຄວິດ-19 ເຊິ່ງສັງລວມການຊ່ວຍເຫລືອທັງໝົດໄດ້ 180 ຕື້ກີບ ເຊິ່ງມີ ການຈັດຕັ້ງປະຕິບັດງົບປະມານບ້ວງເງິນແຮສຸກເສີນຂອງລັດຖະບານ 30 ຕື້ກີບ, ລັດຖະບານອະນຸມັດເງິນແຮສຸກເສີນ ຄັ້ງທີ 1 ຈໍານວນ 10 ຕື້ກີບ ຊຶ່ງໃຊ້ຈ່າຍຈັດຊື້ອຸປະກອນການແພດ, ໜ້າກາກອະນາໄມ(ຜ້າອັດປາກ-ດັງ), ເຄື່ອງເຄມີ, ເຈວລ້າງມື, ຄ່າຫຸ້ມຫໍ່ ແລະ ການຈັດສົ່ງອຸ ປະກອນການແພດ ເພື່ອຮັບໃຊ້ໃນວຽກງານສາທາລະນະສຸກ… ຄັ້ງທີ 2 ຈຳນວນ 20 ຕື້ກີບ. ນັບແຕ່ເລີ້ມຕົ້ນມີການລະບາດ ຈົນຮອດ ປະຈຸບັນ ໄດ້ຮັບເຄື່ອງຊ່ວຍເຫຼືອ ຈາກຕ່າງປະເທດ, ຈາກສັງຄົມ ແລະ ຜູ້ປະກອບການຢູ່ພາຍໃນ ແລະ ຮັບຈາກໂຄງການ ລວມທັງໝົດຈໍານວນ 185 ຄັ້ງ ຈາກ 117 ພາກສ່ວນ ມີມູນຄ່າ ການຊ່ວຍເຫຼືອທັງໝົດ ...Read More »
ກອງປະຊຸມໃຫຍ່ ຜູ້ແທນທົ່ວປະເທດ ຄັ້ງທີ XI ຂອງພັກປະຊາຊົນ ປະຕິວັດລາວ ໄຂຂຶ້ນຢ່າງເປັນທາງການ
ກອງປະຊຸມໃຫຍ່ ຜູ້ແທນທົ່ວປະເທດ ຄັ້ງທີ XI ຂອງ ພັກປະຊາຊົນ ປະຕິ ວັດລາວ ໄຂຂຶ້ນຢ່າງສະຫງ່າຜ່າເຜີຍ ໃນຕອນເຊົ້າວັນທີ 13 ມັງກອນ 2021 ທີ່ນະຄອນ ຫລວງວຽງຈັນ ໂດຍມີ ສະຫາຍ ບຸນຍັງ ວໍລະຈິດ ເລຂາທິການໃຫຍ່ຄະນະບໍລິຫານງານສູນກາງພັກ, ມີກຳມະການກົມການເມືອງສູນກາງພັກ, ຄະນະເລຂາທິການສູນກາງພັກ, ກຳມະການສູນກາງພັກ, ນັກປະຕິວັດອາວຸໂສ, ວິລະຊົນແຫ່ງຊາດ ພ້ອມດ້ວຍບັນດາສະມາຊິກພັກສົມບູນ ຈຳນວນ 768 ສະຫາຍ, ຍິງ 116 ສະຫາຍ ທີ່ໄດ້ຖືກຄັດເລືອກໃຫ້ຕາງໜ້າອົງຄະນະພັກຂະແໜງການ, ອົງການ ແລະ ທ້ອງຖິ່ນ ໃນຂອບເຂດທົ່ວປະເທດ ແລະ ແຂກຖືກເຊີນ ຈຳນວນ 147 ສະຫາຍ ທີ່ຕາງໜ້າໃຫ້ແກ່ພາກສ່ວນຕ່າງໆ ທັງພາກລັດ ແລະ ເອກະຊົນ ກໍຄື ປະຊາຊົນລາວບັນດາເຜົ່າ ເຂົ້າຮ່ວມ. ສະຫາຍ ບຸນຍັງ ວໍລະຈິດ ກ່າວສູນທອນພົດ ໄຂກອງປະຊຸມ ຢ່າງເປັນທາງການ, ເຊິ່ງມີບາງຕອນສຳຄັນວ່າ: ເມື່ອຫວນເບິ່ງຄືນການນຳພາ-ຊີ້ນຳຂອງສູນກາງພັກໃນການຈັດ ຕັ້ງປະຕິບັດມະຕິ X ຂອງພັກ ...Read More »
ເບຍລາວ ລະບຸຂໍ້ມູນໂພຊະນາການໃນສະຫຼາກສິນຄ້າ ຜ່ານມາດຕະຖານການວິໄຈລະດັບສາກົນ
ເມື່ອບໍ່ດົນມານີ້, ທາງບໍລິສັດ ເບຍລາວ ຈຳກັດໄດ້ສົ່ງຕົວຢ່າງກຸ່ມຜະລິດຕະພັນເບຍລາວ ໄປຍັງຫ້ອງແລັບວິໄຈ Campden BRI Food and drinks Innovation ທີ່ເປັນຫ້ອງວິໄຈເອກະລາດ ດ້ານອາຫານ ແລະ ເຄື່ອງດື່ມ ຢູ່ກຸງລອນດອນ, ປະເທດອັງກິດ ເຊິ່ງເປັນອົງກອນທີ່ໄດ້ມາດຕະຖານການວິໄຈລະດັບສາກົນທີ່ຖືກຮັບຮອງໂດຍສະຖາບັນທີ່ໃຫ້ບໍລິການຮັບຮອງແຫ່ງຊາດຂອງປະເທດອັງກິດ United Kingdom Accreditation Service (UKAS). ຜົນຂອງການວິໄຈ ຈາກຫ້ອງແລັບ Campden BRI ຢູ່ລອນດອນ ໄດ້ຊີ້ໃຫ້ເຫັນວ່າຂໍ້ມູນທາງໂພຊະນາການ ຕໍ່ 100 ມລ ຂອງ ເບຍລາວ ໃຫ້ພະລັງງານພຽງແຕ່ 40 ກິໂລແຄລໍລີ, ເບຍລາວ ດຣາກ ໃຫ້ພະລັງງານພຽງແຕ່ 50 ກິໂລແຄລໍລີ, ເບຍລາວ ໄວ້ທ ໃຫ້ພະລັງງານພຽງແຕ່ 41ກິໂລແຄລໍລີ, ເບຍລາວ ໂກລ ໃຫ້ພະລັງງານພຽງແຕ່ 40 ກິໂລແຄລໍລີ ເທົ່ານັ້ນ ແລະ ທີ່ສຳຄັນທຸກເບຍທີ່ກ່າວມານີ້ແມ່ນ ບໍ່ມີທາດນໍ້າຕານ. ພາຍຫຼັງໄດ້ຮັບຂໍ້ມູນຜົນຂອງການວິໄຈ, ບໍລິສັດ ເບຍລາວ ຈຳກັດ ໄດ້ເພີ່ມຂໍ້ມູນທາງໂພຊະນາການທີ່ສອດຄອງກັບມາດຕະຖານສາກົນ ...Read More »


text:
ຂ່າວສານ
ພິທີໄວ້ອາໄລ, ມອບ-ຮັບອັດຖິທະຫານອາສາສະໝັກ, ນັກຊ່ຽວຊານ ຫວຽດນາມ ທີ່ເສຍສະຫຼະຊີວິດຢູ່ລາວກັບເມືອປະເທດ
ການນຳແຂວງຮ່າຕິງ ແລະ ນະຄອນຫຼວງ ວຽກຈັນ ມອບເອກະສານບັນທຶກການມອບ-ຮັບອັດຖິທະຫານອາສາສະໝັກ, ນັກຊ່ຽວຊານ ຫວຽດນາມ
ໃນລະຫວ່າງວັນທີ 7 – 8 ພຶດສະພາ, ຄະນະປະຕິບັດງານພິເສດນະຄອນຫຼວງວຽງຈັນ ແລະ ແຂວງບໍລິຄຳໄຊ, ປະເທດລາວໄດ້ຈັດຕັ້ງພິທີໄວ້ອາໄລ ແລະ ມອບ-ຮັບອັດຖິທະຫານອາສາສະໝັກ, ນັກຊ່ຽວຊານ ຫວຽດນາມ 7 ຊຸດທີ່ເສຍສະຫຼະຊີວິດ ເມື່ອປະຕິບັດໜ້າທີ່ ສາກົນຢູ່ລາວ ກັບເມືອປະເທດ.
ການນຳນະຄອນຫລວງ ວຽງຈັນ ໄວ້ອາໄລດວງວິນຍານທະຫານອາສາສະໝັກ ແລະ ນັກຊ່ຽວຊານ ຫວຽດນາມ ທີ່ເສຍສະຫຼະຊີວິດເພື່ອຊາດ
ນັບແຕ່ປີ 1999 ມາຮອດປັດຈຸບັນ, ຄະນະປະຕິບັດງານພິເສດແຂວງ ຮ່າຕິງ ຫວຽດນາມ ໄດ້ສົມທົບກັບຄະນະປະຕິບັດງານພິເສດນະຄອນຫຼວງ ວຽງຈັນ, ແຂວງ ບໍລິຄຳໄຊ, ແຂວງວຽງຈັນ, ຊອກຫາ, ຂຸດຄົ້ນ ແລະ ທ້ອນໂຮມ ອັດຖິທະຫານອາສາສະໝັກ ແລະ ນັກຊ່ຽວຊານ ຫວຽດນາມທີ່ເສຍສະຫຼະຊີວິດ ຢູ່ ລາວໄດ້ 769 ຊຸດ. ສະເພາະການທ້ອນໂຮມນັບແຕ່ເດືອນກຸມພາ - ເມສາ ຂອງປີນີ້, ສາມາດທ້ອນໂຮມໄດ້ອັດຖິ 7 ຊຸດຢູ່ນະຄອນຫຼວງ ວຽງຈັນ ແລະ ແຂວງບໍລິຄຳໄຊ ແລະ ໄດ້ນຳມາປົງຢູ່ເຂດສຸສານນັກຮົບເສຍສະຫຼະຊີວິດເພື່ອຊາດແຂວງຮ່າຕິງ.
(ແຫຼ່ງຄັດຈາກ VOV)


text:
ຂ່າວສານ
ເປັນຄັ້ງທຳອິດ ຜູ້ຕາງໜ້າ ຫວຽດນາມ ເຂົ້າຮ່ວມກອງປະຊຸມຂອງຄະນະກຳມະການກົດໝາຍສາກົນ
ທ່ານເອກອັກຄະລັດຖະທູດ ຫງວຽນຮົ່ງທາວ (ພາບ: TTXVN)
ໃນມື້ເຮັດວຽກທຳອິດ, ບັນດາກຳມະການ ILC ໄດ້ເລືອກເຟັ້ນປະທານ, ຮອງປະທານ 2 ທ່ານຂອງກອງປະຊຸມ ແລະ ຮັບຮອງເອົາໂຄງການດຳເນີນງານ. ກອງປະຊຸມຄັ້ງນີ້ ສຸມໃສ່ ບັນດາຫົວເລື່ອງຄື: ຍົກເວັ້ນບັນດາເຈົ້າໜ້າທີ່ແຫ່ງລັດ ອອກຈາກບັນດາຂັ້ນຕອນດຳເນີນຄະດີຢູ່ຕ່າງປະເທດ; ນຳໃຊ້ບັນດາສັນຍາສາກົນໂດຍຊົວຄາວ; ຮັກສາສິ່ງແວດລ້ອມໃນສະພາວະປະທະກັນດ້ວຍອາວຸດ; ປົກປັກຮັກສາຊັ້ນບັນຍາກາດໂທດກຳຕ້ານມວນມະນຸດ. ກອງປະຊຸມຈະແກ່ຍາວຈົນຮອດວັນທີ 02/06 ຈຶ່ງອັດລົງ.
(ແຫຼ່ງຄັດຈາກ VOV)


text:
ໃນລະຫວ່າງວັນທີ 8-10 ກັນຍາ 2021 ສະຖາບັນການແພດ ແລະ ການຢາພື້ນເມືອງ
ໃນລະຫວ່າງວັນທີ 8-10 ກັນຍາ 2021 ສະຖາບັນການແພດ ແລະ ການຢາພື້ນເມືອງ ກະຊວງສາທາລະນະສຸກ ໄດ້ລົງມອບຜະລິດຕະພັນຢາພື້ນເມືອງລາວ 3 ຊະນິດ: ລາຊາບີ, ຄາວທອງ ແລະ ກະຊາຍຂາວ ເຂົ້າໃນການປະກອບສ່ວນສະກັດກັ້ນ ແລະ ປິ່ນປົວຜູ້ຕິດເຊື້ອ ໂຄ ວິ ດ ໃຫ້ 3 ແຂວງຄື:
ແຂວງສະຫວັນນະເຂດ, ສາລະວັນ ແລະ ຈຳປາສັກ ໂດຍການມອບຂອງ ທ່ານ ປອ. ດຣ. ບຸນເລື່ອນ ດວງເດືອນ ຫົວໜ້າສະຖາບັນການແພດ ແລະ ການຢາພື້ນເມືອງ ພ້ອມດ້ວຍຄະນະທິມງານຈາກສູນກາງ ແລະ ມີບັນດາຄະນະພະແນກສາທາລະນະສຸກແຂວງ ທິມງານຂັ້ນແຂວງ ເຂົ້າຮ່ວມ.
ການລົງໄປຄັ້ງນີ້ຄະນະທິມງານຈາກສູນກາງ ໄດ້ແນະນຳຜະລິດຕະພັນຢາພື້ນເມືອງ, ການຢັ້ງຢືນຄຸນນະພາບ-ຄວາມປອດໄພ ແລະ ວິທີການນຳໃຊ້ຢາ ພ້ອມແນະນຳແບບຟອມການບັນທຶກຕິດຕາມຄົນເຈັບ ແລະ ການລາຍງານໃຫ້ຄະນະທີມງານຂັ້ນແຂວງ.
ຂ່າວສູນຂ່າວສານການແພດສຸຂະສຶກສາ


text:
(ສພຊ) ໂດຍໄດ້ຮັບການສະໜັບສະໜູນຈາກແຜນງານເຊກາ ແລະ Lux Dev ໃນວັນທີ 27 ມີນາຜ່ານມາ ທີ່ຫ້ອງປະຊຸມສູນການຮ່ວມມືສາກົນ ແລະ ການເຝິກອົບຮົມ (ICTC) ນະຄອນຫລວງວຽງຈັນ ໄດ້ມີກອງປະຊຸມເຝິກ ອົບຮົມກ່ຽວກັບພາລະບົດບາດຂອງສະພາແຫ່ງຊາດ (ສພຊ) ແລະ ສະພາປະຊາຊົນແຂວງ (ສພຂ) ໃຫ້ແກ່ສະມາຊິກສະພາແຫ່ງຊາດ (ສສຊ) ແລະ ສະມາຊິກສະພາປະຊາຊົນແຂວງ (ສສຂ) ໂດຍການເປັນປະທານຂອງທ່ານ ນາງ ສູນທອນ ໄຊຍະຈັກ ຮອງປະທານສະພາແຫ່ງຊາດ, ມີທ່ານ ສົມພັນ ແພງຄຳມີ ຮອງປະທານສະພາແຫ່ງຊາດ ຊຸດທີ VIII, ທ່ານ ຄໍາແພງ ວິລະພັນ ປະທານກຳມາທິການຍຸຕິທຳ, ທ່ານ ອໍາໄພ ຈິດມານົນ ຮອງປະທານກຳມາທິການກົດໝາຍ ເປັນວິທະຍາກອນ, ສສຊ ປະຈຳເຂດເລືອກຕັ້ງທົ່ວປະເທດ, ສສຂ 5 ແຂວງຄື: ນະຄອນຫລວງວຽງຈັນ, ບໍລິຄຳໄຊ, ຄຳມ່ວນ, ໄຊຍະບູລີ, ໄຊສົມບູນ, ຮອງເຈົ້າຄອງນະຄອນຫລວງ, ຮອງເຈົ້າແຂວງ, ຕາງໜ້າສານປະຊາຊົນຂັ້ນແຂວງ ແລະ ໄອຍະການປະຊາຊົນຂັ້ນແຂວງ, ຫົວໜ້າຫ້ອງວ່າການແຂວງ ແລະ ພະແນກຍຸຕິທຳຂັ້ນແຂວງເຂົ້າຮ່ວມ.
ທັງນີ້, ເພື່ອຍົກລະດັບຄວາມສາມາດໃຫ້ແກ່ ສສຊ ຊຸດທີ IX ແລະ ສສຂ ຊຸດທີ II ແນໃສ່ການປະຕິບັດພາລະບົດບາດຂອງ ສພຊ ແລະ ສພຂ ຕາມທີ່ໄດ້ກຳນົດໄວ້ໃນກົດໝາຍໃຫ້ມີປະສິດທິຜົນຍິ່ງຂຶ້ນ ແລະ ເປັນເວທີປຶກສາຫາລືພົບປະ, ແລກປ່ຽນບົດຮຽນເຊິ່ງກັນແລະກັນ ລະຫວ່າງ ສສຊ ແລະ ສສຂ.
ໃນກອງປະຊຸມ, ຜູ້ເຂົ້າຮ່ວມໄດ້ຮັບຟັງພາລະບົດບາດ, ສິດ ແລະ ໜ້າທີ່ ຂອງ ສພຊ ແລະ ສສຊ; ພາລະບົດບາດ, ສິດ ແລະ ໜ້າທີ່ ຂອງ ສພຂ ແລະ ສສຂ ໃນຖານະເປັນອົງການຈັດຕັ້ງທີ່ເປັນຕົວແທນແຫ່ງສິດອຳນາດຂອງປະຊາຊົນບັນດາເຜົ່າ, ເປັນອົງການຮັບຮອງເອົາການສ້າງ ແລະ ປັບປຸງລັດຖະທຳມະນູນ ແລະ ກົດໝາຍ, ອົງການຮັບ ຮອງເອົາການສ້າງ ແລະ ປັບປຸງນິຕິກຳຂັ້ນທ້ອງຖິ່ນ, ຕິດຕາມກວດກາ ແລະ ຕົກລົງບັນຫາສຳຄັນພື້ນຖານຂອງສູນກາງ ແລະ ທ້ອງຖິ່ນ; ບົດຮຽນໃນການປະຕິບັດໜ້າທີ່ດ້ານນິຕິບັນຍັດ ໃນຂະບວນການສ້າງ, ປັບປຸງກົດໝາຍ ແລະ ນິຕິກຳຂອງທ້ອງຖິ່ນ ແລະ ບົດຮຽນໃນການແກ້ໄຂຄຳຮ້ອງຂໍຄວາມເປັນທໍາຂອງພົນລະເມືອງ ທີ່ຕິດພັນກັບການແກ້ໄຂບັນຫາຄວາມຍຸຕິທຳໃຫ້ແກ່ປະຊາຊົນ ກໍຄືສັງຄົມ; ພ້ອມນັ້ນ, ຜູ້ເຂົ້າຮ່ວມຍັງເຊີດຊູຄວາມຮັບຜິດຊອບສົນທະນາແລກປ່ຽນຄວາມຄິດຄວາມເຫັນເຊິ່ງກັນແລະກັນ ໃນການຈັດຕັ້ງປະຕິບັດວຽກງານຕ່າງໆ ເພື່ອໃຫ້ວຽກງານມີປະສິດທິພາບ, ປະສິດທິຜົນ ແລະ ບັນລຸຕາມລະດັບຄາດໝາຍທີ່ວາງໄວ້.
ພ້ອມນັ້ນ, ປະທານກອງປະຊຸມ ຍັງໄດ້ເນັ້ນໃຫ້ບັນດາທ່ານ ສສຊ ແລະ ສສຂ ຈົ່ງນຳເອົາບົດຮຽນທີ່ໄດ້ໄປຈັດຕັ້ງຜັນຂະຫຍາຍເຂົ້າສູ່ໜ້າທີ່ການເມືອງຕົວຈິງໃຫ້ມີຄຸນນະພາບຍິ່ງຂຶ້ນ ແລະ ນຳເອົາບົດຮຽນ ແລະ ຄວາມຄິດຄວາມເຫັນທີ່ຖອດຖອນໄດ້ນຳໄປໝູນໃຊ້ເຂົ້າໃນວຽກງານຕົວຈິງໃນທ້ອງຖິ່ນຂອງຕົນ ໃຫ້ມີຄວາມຖືກຕ້ອງ, ສອດຄ່ອງ ສາ ມາດແກ້ໄຂໄດ້ຕາມລະດັບຄາດໝາຍທີ່ວາງໄວ້.
ແຫຼ່ງຂ່າວທີ່ມາ: ສະພາແຫ່ງຊາດ


text:
ໃນໂອກາດເດີນທາງມາຢ້ຽມຢາມ ແລະ ເຮັດວຽກຢູ່ ສປປ ລາວ ຢ່າງເປັນທາງການ ຂອງຫົວໜ້າກົມອາຊີ-ປາຊີຟິກ ກະຊວງການຕ່າງປະເທດ ອັງກິດ ທ່ານ ນາງ Kate White ຍັງໄດ້ເຂົ້າຢ້ຽມຂໍ່ານັບລັດຖະມົນຕີ ກະຊວງສຶກສາທິການ ແລະ ກິລາ ເມື່ອວັນທີ 22 ພະຈິກ 2018 ຜ່ານມານີ້.
ເພື່ອປຶກສາຫາລືກ່ຽວກັບການກະກຽມເຂົ້າຮ່ວມກອງປະຊຸມການສຶກສາຂອງໂລກ (Education World Forum) ໂດຍເປັນການເຊີນທ່ານລັດຖະມົນຕີ ກະຊວງສຶກສາທິການ ແລະ ກິລາ, ພ້ອມດ້ວຍຄະນະ ເພື່ອເຂົ້າຮ່ວມກອງປະຊຸມການສຶກສາຂອງໂລກ (Education World Forum) ທີ່ຈະຈັດຂຶ້ນຢູ່ປະເທດອັງກິດ ໃນເດືອນມັງກອນ 2019 ພ້ອມທັງເປັນການກຽມຄວາມພ້ອມທາງດ້ານເອກະສານ, ດ້ານເນື້ອໃນ ແລະ ອື່ນໆ ທີ່ເຫັນວ່າມີຄວາມສໍາຄັນໃນຂະແໜງການສຶກສາ ແລະ ກິລາ.
ນອກຈາກນັ້ນ, ຍັງໄດ້ມີການປຶກສາຫາລື ໃນວຽກງານການຮ່ວມມືຂະແໜງການສຶກສາ ແລະ ກິລາ ລະຫວ່າງ 2 ປະເທດ ໃນຕໍ່ໜ້າ ແລະ ການກະກຽມຮ່າງສັນຍານເຊັນ MOU ຮ່ວມກັນ ລະຫວ່າງ 2 ກະຊວງສຶກສາຂອງ 2 ປະເທດ, ຂັ້ນສະຖາບັນ, ມະຫາວິທະຍາໄລຕ່າງໆ ເພື່ອຈະມີການສຶກສາ, ການໃຫ້ທຶນໄປຮຽນລະດັບປະລິນຍາຕີ, ປະລິນຍາໂທ ແລະ ການໃຫ້ທຶນເຝິກອົບຮົມໃນສາຂາວິຊາຕ່າງໆ ໂດຍສະເພາະແມ່ນການເຝິກອົບຮົມສ້າງຄວາມເຂັ້ມແຂງໃຫ້ແກ່ບຸກຄະລາກອນຂອງລາວ, ເຊິ່ງຈະມີການເຝິກອົບຮົມຢູ່ທັງພາຍໃນ ສປປ ລາວ ແລະ ຢູ່ປະເທດອັງກິດ.
ໃນໂອກາດດັ່ງກ່າວ, ທ່ານ ນາງ ແສງເດືອນ ຫຼ້າຈັນທະບູນ ລັດຖະມົນຕີ ກະຊວງສຶກສາທິການ ແລະ ກິລາ ໄດ້ສະແດງຄວາມຂອບໃຈເປັນຢ່າງສູງ ຕໍ່ລັດຖະບານອັງກິດ ທີ່ຍາມໃນກໍຍັງເຫັນຄວາມສໍາຄັນໃນຂະແໜງການສຶກສາ ແລະ ກິລາ ຂອງ ສປປ ລາວ, ໃນລະໄລຍະຜ່ານມາ ໄດ້ໃຫ້ການຊ່ວຍເຫຼືອຕະຫຼອດ ໃນດ້ານການໃນການຮ່ວມມື ແລະ ໃຫ້ການສະໜັບສະໜູນ ແກ່ ສປປ ລາວ ໂດຍສະເພາະການຮຽນການສອນທາງດ້ານພາສາອັງກິດ ແລະ ການຮ່ວມມືໃນດ້ານການສຶກສາໃນແຕ່ລະຂະແໜງການຕ່າງໆ, ການພັດທະນາວຽກງານການສິດສອນພາສາຕ່າງປະເທດ, ການເຝິກອົບຮົມຄູເຝິກທົ່ວປະເທດດ້ານພາສາອັງກິດ ໃຫ້ມີຄວາມຮູ້ຄວາມສາມາດ ພັດທະນາການຮຽນການສອນໃຫ້ໄດ້ຮັບທັງດ້ານປະລິນາມ ແລະ ຄຸນະພາບສູງຂຶ້ນເລື້ອຍໆ.
ຂໍ້ມູນຈາກ: ສູນໂຄສະນາຂ່າວສານ ການສຶກສາ ແລະ ກິລາ.


text:
ກະຊວງປ້ອງກັນຄວາມສະຫງົບ ໄດ້ຈັດພິທີປະກາດການແຕ່ງຕັ້ງ ຮອງລັດຖະມົນຕີ ກະຊວງປ້ອງກັນ ຄວາມສະຫງົບ ເພີ່ມອີກ 1 ທ່ານ, ໂດຍປັດຈຸບັນ ກະຊວງ ປກສ ມີ ຮອງລັດຖະມົນຕີ 4 ທ່ານ, ເປັນກຽດ ເຂົ້າຮ່ວມໂດຍ ພົອ ວິໄລ ຫຼ້າຄໍາຟອງ ຮອງນາຍົກລັດຖະມົນຕີ, ລັດຖະມົນຕີ ກະຊວງປ້ອງກັນຄວາມ ສະຫງົບ, ມີບັນດາຄະນະກົມໃຫຍ່, ກົມ, ກອງ, ວິທະຍາຄານ ແລະ ປກສ ນະຄອນຫຼວງວຽງຈັນ ເຂົ້າຮ່ວມ ໃນວັນທີ 19 ສິງຫາ 2022.
ທ່ານ ດວງຕາ ຈູມພາວັນ ຜູ້ຊ່ວຍຄະນະຈັດຕັ້ງສູນກາງພັກ ໄດ້ຜ່ານດໍາລັດຂອງ ທ່ານນາຍົກ ລັດຖະມົນຕີ ສະບັບເລກທີ 217/ນຍ ລົງວັນ 2 ສິງຫາ 2022 ວ່າດ້ວຍ ການແຕ່ງຕັ້ງ ພົຕ ຄໍາກິ່ງ ຜຸຍຫຼ້າມະນີວົງ ເປັນຮອງລັດຖະມົນຕີ ກະຊວງປ້ອງກັນຄວາມສະຫງົບ ທັງເປັນ ຫົວຫນ້າກົມໃຫຍ່ຕໍາຫຼວດ.
ໃນໂອກາດນີ້, ພົຕ ວິໄລ ຫຼ້າຄໍາຟອງ ໄດ້ສະແດງຄວາມຍ້ອງຍໍຊົມເຊີຍ ແລະ ເຊື່ອຫມັ້ນວ່າ: ພົຕ ຄໍາກິ່ງ ຜຸຍຫຼ້າມະນີວົງ ເປັນກໍາລັງແຮງສໍາຄັນໃນການຊີ້ນໍາ-ນໍາພາວຽກງານຂອງກໍາລັງ ປກສ ໃຫ້ມີຜົນສໍາເລັດ ທັງເປັນພະນັກງານການນໍາຂອງກໍາລັງປ້ອງກັນຄວາມສະຫງົບທີ່ມີຄວາມຮູ້ຄວາມສາມາດ, ມີຄວາມບຸກບືນຫ້າວຫັນຕໍ່ຫນ້າທີ່ການເມືອງຂອງຕົນ ດ້ວຍຄວາມຮັບຜິດຊອບສູງ, ຊ່ວຍເຮັດໃຫ້ ກະຊວງປ້ອງກັນຄວາມສະຫງົບ ມີຄວາມຫນັກແຫນ້ນ, ມີຄວາມເຂັ້ມແຂງ, ມີຄວາມປອດໄພ, ມີຄວາມເປັນເອກະພາບໃນການ ຈັດຕັ້ງປະຕິບັດມະຕິ, ຄໍາສັ່ງ ແລະ ແນວທາງນະໂຍບາຍຂອງພັກ-ລັດ.
ແຫຼ່ງຂ່າວ: ຄວາມສະຫງົບ


text:
ໃນວັນທີ 19 ມັງກອນ 2021 ຄະນະໂຄສະນາອົບຮົມສູນກາງພັກພ້ອມດ້ວຍຄະນະເຂົ້າອວຍພອນ ຄະນະພັກ, ຄະນະບັນຊາ ກະຊວງປ້ອງກັນປະເທດ ນຳໂດຍ ທ່ານ ປອ ຄໍາພັນ ເຜີຍຍະວົງ ເລຂາທິການສູນກາງພັກ, ຫົວໜ້າຄະນະໂຄສະນາອົບຮົມສູນກາງພັກ, ປະທານສະພາທິດສະດີສູນກາງພັກ ໄດ້ຕາງໜ້າໃຫ້ແກ່ຄະນະພັກ ຄະນະນຳ ຕະຫຼອດຮອດພະນັກງານນັກຮົມແນວຄິດທົ່ວປະເທດເຂົ້າອວຍພອນ ຄະນະພັກ, ຄະນະບັນຊາ ກະຊວງປ້ອງກັນປະເທດ ເນື່ອງໃນໂອກາດວັນສ້າງຕັ້ງກອງທັບຄົບຮອບ 73 ປີ, ພາຍໃຕ້ການຊີ້ນຳ-ນຳພາຂອງຄະນະພັກ, ຄະນະບັນຊາການກະຊວງປ້ອງກັນປະເທດທີ່ຍາມໃດກໍ ໄດ້ເອົາໃຈໃສ່ພັດທະນາກອງທັບໃຫ້ມີການເຕີບໃຫຍ່ຂະຫຍາຍຕົວຢ່າງບໍ່ຢຸດຢັ້ງ ແລະ ມີຄວາມທັນສະໄໝຂຶ້ນເລື້ອຍໆ; ສາມາດປົກປັກຮັກສາອະທິປະໄຕ ແລະ ຜືນແຜ່ນດິນອັບຄົບຖ້ວນຂອງຊາດໄວ້ຢ່າງໝັ້ນຄົງ. ພ້ອມນັ້ນ, ເນື່ອງໃນວັນສ້າງຕັ້ງກອງທັບ ຄົບຮອບ 73 ປີນີ້ ຂໍອວຍພອນໄຊໃຫ້ ຄະນະພັກ-ຄະນະບັນຊາ ກະຊວງປ້ອງກັນປະເທດ, ພະນັກງານບຳນານ, ນາຍ ແລະ ພົນທະຫານ ຈົ່ງມີສຸຂະພາບເຂັ້ມແຂງ ມີຜົນງານອັນຍິ່ງໃຫຍ່ກວ່າເກົ່າ, ພ້ອມກັນຈັດຕັ້ງຜັນຂະຫຍາຍມະຕິ ກອງປະຊຸມໃຫຍ່ຜູ້ແທນທົ່ວປະເທດ ຄັ້ງທີ XI ຂອງພັກປະຊາຊົນປະຕິວັດລາວທີ່ຫາກໍສຳເລັດລົງ ໃຫ້ປະກົດຜົນເປັນຈິງ.
ໂອກາດດຽວກັນນີ້, ທ່ານ ພົນເອກ ຈັນສະໝອນ ຈັນຍາລາດ ກຳມະການກົມການເມືອງສູນກາງພັກ ລັດຖະມົນຕີກະຊວງປ້ອງກັນປະເທດ ໄດ້ສະແດງຄວາມຂອບໃຈຕໍ່ ທ່ານ ປອ ຄໍາພັນ ເຜີຍຍະວົງ ເລຂາທິການສູນກາງພັກ, ຫົວໜ້າຄະນະໂຄສະນາອົບຮົມສູນກາງພັກ, ປະທານສະພາທິດສະດີສູນກາງພັກ ພ້ອມດ້ວຍຄະນະ ຍາມໃດກໍໄດ້ເປັນຫ່ວງເປັນໄຍ ແລະ ໃຫ້ການສະໜັບສະໜູນກອງທັບປະຊາຊົນລາວຕະຫຼອດມາ, ການສະໜັບສະໜູນໃນຄັ້ງນີ້ ໄດ້ສະແດງເຖິງການພົວພັນຮ່ວມມື, ຄວາມສາມັກຄີຮັກແພງທີ່ເປັນມູນເຊື້ອເພື່ອປະກອບສ່ວນເຂົ້າໃນວຽກງານການເມືອງແນວຄິດ ກໍຄືວຽກງານປ້ອງກັນຊາດ-ປ້ອງກັນຄວາມສະຫງົບໃຫ້ມີຄວາມໜັກແໝ້ນກາຍເປັນກອງທັບທີ່ມີຄວາມທັນສະໄໝ ແລະ ກະກຽມຄວາມພ້ອມປະຕິບັດສອງໜ້າທີ່ຍຸດທະສາດໃນການປົກປັກຮັກສາສັນຕິພາບ ແລະ ສ້າງສາພັດທະນາປະເທດຊາດໃຫ້ມີຄວາມຈະເລີນຮຸ່ງເຮືອງສີວິໄລ ແລະ ຍຸຕິທຳ.